..ހާދައޭ ބޭނުމީ ކަލާ.. ( ހަވަނަ ބައި ) – Esfiya\nލޯބި November 27, 2015\n..ހާދައޭ ބޭނުމީ ކަލާ.. ( ހަވަނަ ބައި )\nތުންފަތުގައި ގަލަމުގެ ކޮޅު ޖައްސައިލައިގެން ކޮމްޕްއަށް ބަލަހައްޓައިގެން އިން ޒައިން އިނީ ފުން ވިސްނުމަކަށް ގެއްލިފައެވެ. އައިރީންއަށް މި މަންޒަރު ފެނުމުން ސިއްސުވައިލައިހިތް ވިއެވެ. މަޑުމަޑުން ފިޔަވަޅު އަޅަމުންދިޔަ އައިރީންގެ ފިޔަވަޅުތައް ހުއްޓުނީ ސްކްރީންއިން ފެންނަމުންދިޔަ ފޮޓޯތަކަކުންނެވެ. ” ވަޓް..؟ ” ހައިރާން ވެފައިހުރި އައިރީންއަށް އަދިވެސް ހުރެވުނީ ހަމަ އެހުރި ގޮތަށެވެ. ފަހަތް ބަލާލިއިރު ޒައިން އަށް އައިރީން ހުރިގޮތް ފެނުމުން އިތުރަށް ހިތުގައި ޖެހުނެވެ. މި ވީހައި ދުވަހަކަށްވެސް ޒައިން ހިތުގެ ހާލަތު އައިރީން ކައިރީގައި ބުނެދީފައެއް ނޯންނާނެއެވެ.\n” ތީ ހަމަ ޒޯރާތަ..؟ ލައިފަ ހުރި ފޮޓޯ.. ޕިސް ޕިސް.. ލަދެއްވެސް ނުގަނޭތަ އަންހެނުންގެ ފޮޓޯ އެފްބީ އަށް އެވައްތަރަށް ލާފަ ހުރިތަން ފެނުނީމަ.. އިއްޔެ ލައިފަ ހުރި ޕިކްތަކެއް ދޯ.. ” ކުޑަކޮއް ކޮމްޕިއުޓަރާއި ކައިރިއަށް ޖެހިލަމުން ރަނގަޅަށް ޑޭޓް ބަލައިލައިފައި ބުނެލިއެވެ.\nތެދެކެވެ. މީން ދުވަހަކުވެސް ޒޯރާ އެފަދަގޮތަކަށް ނަގައިފައިހުރި ފޮޓޮއެއް ޒައިން ނުދެކެއެވެ. ވީއިރު އެފްބީއަށް މިހާ ހަޑިކޮށް ނަގައިފައިހުރި ފޮޓޯ ތަކެއް ލާންވީ ކީއްކުރަން ހެއްޔެވެ. ކާކަށް ދައްކަން ހެއްޔެވެ.\nއަށްވަރަކަށް ފޮޓޯ އެކި ގޮތްގޮތަށް އެއް ފޮޓޮއެއްގައި އަތުރައިލައިފައި ވާއިރު ޒޯރާ ހުރީ ތުނިތުނި ހުދުކުލައިގެ ނިވާކަން ކުޑަ ހެދުމެއް ލައިގެންނެވެ. ތިރިން ލައިފައިހުރި މަޑުނޫ ކުލައަކަށްދާ ޖިންސް ބޮކްސާއެކެވެ. އަނގަ މައްޗަށް އެކި ވައްތަރު ޖައްސަމުން ފޮޓޯ ނަގައިފައި ހުއްޓެވެ. ކޮޓަރި އެނދުމަތީގައި ސެލްފީ ނެގިޔަސް ތަންކޮޅެއް ބޮޑުވަރޭ ޒައިންގެ ހިތަށް އެރިއެވެ.\nކޮމެންޓް ތަކަށް ނަޒަރު ހިންގައިލިއިރު ގިނަ މީހުންގެ ކޮމެންޓް ތަކުގައި ‘ ސޯ ހޮޓް، ލުކްސް ލައިކް މޯސްޓް ސެކްސިއެސްޓް ގާރލް އިން ދަ ވޯރލްޑް، ލިބޭނެ ނަމަ ‘ އޭ ޖަހައިފައި ހުރިތަން ފެނުމުން ޒައިންގެ ހިތުގައި ފުރަތަމަ ފަހަރަށް ޒޯރާއާއި ދޭތެރޭ ނަފްރަތު އުފެދުނެވެ. ވާނީވެސް އެހެންތާއެވެ. އަނބިމީހާ އެންމެންތެރޭ މިފަދަގޮތަކަށް އިސްތިހާރު ވާތަން ބަލަން ހުރެވޭނީ ކާކަށް ހެއްޔެވެ. މޭޒުމަތީ އަތުން ބާރަށް ޖަހައިލި ވަގުތު އައިރީންވެސް ހުރީ ބުނާނެ އެއްޗެއް ނޭނގިފައެވެ.\nއެއްގޮތަކަށްވެސް ޒައިންއަށް ރަނގަޅަށް މަސައްކަތެއް ނުކުރެވުނެވެ. ވީ އެންމެ އަވަހަކަށް ބޭނުންވީ ގެއަށްގޮސް ޒޯރާ އާއި ދިމާލަށް އެއްޗިހި ކިޔާލާށެވެ. އެވަގުތުވެސް ހިތާއި ހިތުން އެތައް އެއްޗެއް ޒޯރާއާއި ދިމާލަށް ކިޔަމުން ދިޔައެވެ. ގަޑި ޖެހުމާއި އެކު އެންމެ ފުރަތަމަވެސް އޮފީހުން ނުކުތީ ޒައިންއެވެ.\nސައިކަލް މަތީގައި ޒައިން އިން އިރު މީހާ އިނީ ރުޅިއައިސްގެން ތުރުތުރު ލައިލައިއެވެ. ސައިކަލް ޕާކް ކޮށްލައިފައި އެނބުރުން ގަޑީ މެއިމަތީ މީހަކުޖެހި ނުވެއްޓުނީ ކިރިޔާއެވެ. އެކުއްޖާގެ އުނަގަނޑުގައި އަތް އަޅުވައިލެވުންކަން އެއީ ނަސީބެކޭ ޒައިންގެ ހިތައް އެރިއެވެ. މޫނުމައްޗަށް އެޅިފައިހުރި އިސްތަށިތައް އެއްފަރާތް ކޮއްލުމަށްފަހު އެކުއްޖާވެސް ސީދާ ބަލާލީ ޒައިންގެ ދެލޮލަށެވެ. ދެމީހުންގެ ހަތަރުކަޅި ބައްދަލުވި ހިނދު ޒައިންގެ ހިތުގައި އެކުއްޖަކަށް ޓަކައި ލޯބި އުތުރި އަރައިގެން ދިޔައެވެ.\nކޮނޑާއި ހަމަޔަށް އަންނަ ފަންފަން އިސްތަށިގަނޑުގެ ކޮޅު އޮޅައިލައިފައި އޮތެވެ. އެ އިސްތަށިގަނޑުގައި ވަނީ މެރޫން ކުލައެވެ. އެއް އަރިއަކަށް ފުނާ އަޅައި މަޑު ފިޔާތޮށި ކުލައިގެ ދައްޗެއް ޖަހައިފައި ވެއެވެ. ލޮލާއި ހަމައަށް ނިތްކުރިމަތިން އެއް ފަރާތަކަށް ކޮށައިލައިފައި ވާއިރު އެ މޫނު ފެންނަލެ ވަރަށް ރީއްޗެވެ.\n” ސާބަސް ޒައިންއަށްވެސް.. ކިރިޔާއޭނުން ނުވެއްޓުނީ.. ” މި ހުރެވެނީ މަގުމަތީގައި ކަންވެސް ހަނދާންވީ ދުރަށް ޖެހިލަމުން ޒޯރާ އެހެން ބުނެލުމުންނެވެ.\n” ކިހިނެއް ހަދާފަ ތިހުރީ އިސަތަށިގަނޑަށް..؟ ” އެންމެ ފުރަތަމަވެސް ޒައިންއަށް ބުނެލެވުނީ އެހެންނެވެ. ” ކިހިނެއްވީ..؟ ހަޑީތަ..؟ ނިއު ސްޓައިލް.. އައި ލަވް އިޓް.. ” ދެ އަތް ޖޯޑުކޮއްލަމުން އެއްފަރާތައް ބޯ އަރިކޮށްލައިފައި ޒޯރާ މިހެން ބުނެލީ ތުއި ގޮތަކަށެވެ.\n” އެބަ އަންނަން އިނގޭ މިތާ އަތިރިމައްޗައް ގޮސް ފޮޓޮއެއް ނަގައިގެން.. ” އެ ހުރިގޮތައްހުރެ ބުނެލި ޖުމްލައިން ޒައިންގެ މޫނު ބަނަވެގެން ދިޔައެވެ. މޫނު މައްޗަށް ރުޅިވެރިކަން ވެރިވީ ‘ ފޮޓޯ ‘ މި ލަފްޒު އަޑު އިވުމުންނެވެ. ބަލާކަށް ނުހުރެ ޒޯރާގެ އަތުގެ މުލައްދަނޑީގައި ހިފައި ދަމަމުން ކަހަލަ ގޮތަކަށް ގޭތެރެއަށް ވަދެ ކޮޓަރިއާއި ދިމާލަށް މިސްރާބުޖެހި އިރު ސާރާއަށް މި މަންޒަރުފެނި އަވަހަށް އެދިމާލަށް ދުއްވައިގަތެވެ. ސާރާގެ އެއްވެސް ސުވާލަކަށް ޖަވާބެއް ނުދީ ދިޔަގޮތަށް ކޮޓަރިއަށް ވަދެ އެނދުމައްޗަށް ޒޯރާ އެއްލައިލިއެވެ. އެއަށްފަހު ދޮރުލައްޕައި ތަޅުލިއެވެ.\n” އަދިވެސް ހިތްފުރޭ ވަރަށް އެފްބީއަށް ފޮޓޯ ލެވުންލެ މަދީތަ؟ މުޅި އޮފީސް ތެރޭގަ އެވާކަ ދައްކަން ހެދީމަ މަ ވެސް ތި ފޮޓޯ ތަކެއް ބަލާލީމޭ.. ލަދުން ބޯ ފަޅައިގެން ދާވަރުވޭ.. ކާކަށް ދައްކަން ނަގާފަ ހުރި ފޮޓޯ ތަކެއްތަ އެ.. މީގެ ކުރިން ދުވަހަކުވެސް މަށެއް ނުދެކެން އެހާ ހަޔާތްކުޑަ ވައްތަރު ޖައްސަ ޖައްސާފަ ޒޯރާ ފޮޓޯ ނަގާފަ ހުއްޓައެއް.. ” ވާހަކަ މިހިސާބައް ހުއްޓައިލުމަށްފަހު އެނދުމަތީގައި ބަންޑުން އޮތް ޒޯރާގެ އަތުގައިހިފައި ދަމައިގަތެވެ. ބިރުން ގޮސް ޒޯރާ ހުރީ ވިރޭވަރު ވެފައެވެ. މި ވީހައި ދުވަހެއް ވީއިރުވެސް ޒޯރާ ކޮންމެ ގޮތެއް ހެދިކަމުގައި ވީނަމަވެސް ޒައިން ރުޅިއައިސްފަކައި ނެތެވެ.\n” ހަބަރުދާރު މީގެފަހުން ގެއިން ނިކުމެގެންވެސް ނުވާނެ. ” ބާރަށް ދޮރު ޖަހައިފައި ޒައިން ނުކުމެގެން ދިޔައިރުވެސް ޒޯރާ އެ އޮތް ގޮތަށް އޮވެ ރޮމުން ދިޔައެވެ.\nބޭރަށް ނިކުމެ ނިކުމެ ހުރި ޒައިންއަށް ސާރާ ގޮވައިލުމުން މަޑުކޮށްލައި ‘ ފަހުން ކިޔައިދޭނަމޭ ‘ ބުނެ ހިނގައިގަތީ ސާރާގެ ހިތުގައި އޮތް އެއްޗެއްް ޒައިންއަށް އެނގިގެންހެން ހީވެއެވެ.\nފުރަގަސް ދީގެން ހުރި ޒައިންގެ ކައިރިއަށް އައިރީން ޖެހިލައި މިތަނަށް އަންނާށޭ ބުނީ ކީއްކުރަންހޭ އެހިއެވެ. އެ ހުރިގޮތަށް ހުރެ އައިރީން އާއި ދިމާއަށް ބަލައިވެސް ނުލައި ޒައިން ވާހަކަ ދައްކަމުން ދިޔައެވެ.\n” އަހަރެންގެ އުމުރުން މި ވީހާތަނަށް ނީންނާނެ ޒޯރާ ނޫނީ އަންހެން ކުއްޖަކާ ވައި އެޅިލައިފަވެސް.. ރީތި ކުދިން ފެނުނަސް ރީތިހާ އެއްޗަކީ ރަނެއް ނޫނޭ ބުނާ އަޑު އަހަރެންވެސް އަހަން.. އަހަރެންނަށް ނުލިބެނީ ކޯއްޗެއް..؟ ފައިސާ ހުއްޓަސް މިއަދު އަހަރެންގެ އުމުރުގައި މަދު ދުވަސްކޮޅެއް ފިޔަވައި އުފަލަށްވުރެ އުފުލަމުން މިދަނީ ވޭނާއި ހިތާމަ.. ބުނާނެ އަންހެނުންނަކީއޭ ބަލިކަށި ބަޔަކީ. އެކަމް ލޯބީގަ އަންހެނުންނަށް ވުރެން ފިރިހެނުން މާ ބަލިކަށި.. އަހަރެން މޮޔަވެދާނެ.. ” ބޮލުގައި އަތް އަޅައިލަމުން ޒައިން ތިރިވެލީ ކޮޅަށް ހުންނާނެ ވަރު ނެތުމުންނެވެ. ފުރަތަމަ ފަހަރަށް ޒައިން ގިސްލުމުގެ އަޑު ޖެހުމުން އައިރީންގެ ދެލޮލުން ހޯސްލައިފައި ކަރުންތައް ކޯތާފަތް މައްޗަށް ފައިބައިގަތެވެ. ޒައިންގެ ކައިރިއަށް ޖެހިލަމުން އައިރީންވެސް އިށީންދެލިއެވެ. އެއަށްފަހު އަނެއްކައިވެސް ޒައިންގެ ވާހަކަ ކުރިއަށް ގެންދިޔައެވެ.\n” އެނގޭތަ.. މި އަހަރެންނަށް ޒޯރާ އެންމެ ފުރަތަމަ ފެނުން ތަން.. ހިޔެއް ނުކުރަން އެއީ އެވަރުގެ ކުއްޖެއް ކަމަކަށް.. ވަރަށް ފަސޭހައިން ރަށްޓެހިވެސް ވި.. އޭނަ ކޮންމެ ގޮތެއް ހެދިޔަސް، ކޮންމެ އެއްޗެއް ކިޔަސް، ކޮންމެ ގޮތަކަށް ކަންތައް ކުރިޔަސް އަހަރެން ނުބުނަން ޗުއްޕުވެސް.. އަހަރެންނަކަށް އެ ހިތްވަރެއް ނުލިބޭ.. ނޭނގެ އޭނަ އަށް އެހާ ފަސޭހައިން އެގޮތައް ކަންތައް ކުރަން ކެރެނީ ކީއަވެކަމެއް.. މި ޒަމާނުގަ ކާކު މިގޮތަށް އުޅޭނީ.. ގިނަ މީހުންނަށް ކަމުނުދާ ސިފައެއް އެއްފަހަރު ފެނިލިޔަސް ވަރިކުރޭ.. އަހަރެން ހީކުރީ އިނީމަ ޒޯރާ މުޅިން ރަނގަޅުވާނެ ކަމަށް.. އެކަމަކު… ” ޒައިންގެ އިސްތަށިގަނޑުގެ ތެރެއަށް އައިރީންގެ އަތް ލައްވައިލުމާއިއެކު ޒައިން ބޯ ހިތްލައިލައި ބަލައިލިއެވެ.\n” އަހަރެން ހީކުރީ ވަރަށް އުފަލުގަ ކަމަށް ޒައިން ޒޯރާ އާއި އެކު އުޅެމުން ތި ދަނީ.. ޒައިން ކެތްކުރާ ވަރަށް އެހެން މީހަކަށް ކެތް ނުވާނެކަން ޔަގީން.. އަހަރެން ހިތަށް އަރާ ތީ އަހަރެންގެ….. ” ޒައިންގެ ފުސް ވަމުންދާ ދެލޮލަށް ބަލަހައްޓައިގެން އިނދެ ހިތުގައިވާ އެއްޗެއް ނުބުނެވުނީ ކިރިޔާއެވެ. ނަސީބަކުން ޒައިން އަށް ރަނގަޅަށް ސާފުނުވުމުން ދެންމެ އެއްޗެކޭ ބުނިންހޭ އަހައިލިއެވެ. ނޫނެކޭ ބުނުމުގެ ގޮތުން ދެފަރާތަށް ބޯ ހޫރުވައިލައި ޒޯރާއަށް ވިސްނައިދޭށޭ ބުނީ ނަސޭހަތް ދޭފަދައިންނެވެ.\nއިރު އޮއްސުމާއިއެކު ޒައިން އައިސް ގެއައް ވަދެލިއެވެ. ޒޯރާވީ އަދިވެސް ކޮޓަރިތެރޭގައޭ ސާރާ ބުނުމުން އެދިމާއަށް ޒައިން ހިނގައިގަތެވެ. ޒޯރާގެ ހުނުމުގެ އަޑު ޖެހުމާއިއެކު ތަޅުގައިވެސް ހިފަން ނޭނގިފައި ޒައިން އަށް އިރުކޮޅަކު ހުރެވުނެވެ. މަޑުމަޑުން ދޮރު ހުޅުވައިލުމަށްފަހު ވަދެގެންއައި ޒައިން ފެނި ޒޯރާގެ މޫނުމަތީގައިވި ހިނިތުންވުން ފިލައިގެން ދިޔައެވެ. ” ކާކަށް ގުޅައިގެން.. ” އެއްވެސް ޖެހިލުމެއްނެތި ޒައިން އަހައިލިއެވެ. ” މަންމައަށް.. ” ޒޯރާ ބުނެލިއެވެ. އިތުރު އެއްޗެކޭ ނުބުނެ ސައި ހަދައިދޭން އައުމަށް ޒައިން އަމުރުކޮއްލިއެވެ. ތުން އަނބުރާލުމަށްފަހު ޒައިންގެ ފަހަތުން ޒޯރާ ހިނގައިގަތީ ފަހުން ގުޅާނަމޭ ބުނަމުންނެވެ.\nބަނޑަށް ތަދުވާ ވަރުން ނީޝް ތެޅި ފޮޅެނީއެވެ. މީހަކަށް ގޮވައިލާނެ ހިތްވަރެއް ނެތިފައި މުށިތަކުމަތީ ބަނޑުގައި އަތް އަޅައިގެން އޮވުން ނޫން ކަމެއް އެވަގުތު ނުކުރެވުނެވެ. އެނދުމަތީގައި އޮތް ފޯނުގައި އަތް ޖައްސައިލެވޭތޯ ކުރި މަސައްކަތްވީ ބޭކާރެވެ. އާފަލެއް ކަމުން ކޮޓަރިއާއި ދިމާލަށް ދިޔަ ޒައިންއަށް ނީޝްގެ ގިސްލުމުގެ އަޑު އިވުމުން ސާރާއަށް ގޮވިއެވެ. ސާރާ އައިސް ދޮރު ހުޅުވައިލުމާއި އެކު މަގޭ ދަރިފުޅާއޭ ކިޔާ ހަޅޭއްލަވައިގަތެވެ.\nއެމްބިއުލާންސްގެ އަޑު މުޅި ސަރަހައްދައް ފެތުރިގެން ދިޔައެވެ. ޒައިން އާއި ޑްރައިވަރ ވެގެން ނީޝް އެމްބިއުލާންސްގެ ތެރެއަށް ލިއެވެ. ހޮސްޕިޓަލްގެ ދޮރުން ވަދެވުމާއިއެކު އެނދުމަތިކޮއްގެން ވެއްދިއިރުވެސް ނީޝް އަށް ރޮވެނީއެވެ.\nޒެފައަށް އާދެވުން އިރު ނީޝް ވަނީ ވިއްސާ ކޮޓަރިއަށް ވެއްދިފައެވެ. ސާރާމެން ތިބި ސަރަހައްދުގައި ނަރުސް ދެކުއްޖަކު ތިއްބެވެ. އެތަނަށް ދެވުމާއި އެކު ނީޝް ރަނގަޅުތޯ ސުވާލު ކުރުމުން އެތަނުން އެއްކުއްޖަކު ވާހަކަ ދައްކަން ފެށިއެވެ.\n” ވަރަށް ސީރިއަސް.. ވީ އެންމެ އަވަހަކަށް ވިހެއުމަށް ޑަކްޓަރ ލަފާ ދިނީ.. އެހެންނޫނީ ދަރިފުޅަށް ނުވަތަ މައިމީހާއަށް ގެއްލުމެއް ވެދާނެ.. ” އިވުން ބަސްތަކުން ޒެފްގެ މެޔަށް ހީވީ ހޫނު ފެން އެއްޗެއް އޮއްސައިލިހެނެވެ. އެންމެންވެސް ތިބީ ވަރަށް ކަންބޮޑު ވެފައެވެ. ޒެފް އާއި ނީޝް އަކީ އެކަކު އަނެކަކާއި ނުލައި ނޫޅެވޭނެ ބައެއްކަން އެންމެންނަށްވެސް އެނގެއެވެ.\nޒެފް ނޫނަސް ޒޯރާ އާއި ސާރާވެސް ހުރީ ވަރަށް ކަންބޮޑު ވެފައެވެ. ” ދޮންބޭ.. ހިތަވަރު ކުރޭ.. އިރާދަކުރެއްވިއްޔާ ހުރިހާ ކަމެއްވެސް ރަނގަޅުވާނެ.. ” ޒެފްގެ ކޮނޑުގައި އަތް ޖައްސައިލަމުން ޒައިން ބުނެލިއެވެ. ދެގަޑިއެއް ހާއިރު ފަހުން ފުޅާ ހިނިތުން ވުމަކާއިއެކު ނަރުސް ކުއްޖާ ނިކުތްއިރު އަތުގައި ކުޑަ ކުޑަ ކުއްޖެއް އޮތެވެ. އަންހެން ކުއްޖެކޭ ބުނެ ސާރާ އަތައް އެ ކުއްޖާ ލައިދީފައި ނަރުސް ކުއްޖާ ވަނީ އެތެރެއަށެވެ. ޒެފް ވީ އުފަލެއްގެ ބޮޑުކަމާއެވެ. ދަރިފުޅު އުރައިލައި ހިތްވިޔަސް އުރާކަށް ނުކެރުނެވެ. ޒޯރާގެ އަތަށް ކުއްޖާ ލައިދިން ތަނާހެން ދޮރު ހުޅުވައިލުމަށްފަހު ނީޝް އޮތް އެނދު ނެރެލިއެވެ. އެއަށްފަހު ވާރޑް އަށް ބަދަލު ކުރަން އުޅުމުން ޒެފް ބޭނުންވީ ރޫމް އަކަށް ބަދަލުވާށެވެ. ނަސީބު ކަންދިމާކުރި ގޮތުން ނީޝް އަކަށްވެސް އަދި އެ ކުޑަ ކުޑަ ދަރިފުޅަކަށްވެސް އެއްވެސް ގެއްލުމެއް ނުވެއެވެ. ދުވަސް ނުފުރައި ވިހެޔެއް ކަމަކު ދަރިފުޅު ވަރަށް ލޮތްބެވެ. ހަމަ ހީވަނީ ކުޑަ ކުޑަ ނީޝް އެއް ހެނެވެ.\nމުޅި ގޭތެރެ ހަލަބޮލިވެ މީހުންތައް އެކި ކަންކަމުގައި އުޅުނީ ނީޝްގެ ދަރިފުޅަށް ނަން ކިއުމުގެ އުފަލުގައި މެންދުރުގެ ކެއުމައް ތައްޔާރު ވުމަށެވެ. ދަރިފުޅަށް ކިޔުމަށް އެންމެ ކަމުދާ ނަމަކަށް ނީޝް އަށްވީ ‘ ނިޝާ ބިންތު ޒެފް ‘ އެވެ. އެ ނަން ޒެފް އަށް ވެސް ވަރަށް ރީއްޗެވެ. ކޮންމެ މީހަކުވެސް ހަފްލާއަށް އައިސް ނިޝާ އާއި އެކު ފޮޓޮއެއް ނަގާލައެވެ. އެންމެން ކާން ތިބޭތާ ކައިރީ ކުޑަ ކުޑަ ސްޓޭޖް އެއް ހަދާ ކުޑަ ކުޑަ އެނދެއްމަތީ ނިޝާ ބާއްވައިލައިފައި އޮތީ އެންމެންނަށް ފެންނަގޮތަށެވެ. ކައިރީގައި ނީޝް އާއި ޒޯރާ ވެސް ތިއްބެވެ. އިރު އިރު ކޮޅުން ސާރާ އާއި ޒެފްގެ އިތުރުން ޒައިދުވެސް އެތަނަށް ގޮސްލައި ހަދައެވެ. ޒައިންގެ އޮފީސް ހުރިހައި މުވައްޒަފުންނަށްވެސް ދައުވަތު ދިނެވެ.\nއައިރީން އެގެއަށް ވަތް ފުރަތަމަ ދުވަހެވެ. މުޅި ގޭތެރެ އޮތީ ފިޔާތޮށި ކުލައިން ޒީނަތްތެރި ކޮއްފައެވެ. ނިޝާ ބާއްވައިލައިފައި އޮތް ސްޓޭޖްމަތީ ބެނާއެއް ދަމައިލައިފައި ވާއިރު އޭގައި ނިޝާގެ ނަން ޖަހައިފައި އޮތެވެ. މީހުން ގިނަކަމުން އެހާ ގިނައިން އައިރީން އަކަށް ކާކަށް ނުކެރުނެވެ. ނަމަވެސް ކުޑަ ގޮތެއް ހަދައިލުމަށްފަހު ނިޝާ ގާތަށް ގޮސް ކުޑަކޮށް ގުދުވެލައި ފޮޓޮއެއް ނަގައިލިއެވެ. ހެވިލައިފައި ޒޯރާއަށް ބަލައިލި ވަގުތު ތުން އަނބުރައިފައި އެތަނުން ހިނގައިގަތް މަންޒަރު ބަލަން ޒައިން ހުރީ ދަތް ވިކަވިކައެވެ. ޒޯރާގެ ފަހަތުން ޒައިން ހިނގައިގަތްތަން އައިރީން އަށް ފެނުމުން އެމީހުން ފަހަތުން ބާރަށް ހިނގައިގަތެވެ.\n” ކީއް ވެގެންތަ ތި އުޅެނީ..؟ ރައްޓެހިންގެ ކުރިމަތީގަ މަ ބޭޒާާރު ނުކިރެވިގެން ޒޯރާ ކޮންކަމެއް ސާބިތުކޮށްދޭންތަ ތިހެން ތި ހަދަނީ..؟ ކޮން ދުވަހެއް މިހާރު ތި ވައްތަރެއް ޖައްސާތާ.. އަހަރެން އެއްޗެކޭ ނުބުނަމޭނުން.. އެކަމް މިހާރު ޒޯރާގެ ކަންތައް މާ މައްޗައް ތިދަނީ.. އިންސާނަކަށް ކެތްވާނީވެސް ވަކި ވަރަކަށްދޯ.. ” މީހުން ނޫޅޭ ހިސާބަށް ދެވުމާއި އެކު ޒޯރާގެ އަތުގައި ހިފައި ޒައިން އާއި ދިމާއަށް އަނބުރާލަމުން ބުނެލީ ހިތްހަމަ ނުޖެހިފަ ހުރެއެވެ.\n” ޔަ އައި ޑޯންޓް ލައިކް ޔޯ ނައު.. އައި ލަވް… ” ބުނަން އުޅުން އެތި ފުރިހަމަ ނުވަނީސް ކޯ މައްޗަށް ހޫނު އެތިފަހަރެއް އެރިއެވެ. މި މަންޒަރު އައިރީން އަށް ފެނިގެން ދިއުމާއި އެކު އަނގަމަތީ އަތްއަޅައި ލެވުނީ ޒައިން ޖެހިލެ ބާރުކަމުންނެވެ..\nNice! When next part\nIts nisha binthu..not bin..\nBin kiyany firihen kudhin ah… Binthu kiyaany anhen kudhin ah\nmi part ves v habeys , avahah up koh dhehchey & also thankolheh dhigukoh\nV rythi mi vaahaka masha allah.. suha u r best.. keep it up.. when next part…\nMi zora varah foohi stry is awesome 🙂 😉\nV.salhi keep it up,\nHehe.. Thnkx guys.. Tomorrow next part insha Allah.. 😉\nGuys! Aslu anhen kudhinnah nan kiyaany binthi laigen, for example: Nishaa Binthi Zeff\nYH red rose u r rite…but stiry shalhi\nnice hope to see next part soon\nwow mihiry hama bunaane ehcheh neyngifa rythikamun\nGood Job Shuhakko. Keep it up 😀\nThnkx red rose, crazi, queen, lillygirl, lam and Ammu.. :-*\nAnd nish.. 😉\nWow…its realy nyc stry…I love it…\n.Loabi vaavaru bunan haadha beynun veyey\nލޯއްބޭތީ ހިތްއެދޭ.. (2)\nއެހެނިހެން ލޯބި May 29, 2016\nހިތާމަ ލޯބި February 25, 2018\nދީނީ ލޯބި November 20, 2019\nބުނާށެ ލޯބި ނުވަނީހޭ…..31


Atholhu Therey Rayyithun Thibee Bilthakaai Medhu Hinhamajehifai - STELCO - Vaguthu\nއަތޮޅުތެރޭގެ ރައްޔިތުން ތިބީ ބިލްތަކާއި މެދު ހިތްހަމަޖެހިފައި – ސްޓެލްކޯ\n10 މަސް ކުރިން ( ޖޫން 10, 2019 )\nސްޓެލްކޯ – ފޮޓޯ: ރައީސް އޮފީސް\nއަތޮޅުތެރޭގެ ރައްޔިތުން ތިބީ ބިލްތަކާއި މެދު ހިތްހަމަޖެހިފައި ކަމަށް މާލެ އަށާޢި ބައެއް ރަށްތަކަށް ކަރަންޓްގެ ޚިދުމަތް ފޯރުކޮށްދޭ ސްޓެލްކޯ އިން މިއަދު ބުނެފިއެވެ.\nއޮންލައިން ނޫސް "އަވަސް" އަށް މައުލޫމާތު ދިން ސްޓެލްކޯގެ އޮފިޝަލަކު ވިދާޅުވީ ސަރުކާރުން ކަރަންޓުގެ އަގު މާލެ އާއި އަތޮޅުތަކުގައި އެއް ހަމަކުރުމުގެ ސަބަބުން ރަށްރަށުން ވަރަށްވެސް "ޕޮޒިޓިވް ކޮމެންޓްސް" ލިބިގެން ގޮސްފައިވާ ކަމަށެވެ. އަދި އެކުންފުނިން މާލޭ ރީޖަން ފިޔަވާ ދެން ކަރަންޓް ފޯރުކޮށްދޭ ރަށްތަކުން ބިލް ބޮޑުވެގެން އެއްވެސް ޝަކުވާއެއް ލިބިފައިނުވާ ކަމަށާއި ލިބިގެންދިޔައީ ކަރަންޓް ބިލްތަކާމެދި ހިތްހަމަ ޖެހިފައިވާ ރައްޔިތުންގެ ޝުއޫރުތައް ކަމަށް ވެސް އޮފިޝަލް ވިދާޅުވިއެވެ.\nކަރަންޓް ބިލް ބޮޑުވި ސަބަބު ސާފުކޮށްދޭން މިއަދު ނޫސްވެރިންގެ ބައްދަލުވުމެއް ބާއްވަން ރޭ ސްޓެލްކޯ އިން މީޑިއާތަކަށް ދައުވަތު ފޮނުވިއެވެ. ނަމަވެސް މިހާރު ވަނީ ނޫސްވެރިންގެ ބައްދަލުވުމުން މިރެއަށް ލަސްކޮށްފައެވެ.\n"ވަގުތު" އަށް މައުލޫމާތު ދިން މީހުން ބުނީ ކަރަންޓް ބިލަށް އެރި އަދަދު މިދިޔަ މަސްތަކަށް ވުރެ އާދަޔާއި ހިލާފަށް ބޮޑުވެފައިވާ ކަމަށެވެ.\nގިނަ މީހުން ވަނީ ފާއިތުވި ތިން ހަތަރު މަސް ދުވަހުގެ ބިލްތައް މީސް މީޑިއާގައި ހިއްސާކޮށްފައެވެ. އެބިލްތަކަށް ބަލާއިރު ވެސް މި މަހު އާދަޔާއި ހިލާފަށް ބިލް ވަނީ ބޮޑުވެފައެވެ.\nކަރަންޓް ބިލް ބޮޑުވީ ރަމަޟާން މަސް ކަމަށް ވުމުން ކަމަށް ބައެއް މީހުން ބުނި ނަމަވެސް އަނެއް ބަޔަކު ބުނާ ގޮތުގައި ރަމަޟާން މަސް ކަމަށް ވީނަމަވެސް އެފަދަ ބޮޑު ބަދަލެއް އަންނާނެ ކަމަކަށް ގަބޫލެއް ނުކުރެވެއެވެ.\nމާލޭ ބައެއް ސަރަޙައްދުތަކުން މިއަދު ކަރަންޓު ކަނޑާލަނީ\nސްޓެލްކޯގެ ބައެއް ހިދުމަތްތައް އޮންލައިންކޮށް ދެނީ\nސްޓެލްކޯ އިން ކަރަންޓު ބިލްގެ މެސެޖް ފޯނަށް ފޮނުވަނީ\nޖޫން 10, 2019 13:33\nބަލަ ބިލް ބޮޑުވީ ކީއްވެ ތޯ؟ ރޭޓް މަތި ކުރީތޯ؟ ނޫނީ ބޭނުން ކުރެވުނު މިންވަރު އިތުރު ވީ ތޯ؟ ބިލް ބޮޑޭ ބިލް ބޮޑޭ ކިޔެއްކަމަކު ބޮޑުވި ސަބަބު އެގެން އެބަޖެހޭ.\nޖޫން 10, 2019 20:22\nއެޔެއްނޫންވީގޮތަކީ، ތަރަށްގީގެބާނީ ރައީސް ޔާމީނުގެ ސަރުކާރުން މާލެއާ ރާއްޖޭގެ އެހެން ރަށްތަކާ ކަރަންޓު އަގު އެއްވަރުކޮށްލީމަ، އެއްކަލަ ވޯޓަށް މަކަރުހަދައިގެން އައި ބައިގަނޑަށް ރާއްޖެތެރެއަށް ތެޔޮ ގެންދަންވީމަ މޭކަރަންފެށީ. ދެން މިޖެހުނީ މަކަރާ ހީލަތުން ރައްޔިތުން ފެލައިގެން އެބައި ފޫބައްދަން. ކަމެއްކުރަން ނޭނގުނަސް ވެރިކަމަށް އެރޭތޯބަލާތި. ދެން އަތާފަޔާ ޖަހަންތިބޭ.\nޖޫން 10, 2019 13:48\nބިލްތައްޔާރު ކުރާކަރުދާސް ބޮޑުވީ ބީ5 އިން އޭ4 އަށް... ލޮލް އޯގާތެރި ސަރުކާރު\nއަތޮޅުތެރޭ ރައްޔިތުންތިބީ ހިތްހަމަޖެހިގެނެންނޫން.ކަރަންޓް ބުލުތައް މިމަހު ހުރީ ހަމަ ބޮޑުކޮށް.\nޖޫން 10, 2019 13:56\nމި ސަރުކާރު އައީއްސުރެން ހަމަ ރައްޔެތުން ފެލަ ފެލާފަ ބޮޑެތިންގެ ޖީބައް ބަރުކުރަނީ..މީ ހަމަ ގަބޫލު ކުރިޔަސް،ނުކުރިޔަސް ހަމަ ހަގީގަތް.. ރައްޔެތުން ދެން ތިބޭ އެމީހުން ޖަހާ ބެރަކައް ނަށާލަ ނަށާލަ....އަދިއަދައް ދާންދެންވެސް ރާއްޖެގަ ބޮޑު ޕްރޮޖެކްޓެއް ނުޖެއްސެ..އެކަމަކު ބަރާބަރައް ޓެކްސް ނަގާ.. އެންޑް ސްޓެލްކޯ އައް ބުނެލަން އޮތީ "ތިމާގެ ދަރި ތިމާ އައް ދޮންފުތެއް ނުވާނެ".. އެހެން ވީމަ ކޮމެންޓެއް ނުކުރިޔަސް ނުވަތަ ނެގެޓިވް ކޮމެންޓެއް އަޔަސް އޭތި ވަގުތުން ބަދަލުވާނެ ޕޮޒިޓިވް އައް...މޮޔަ ނުގޮވާ ސްޓެލްކޯ.. އޮޅުވާލަން އުޅުނަސް ތި ދެން ބޮޑުވަރު. ދޮގެއްވެސް ހަދާކައް ނޭނގެ އެއްނު\nޖޫން 10, 2019 13:57\n1000ރުފިޔާ ބޮޑުވެފަ އޮތީ މަގޭ ގޯތި ކަރަންޓް ބިލްގަވެސް.. މިވެސް ރާއްޖެތެރޭ ރަށެއްގެ މީހެއް..\nޖޫން 10, 2019 14:16\nތިޔަކަމާ ވާހަކަ ދައްކާލުމަށް ފޯރމެއްގައި ބައިވެރިވެބަލަ! ޗޮކުން ދާނެކަން ޔަޤީން. ޢތޮލުތެރެ އޭކިޔާފަ އަނގަ ނުހުލުވައި މަޑުންހުރުން ރަނގަޅުވާނެ.\nޖޫން 10, 2019 15:02\nޜާއޗޖެތެރެއާ ސްޓެލްކޯއަކާ އޮތީކޮންގުލުމެއް\nޖޫން 10, 2019 15:33\nހޫމް ކަލޯނޭ، މިތިބީ ވަރަށް ހިންހަމަޖެހިގެން. ވަރަށް ސަލާމް ދެން\nޖޫން 10, 2019 17:57\nއަނެއް ގަޅިވާހަކަ.. ސްޓެލްކޯއިން ކޮންއިރެއްގަ ރައްޔިތުންގެ ވޯޓެއްނެގީ.. ހިތްހަމަޖެހޭތޯ، ނޫންތޯވަލަން؟ ކަލޭ ރ.އަތޮޅު ވާދޫގެ ގޭގެ ބިލުތައް ބަލާލަބަލަ! އެހެންވިއްޔާ ރައިތުން އަތުންނެގި ބާކީބައި ނިޔާޒު ދިރުވާލީ! އެހެންވެތާ ރައްޔިތުން އެވަރު ދައްކަންޖެހުނީ، ވެރިފަރާތައް އެހެން މަސްމަހަށްވުރެ މަދުން ފައިސާލިބި، ބިލުތައް ކުޑަވީކަމަށް ފެނަކަ ނުވަތަ ސްޓެލްކޯއަށް ފެންނަނީ!\nޖޫން 10, 2019 18:46\nރާއްޖެތެރެ މީހުން ތިބީ ހިތްހަމަ ޖެހިފައޭ.. ލަދެއްވެސް ނުގަނޭ ދޯ އެހެން ބުނާކަށް.. މިގޭ ބިލް މިފަހަރު ބޮޑުވީ.. އެއިން އެއްބައި ކަނޑާލައިފިއްޔާ ކުޑަވެދާނެ.. އޭރުން ހިތްހަމަ ޖެހިގެން ތިބޭނަން..\nޖޫން 10, 2019 18:58\nއެހެންވީމާ ހެދި އެތި މިހާރު ވިސްނިއްޖެ. އަތޮޅުތަކުގެ ކަރަންޓުބިލުން ބަޔެއް އުނިކޮއްފަ.. މާލޭގެ ބިލުތަކައް އެއްކޮއްލީ.\nޖޫން 10, 2019 21:06\nމަމެންނަކަށް ކުޑައެއް ނުވެޔޭ . ކިހާ ދެރަކަމެއްމީ\nޖޫން 11, 2019 11:41\nރައްޔިތުން ހަނާކޮށް ބަނޑަށްޖެއްސުން ބޭނުމަކީ\nޖޫން 11, 2019 18:08\nގާއިމު މިގޭ ކުރިން ދައްކަމުން އައި އަދަދަށް ވުރެ ތިންގުނަ ބޮޑު މި އޯގާތެރި ސަރުކާރުން ކަރަންޓު އަގުހެޔޮ ކުރިފަހުން އެހެންވެ ރާއްޖެ ތެރޭވީމާ ވަރަށް އުފަލުން މިތިބީ


Finolhakun veli naganikoh fuluhun gos huhtuvaifi\nފިނޮޅަކުން ވެލި ނަގަނިކޮށް ފުލުހުން ގޮސް ހުއްޓުވާފައި\nށ. އަތޮޅުގައި އޮންނަ ގުނާފަރު ފިނޮޅުން ބަޔަކު ވެލި ނަގަމުންދަނިކޮށް ފުލުހުން އެ ސަރަހައްދަށް ގޮސް އެކަން ހުއްޓުވައިފި އެވެ.\nފުލުހުން ބުނީ އެ އަތޮޅު ކަނޑިތީމު ކައުންސިލަށް ގުނާފަރު ފިނޮޅުން ވެލި ނަގަމުން އަންނަ ކަމުގެ މައުލޫމާތު ލިބި، އެކަން ވަނީ ފުލުހުންގެ ސަމާލުކަމަށް ގެނެސްފައި ކަމަށެވެ. އަދި ފުލުހުން އެ ސަރަހައްދަށް ގޮސް ވެލި ނަގަމުންދިޔަ މީހުން ހުއްޓުވައި ގޯނިތަކަށް އަޅާފައިވާ ވެލިތައް ވެސް ހުސްކޮށްފައިވާ ކަމަށް ފުލުހުން ބުނެ އެވެ.\nފުލުހުން އިތުރަށް ބުނީ އެމީހުން އެ ސަރަހައްދުން މިހާރު ފޮނުވާލާފައިވާ ކަމަށެވެ. މިކަމާ ގުޅިގެން މީހަކު ހައްޔަރު ކުރި ކަމަކަށް ފުލުހުން ބުނެފައެއް ނުވެ އެވެ.\nSh.Gunaafaru Finolhun bayaku veli nagaa kamuge mauloomaathu Kanditheemu Council in fuluhunah dhinumaa gulhigen fuluhun e'sarahahdhah gos, emeehun huttuvai adhi goani thakah alhaafaivaa velithah goanithakun huskoh e'meehun e'sarahahdhun vany fonuvaalaafai #KanditheemuPolice pic.twitter.com/FafauJDn3W— Maldives Police (@PoliceMv) November 12, 2019\nފުލުހުން އާންމުކޮށްފައިވާ ފޮޓޯއިން ފެންނަ ގޮތުގައި ގިނަ އަދަދެއްގެ ބަސްތާއަށް ވެލި އެޅުމަށްފަހު އެތަކެތި ހުރީ ދޯންޏަށް ވެސް އަރުވާފަ އެވެ. އެކަން ކުރި މީހުން ފުލުހުން ހާމައެއް ނުކުރެ އެވެ.\nކުރިން ގޯތިތައް ހެދުމަށް ވެސް ރަށްރަށުގެ ގޮނޑު ދޮށުން ވެލި ނެގުމަކީ އާންމު ކަމެއް ނަމަވެސް އެކަމުގެ ސަބަބުން ރަށްގިރުމުގެ ނުރައްކާ ކުރިމަތިވާތީ މިހާރު ވެލިނެގެނީ އެކަމަށް އެދި ހާއްސަ ހުއްދައެއް ހޯދައިގެންނެވެ.


Mohamed Shafiu: މުސްލިމުންގެ ހައިބަތު\nމުސްލިމުން އެއްޚިލާފަތެއްގެ ދަށުގައި އުޅުނު ދުވަސްވަރެވެ. މުސްލިމުންގެ ޚަލީފާ މުޢުތަޞިމް އާދައިގެ މަތިން އޭނާގެ މަޖިލީހުގައި، މުސްތަޝާރުންނާއި ވާހަކަ ދައްކަވަން ހުންނެވި ވަގުތެކެވެ. ކުއްލިއަކަށް މަޖިލީހުގައި ތިބި އެންމެންގެ ލޯތައް ހުއްޓުނީ އޭޝިޔާއިން އައި މީހަކާ ދިމާލަށެވެ. ޚަލީފާއަށް ސަލާމްގޮވުމަށްފަހު، އޭނާ ބުންޏެވެ. ” އޭ މުއުމިނުންގެ އަމީރެވެ. އަޅުގަނޑު މި އައީ ޢައްމޫރިއްޔާއިންނެވެ.\nއެތަނުގެ ބާޒާރުން އަޅުގަނޑަށް މުސްލިމު އަންހެނަކު ފެނުނެވެ. އެއަންހެންމިހާ ރޫމީންގެ މީހެއްގެ އަތުން އެއްޗެއް ގަތުމަށްޓަކައި އޭނައާއި ވާހަކަދައްކަމުން ދިޔައެވެ. ނަމަވެސް ރޫމީކަލޭގެ، އެ އަންހެންމީހާގެ ވާހަކައަށް އެހާބޮޑު ސަމާލުކަމެއް ނުދީ އެއްޗިހި ގޮވަންފެށިއެވެ. އެއަންހެން މީހާވެސް އޭނާ ގޮވަމުންދިޔަ އެއްޗިއްސަށް ޖަވާބު ދެމުން ދިޔައެވެ. ދެން އެ ރޫމީކަލޭގެ، އެއަންހެންމީހާގެ ކޯތާފަތްމަތީ، ދަތްތައްވެސް ބިންދައިގެންދާފަދަ އެތިފަހަރެއް ޖެހިއެވެ. އެހިނދު އެއަންހެން މީހާ ބާރުއަޑުން ‘އޭ މުޢުތަޞިމެވެ!’ ކިޔާ ގޮވިއެވެ. އެވަގުތު ރޫމީކަލޭގެ އެ ނިކަމެތި އަންހެންމީހާއަށް މަލާމާތްކުރަމުން ބުންޏެވެ. މުޢުތަޞިމަށް ކުރެވޭނީ ކޮންކަމެއްހެއްޔެވެ؟ އޭނާއަށް އަހަންނާހަމައަށް އާދެވޭނީ ކިހިނެއްހެއްޔެވެ؟ އޭ މިހިރަ މޮޔަމީހާއެވެ. މުޢުތަޞިމް ކަޅާއި ހުދުގެ އަހެއްގައި އައިސް ކަލެއަށް ނަޞްރުދީ އެހީތެރިވަންދެން އޭނާގެ އިންތިޒާރުގައި ހުންނާށެވެ. “\nމިއީ އެދުވަސްވަރު، މުސްލިމުންގެ ހައިބަތާއި ޤުއްވަތު ހުރި މިންވަރެވެ. މުސްލިމު އަންހެނެއްގެ ހަޅޭކުގެ އަޑަށް އަޅުގަނޑުމެންގެ ސަލަފުން ދީފައިވާ އިޖާބައެވެ. ނަމަވެސް މިއަދު ޢިރާޤާއި ފަލަސްޠީނާއި އަދި އެހެންޤައުމުތަކުގައި އުޅޭ މުސްލިމު އުޚްތުންގެ ހަޅޭކުގެ އަޑަށް އިޖާބަދެނީ ފަހެ ކާކުހެއްޔެވެ؟ މިއަދު މުސްލިމުން މިދަނީ ދުނިޔޭގެ އެކި ކަންކޮޅުތަކުގައި ކަތިލެވެމުންނެވެ. މުސްލިމު ކުޑަކުދީންތައް މިދަނީ ޔަތީމުވަމުންނެވެ. އުޚްތުންތައް މިދަނީ ހުވަފަތް ވަމުންނެވެ. ޢާއިލާގެ ހުރިހާ އެންމެންގެ ކުރިމަތީގައި އުޚްތުންގެ ޢިއްފަތްތެރިކަން މިދަނީ ފޭރެމުންނެވެ. މުސްލިމުން މިފަދަ ޙާލަތަކަށް ވެއްޓުނީ ފަހެ ކީއްވެތޯއެވެ؟ ޖަވާބު ވަރަށް ސާފެވެ. މުސްލިމުން އެބައިމީހުންގެ ދީނާއި ދުރަށް ދިޔުމުގެ ސަބަބުންނެވެ. ﷲއާއި އެއިލާހުގެ ރަސޫލާ މުޙައްމަދު ޞައްލަﷲ ޢަލައިހި ވަސައްލަމަގެ ބަސްފުޅުތަށް ދޫކޮށް، ހަވާނަފްސަށް ތަބަޢަވުމުގެ ސަބަބުންނެވެ. އެބައިމީހުން އެކަކު އަނެކަކަށް ހަނގުރާމަކުރަން ފެށުމުގެ ސަބަބުންނެވެ. ﷲ ތަޢާލާ ވަޙީ ކުރައްވަވާފައިވެއެވެ. وَأَطِيعُواْ اللّهَ وَرَسُولَهُ وَلاَ تَنَازَعُواْ فَتَفْشَلُواْ وَتَذْهَبَ رِيحُكُمْ وَاصْبِرُواْ إِنَّ اللّهَ مَعَ الصَّابِرِينَ(سورة الأنفال:46) ” އަދި ﷲއާއި އެއިލާހުގެ ރަސޫލާއަށް ތިޔަބައިމީހުން ކިޔަމަންވާށެވެ. އަދި ތިޔަބައިމީހުން ދެބަސްވެ އަރައިރުން ނުވާށެވެ. (ދެބަސްވެ އަރައިރުންވާނަމަ) ތިޔަބައިމީހުން ފިނޑިވެ، ތިޔަބައިމީހުންގެ ބާރުނެތިގެން ހިނގައިދާނެއެވެ. އަދި ތިޔަބައިމީހުން ކެތްތެރިވާށެވެ. ހަމަކަށަވަރުން ﷲ ވޮޑިގެންވަނީ ކެތްތެރީންނާ އެކުގައެވެ.”\nއެހެންކަމުން މިއުންމަތުގެ ހައިބަތާއި ޤުއްވަތު އަނުބުރާ ގެންނަން ބޭނުންނަމަ އަޅުގަނޑުމެންނަށް އޮތީ ދީނަށް ރުޖޫޢަވުމެވެ. ﷲއާއި އެއިލާހުގެ ރަސޫލާއަށް، ބަހާއި ޢަމަލުން ތަބާވެ އެއިލާހުގެ ދީނަށް ނަޞްރުދިނުމެވެ.ﷲތަޢާލާ ވަޙީކުރައްވަވާފައިވެއެވެ. يَا أَيُّهَا الَّذِينَ آمَنُوا إِن تَنصُرُوا اللَّهَ يَنصُرْكُمْ وَيُثَبِّتْ أَقْدَامَكُمْ (سورة محمد: 7) ” އޭ އީމާންވެއްޖެ މީސްތަކުންނޭވެ! ތިޔަބައިމީހުން ﷲ(ގެ ދީނަށް) ނަޞްރުދޭކަމުގައިވަނީނާމަ، އެއިލާހު ތިޔަބައިމީހުންނަށް ނަޞްރުދެއްވަވާނެއެވެ. އަދި ތިޔަބައިމީހުންގެ ފައިތިލަތައް ޘާބިތުކޮށްދެއްވަވާނެއެވެ.”\nPosted by Mohamed Shafiu at 6:07 PM\nLabels: އަދަބު އަޚްލާޤު, އިސްލާމީ ޝަރީޢަތް, މުޙައްމަދު ޝަމްޢޫން, މުސްލިމުންގެ ހައިބަތު


Alifaanuge Haadhisaa In Aailaa Salaamai Koh Dhinee Kuda Dharifulhu - Vaguthu\nއަލިފާނުގެ ހާދިސާ އިން އާއިލާ ސަލާމަތް ކޮށްދިނީ ކުޑަ ދަރިފުޅު\nއިނގިރޭސިވިލާތުގެ ގެއެއްގައި ހިނގި އަލިފާނުގެ ހާދިސާއަކުން ކުޑަ ދަރިފުޅުގެ މަސައްކަތުން އާއިލާ ސަލާމަތްކޮށްދީފިއެވެ.\n13 އަހަރުގެ މާތިޔު ނަމަކަށްކިޔާ އެ ފިރިހެން ކުއްޖާވަނީ ގޭގައި އަލިފާން ރޯވެގެން އުޅޭކަން ގޭ އެންމެންނަށް އަންގާ އެކަމުން ސަލާމަތް ކޮށްދީފައި އެވެ.\nއެއީ ފަތިހުގެ ވަގުތު ކަމުން މަންމަ ސުއި އަދި ބައްޕަ ޑާރެން އޮތީ ނިދާފައި އެވެ. މާތިއު އަށް ހޭލެވުނީ ފަޔާ އެލާމުގެ އަޑަށެވެ. އަދި އޭނާއަށް ހޭލެވުމުން ކަމެއް ގޯސްވެގެން އުޅޭ ހެން ހީވުމުން މަންމަ އާއި ބައްޕަ އަދި އާއިލާގެ އެހެން މީހުން ހޭލެއްވީ އެވެ.\nއޭރު ގޭގެ ބޮޑުބައިގައި އޮތީ ދުމެވެ. ދެމީޙުން ހޭލައިގެން ބެލިއިރު އަލިފާން ރޯވެފައި ވަނީ ފާހާނަގައި އެވެ. އެއީ ފާހާނާގައި ބެހެއްޓިފައިހުރި އުއްބައްތިއެއް ދޮރުފޮތީގައި ރޯވެގެން ނެވެ. އެ ފާހާނައިގަ އެއްކޮށް އަލިފާން ރޯވެގެން ސީލިންގަށްވެސް އަލިފާނުގެ އަސަރު ވަނީ ކޮށްފައެވެ.\nއެގޮތުން އަލިފާން ނިވުމަށް ފަޔާ ރެސްކިޔުއަށް ގުޅައިގެން ގެނެސް އަލިފާންގަނޑު މުޅިން ވަނީ ކޮންޓްރޯލްކޮށްފައެވެ. މި ހާދިސާގައި އެއްވެސް މީހަކަށް އަނިޔާއެއް ވެފައި ނުވެއެވެ.\nމާތިޔުއަށް މިހާރު "ހީރޯ" ގެ ނަމުން ނަން ދެވިފައިވާއިރު އެއީ އެ އާއިލާގައި ހުރި ދެވަނަ ފިރިހެން ދަރިފުޅެވެ. އޭގެ އިތުރުން ހެންރީ އާއި އަލްބީވެސް އުޅެއެވެ. ހެންރީއަކީ އެންމެ ބޮޑު ފިރިހެން ކުއްޖާއެވެ. އަލްބީ އަކީ އެންމެ ކުޑަ އަންހެން ކުއްޖެވެ.


Theyra aharuge kuhjakah dhonbappa jinsee furahsaara kuri mahssala ehggai fuluhun ihumaaluvikamuge thuhumathu - One Online\nކުޑަކުދީންނަށް ޖިންސީ ގޯނާ ކުރުމާ ދެކޮޅަށް ތައްޔާރުކޮށްފައިވާ ޕޯސްޓަރެއް ---\n13 އަހަރުގެ ކުއްޖަކަށް ދޮންބައްޕަ ޖިންސީ ފުރައްސާރަ ކުރި މައްސަލައެއްގައި ފުލުހުންގެ އިހުމާލު އޮތް ކަމަށް އެކުއްޖާގެ އާއިލާއިން ތުހުމަތުކޮށްފިއެވެ.\nމިދިޔަ މަހުގެ 29 ގައި ފުލުހުންނަށް މި މައްސަލަ ހުށަހެޅިއިރު، މިހާތަނަށް މިމައްސަލައިގައި ފުލުހުންގެ މާބޮޑު އެއްބާރުލުމެއް ނުލިބޭ ކަމަށް ބުނެ 13 އަހަރުގެ ކުއްޖާގެ އާއިލާގެ މީހަކު ވަނީ މިކަން ސޯޝަލް މީޑިއާގައި އާންމުކޮށްފައެވެ. އޭނާ މައުލޫމަތު ދިންގޮތުގައި 13 އަހަރުގެ ކުއްޖާއަށް ފާއިތުވި ތިން އަހަރު އޭނާގެ ދޮން ބައްޕަގެ ފަރާތުން ޖިންސީ ފުރައްސާރައާއި ވަނީ ކުރިމަތިލާންޖެހިފައެވެ.\nމި މައްސަލަ ފުލުހުންނަށް ހުށަހެޅުމުން ކުޑަ ކުއްޖާއާއި މި ޕޯސްޓް ސޯޝަލް މީޑިއާގައި އާންމު ކުރި މީހާގެ ސްޓޭޓްމަންޓެއް ނެގުމަށްފަހު މި މައްސަލައަށް ވަކި އިންވެސްޓިގޭޓިން އޮފިސަރެއް ހަމަޖައްސާނެ ކަމަށް ފުލުހުން ބުނެފައިވާ ކަމަށް އޭނާ ބުނެފައިވެ އެވެ. ނަމަވެސް ދެން ލިބުނީ މައްސަލަ ބަންދު ކޮށްފައިވާ ކަމުގެ މެސެޖެއް ކަމަށް އޭނާގެ ޕޯސްޓުގައި ބުނެފައި ވެއެވެ. އަދި ވަގުތުން ފުލުހުންގެ ފެމިލީ އެންޑް ޗައިލްޑް ޕްރޮޓެކްޝަން ޑިޕާޓްމަންޓަށް މި މައްސަލައާއި ގުޅިގެން މައުލޫމާތު ސާފު ކުރަން ދިއުމުން އެ މެސެޖަކީ އޮޅިގެން ކުރެވިފައިވާ މެސެޖެއް ކަމަށް ފުލުހުން ބުނި ކަމަށް އޭނާ މައުލޫމާތު ދިނެވެ.\nސޯޝަލް މީޑިއާގައި ހިއްސާކޮށްފައިވާ ޕޯސްޓްގައި މި މައްސަލައަށް އިންވެސްޓިގޭޓިން އޮފިސަރެއް ހަމަޖެއްސުނީ ދެދުވަސް ފަހުން ކަމަށާއި، ކުއްޖާގެ މަންމަގެ ބަޔާން ނެގުމަށް ކުއްޖާގެ މަންމަ ގެންދެވުނީ ހަތަރު ދުވަސް ފަހުން ކަމަށް ވެސް ބުނެފައި ވެއެވެ. އަދި ފުލުހުންގެ މަސައްކަތް ލަސްކަމުން ކުއްޖާގެ ހާލަތު މޮނިޓަރ ކުރުމަށް ގައިނޮކޮލޮޖިސްޓަކާއި ކުޑަކުދިންގެ ހާއްސަ ޑޮކްޓަރެއްގެ އިތުރުން ތެރަޕީ ސެޝަންތައް ހަމަޖެއްސީ އަމިއްލައަށް ކަމަށް މި ޕޯސްޓުގައި ބުނެފައި ވެއެވެ.\nފުލުހުން ވަނީ ތެރަޕީ ސެޝަން ހަމަޖެއްސޭނީ އީދު ބަންދަށް ފަހު ކަމަށް ބުނެފައިވާ ކަމަށް އޭނާ ފާހަގަކޮށްފައިވެއެވެ. އަދި މައްސަލަ ފުލުހުންނަށް ހުށަހެޅުމުން ދޮންބައްޕަގެ ފަރާތުން އިންޒާރު ލިބެމުންދާ ކަން މައްސަލަ ބެލުމަށް ކަނޑައަޅާފައިވާ އިންވެސްޓިގޭޓިން އޮފިސަރާ ހިއްސާކޮށްފައިވާނެ ކަމަށް ވެސް އޭނާ ބުނެފައިވެ އެވެ.\nފުލުހުންގެ ތަހުގީގަށް ސައިކޮލޮޖިސްޓަކަށް އެކުއްޖާ ދެއްކުމަށް ބުނި އިރު އެކުއްޖާއަށް އެކި ފަހަރު މަތިން ލިބިފައިވާ އަނިޔާ އެކި އެޕޮއިންމަންޓްތަކުގައި ކިޔައިދޭން ޖެހުމުން އެކަމުގެ ނޭދެވޭ އަސަރު ވަރަށް ބޮޑަށް ކޮށްފައިވާކަމަށް އޭނާ ފާހަގަ ކުރިއެވެ. އަދި މައްސަލަ ހުށަހެޅުނުތާ 21 ދުވަސް ވެފައިވާއިރުވެސް އެކުއްޖާއަށް ޖިންސީ ފުރައްސާރަ ކުރި އެނާގެ ދޮންބައްޕަ އަދިވެސް މިނިވަންކަމާއެކު އުޅެމުން އަންނަކަން ފާހަގަކޮށްފައިވެ އެވެ.\nއާއިލާގެ މެންބަރުގެ ޓުވީޓަށް ޖަވާބުދެއްވަމުން، ޕޮލިސް ކޮމިޝަނާ މުހައްމަދު ހަމީދު ވިދާޅުވީ މި މައްސަލަ ބަލަމުން އަންނަ ފުލުހުންނާއެކު ހުށަހަޅާފައިވާ ކަންކަން ހައްލު ކުރުމަށް މަސައްކަތް ކުރައްވަމުން ގެންދަވާ ކަމަށެވެ. އަދި ކޭސް ބަންދު ކުރެވިފައިވާ ކަމަށް ބުނެ ފޮނުވިފައިވާ މެސެޖަކީ މެޝިން އެރޯއެއް ކަމަށް ހަމީދު ވިދާޅުވެފައި ވެއެވެ.\nގުޅޭ ޓެގު ޕޮލިސް ކޮމިޝަނާ އޮފް ޕޮލިސް\nއަނިޔާ ލިބުނު ކުއްޖާ ގެއަށް ދޫކޮށްލައިފި\nމެދުފުށި ރިސޯޓު ކައިރިން ބަންޑުން ޖެހިފައިވާ ލަންކާގެ ބޯޓެއް ފެނިއްޖެ\nކޯޓުތަކުން ކުޑަކުދިންގެ މައްސަލަތައް ނިންމާނެ މުއްދަތެއް ގާނޫނުން ކަނޑައެޅުމަށް މަޖިލީހުގެ ކޮމިޓީން އޭޖީއަށް އަންގައިފި\nހޯޑެއްދޫން ގެއްލުނު މީހާ ފެނިއްޖެ: ފުލުހުން


Report: thafaathu haisiyyatheh, thafaathu ibratheh!\nތަފާތު ހައިސިއްޔަތެއް، ތަފާތު އިބުރަތެއް!\nސުޕްރީމް ކޯޓުގެ ފަނޑިޔާރު އަބްދުﷲ ދީދީއާ ގުޅިގެން ޖުޑިޝަލް ސާވިސް ކޮމިޝަން (ޖޭއެސްސީ) އިން ބަލަމުން އަންނަ ސުލޫކީ މައްސަަލައިގެ ތަހުގީގުގެ އަޑުއެހުން: މީހުންނަށް އިބުރަތަކަށްވާނެ ކަންކަން ފެނުނު -- އަހުމަދު ޝުރާއު | އަވަސް\nސުޕުރީމްކޯޓުގެ ފަނޑިޔާރު އަބުދުﷲ ދީދީގެ މައްޗަށް ވަރަށް ސީރިއަސް ތުހުމަތުތަކެއް ކޮށް، ޖުޑީޝަލް ސާވިސް ކޮމިޝަން (ޖޭއެސްސީ) އިން ވަނީ އެމަނިކުފާނު މަގާމުގެ މަސްއޫލިއްޔަތުތަކުން އެކަހެރިކޮށް، ސަސްޕެންޑކޮށްފަ އެވެ. އެ މައްސަލާގައި މިއަދު ވަނީ އާމުންނަށް ހުޅުވާލައިގެން ތަހުގީގެއް ކުރިޔަށް ގެންގޮސްފަ އެވެ.\nދަރުބާރުގޭގައި އެ މައްސަލައިގެ އަޑުއެހުން ކުރިޔަށް ދިޔަ ވަގުތު މައްސަލަ ބައްލަވާ ޖޭއެސްސީގެ ކޮމިޓީގައި ތިން ގާނޫނީ ވަކީލަކު ތިއްބެވި އެވެ. އެ ތިން ބޭފުޅުންނަކީ ވެސް، ޖިނާއީ މައްސަލަތަކުގައި ކޯޓުތަކަށް ވަޑައިގެން ވަކާލާތު ކުރައްވާފައިވާ ބޭފުޅުންނެވެ.\nޖޭއެސްސީގައި އިންނަވާ ރައީސުލް ޖުމްހޫރިއްޔާގެ މެމްބަރު މަސްތޫރު ހުސްނީ އާއި، މަޖިލިހުން ކަނޑައަޅުއްވާފައިވާ މެމްބަރު ހިސާން ހުސައިން އާއި، ބަންޑާރަނައިބު އިބްރާހިމް ރިއްފަތު، މި ތިން ބޭފުޅުންނަކީ ވެސް އެކި މަރުހަލާގެ ކޯޓުތަކުގައި ފަނޑިޔާރު ޑީޑީ، ރިޔާސަތުގައި އިންނަވަނިކޮށް ޝަރީއަތްތަކުގައި ވަކާލާތު ކުރައްވާފައިވާ ބޭފުޅުންނެވެ.\nޑީޑީގެ ތަހުގީގަށް ކޮމިޓީ ބޭފުޅުން ހާޒިރުވެ އެ ބޭފުޅަކަށް ހާއްސަ ކުރެވިފައިވާ ގޮނޑީގައި އިށީނދެ ވަޑައިގަތުމުން މިއަދު މިއީ ތަފާތު މަންޒަރުތަކަކާއި އަޑުތަކެއް ފެނި އިވިގެންދާނެ ދުވަހެއްކަން ޔަގީންވި އެވެ.\nއެއީ ކުރިން އެބޭފުޅުން ތިއްބެވި ހައިސިއްޔަތާއި މިއަދު ތިއްބެވި ހައިސިއްޔަތާއި، ކުރިން ފަނޑިޔާރު ޑީޑީ އިންނެވި ހައިސިއްޔަތާއި މިއަދު އިންނަވާ ހައިސިއްޔަތު ތަފާތު ވީމަ އެވެ. އަދި ކުރިން އެބޭފުޅުން ދައްކަވާ ވާހަތައް މެދުކަނޑާލައި، ބޭނުން ގޮތެއް ހަދާލުމުގެ ބާރު ފަނޑިޔާރު ޑީޑީއަށް އޮތެވެ. މިއަދު އެ ބާރު މިއޮތީ އެބޭފުޅުންގެ އަތްޕުޅުގަ އެވެ.\nއާންމު ހުޅުވާލުމެއްގައި ޑީީޑީގެ ތަހުގީގު ފަށައި ކުރިޔަށް ދިޔައިރު މީގެ ކުރީގެ ހަދާންތަކެއް އާވާންފެށި އެވެ. ފެނުނީ އެއް މަންޒަރުތަކެކެވެ. އަޑު އިވުނީ އެއް ވާހަކަތަކެކެވެ. ތަފާތުވީ މައްސަލައިގެ ތުހުމަތު ކުރެވޭ ބޭފުޅާ އާއި، މައްސަލަ ބަލަން ތިއްބެވި ބޭފުޅުންނެވެ\nކުރިން އެ ވަކީލުން ދައްކަވަމުން ގެންދެވީ އަދުލުވެރި ކަމާއެކު ޝަރީއަތް ކުރައްވަން ޖެހި ވަޑައިގަންނަވާނެ ވާހަކަ އެވެ. ކުށުން ބަރީއަވުމަށް އެކަށީގެންވާ ވަގުތާއި، ފުރުސަތު ނުދެއްވާ ވާހަކަ އެވެ. ކުރިން ކުރެއްވީ ދިފާއު ތައްޔާރު ކުރުމަށް ވަގުތު ލިބި ވަޑައި ނުގަންނަވާ ކަމުގެ ޝަކުވާ އެވެ. އަދި ހުށަހަޅާފައިވާ ހެކިތަކާމެދު އުފެދިފައިވާ ޝައްކުތަކުގެ ވާހަކަ އެވެ.\nނަަމަވެސް އޭރު ފަނޑިޔާރު ޑީޑީ ވިދާޅުވަމުން ގެންދެވީ މައްސަލަ ކުރިޔަށް ގެންދަވަނީ ގާނޫނު އަސާސީ އާއި، ކޯޓުގެ ތަކުގެ ގާނުނޫގައި ބަޔާންކޮށްފައިވާ ގޮތަށް ގާނޫނީ އިމުގެ ތެރެއިންނޭ އެވެ.\nމިއަދު ހަމަ އެކަނި ބަދަލުވީ އެބޭފުޅުން ތިއްބެވި ހައިސިއްޔަތުގެ ހާލަތެވެ. އެދުވަހު ވަކީލުންގެ ގޮތުގައި ތިއްބަވައި ޝަކުވާތައް ބަންޑުން ކުރެއްވި ބޭފުޅުން މިއަދު ތިއްބެވީ ރިޔާސަތުގައި އެ މައްސަލަ ބައްލަވާށެވެ. މިއަދު އެ ޝަކުވާތައް ކުރެއްވީ ފަނޑިޔާރު ޑީޑީ އެވެ.\nގާނޫނުތަކާއި ހިލާފަށް ކުރިޔަށް ގެންދެވޭ މައްސަލައެއް ކަމާއި، ޖަވާބު ދާރީވާން އެކަށީގެންވާ ވަގުތާއި ފުރުސަތު ނުދެއްވާ ކަމުގެ ކަމުގެ ޝަކުވާ ޑީޑީ މިއަދު ކުރެއްވި އެވެ. ދިފާއުގައި ދައްކަން ބޭނުންފުޅުވާ ވާހަކަތަކަށް ފުރުސަތު ނުދެއްވާ ވާހަކަ ވެސް ވިދާޅުވި އެވެ. ހުށަހަޅާފައިވާ ހެއްކާ މެދުވެސް ޑީޑީ ސުވާލު އުފެއްދެވި އެވެ. އެއީ ކޮންތާކުން ކޮންގޮތަކަށް ހޯއްދެވި ހެއްކެތް ކަން އެނގިވަޑައި ނުގަންނަވާ ވާޖަކަ ވިދާޅުވި އެވެ. މިއަދު އޮތް މަޖިލީހުގައި ފަނޑިޔާރު ޑީޑީ ކުރެއްވި ޝަކުވާތަކަކީ ކުރިން ވަކީލުންވެސް ކުރެއްވި ޝަކުވާތަކެވެ. ފެނުނީ ހަމަ އެއް ކަމެކެވެ.\nސުޕްރީމް ކޯޓް ޝަރުއީ ދާއިރާ ޖޭއެސްސީ + އަބްދުﷲ ދީދީ ފަނޑިޔާރު ދީދީ ސުލޫކީ މައްސަލަ


Italy qualify vejje, Spain ge inthizaaru vee dhigu\nއިޓަލީއަށް މެޗުގައި ލީޑް ނަގައިދިން ޖޯޖީނިއޯ\nގުރީސްގެ މައްޗަށް 2-0 ގެ ނަތީޖާ އަކުން ކާމިޔާބު ހޯދައި، އަންނަ އަހަރު ބާއްވާ ޔޫރޯ ފުޓްބޯޅަ މުބާރާތަށް އިޓަލީ ކޮލިފައި ވެއްޖެ އެވެ.\nއިޓަލީ އަކީ ޔޫރޯ އަށް ކޮލިފައިވި ދެ ވަނަ ގައުމެވެ. މިދިޔަ ބުރާސްފަތި ދުވަހު ބެލްޖިއަމް ވެސް ވަނީ ކޮލިފައިންގެ ފުރަތަމަ ޖާގަ ކަށަވަރު ކޮށްފަ އެވެ. ޔޫރޯ ފުޓްބޯލަ މުބާރާތް ތިން ފަހަރު ކާމިޔާބު ކުރި ސްޕެއިން އަށް ރޭ ކުޅުނު މެޗުން ކޮލިފައި ވެވެން އޮތް ނަމަވެސް ނޯވޭއިން ވަނީ ސްޕެއިން އާ އެއްވަރުކޮށް އެ ޓީމުގެ ރޭހަށް މަޑު ޖެހުމެއް ގެނެސްފަ އެވެ.\nރޯމްގެ އޮލިމްޕިކް ސްޓޭޑިއަމްގައި ރޭ ކުޅުނު މެޗު ކާމިޔާބު ކޮށް އިޓަލީ ވަނީ ގުރޫޕް ޖޭ ގެ އެއް ވަނަ މަގާމު ކަށަވަރު ކޮށްފަ އެވެ. ކުޅުނު ހަތް މެޗުންވެސް މޮޅުވެ އެ ޓީމު ވަނީ 21 ޕޮއިންޓް ހޯދާފަ އެވެ. ރޭ ގެ މެޗުގައި އިޓަލީގެ ފުރަތަމަ ލަނޑު ލިބުނު ޕެނަލްޓީ އަކުން ކާމިޔާބު ކުރީ ޖޯޖީނިއޯ އެވެ. އެ ޕެނަލްޓީ އަކީ އިޓަލީގެ ލޮރެންޒޯ އިންސިނިއާ ފޮނުވާލި ހަމަލާ، ގުރީސްގެ ޕެނަލްޓީ އޭރިއާގެ ތެރެއިން އެ ޓީމުގެ އެންޑްރެއަސް ބޫޝެލާކީސް އަތުގައި ޖެހުމުން ދިން ޕެނަލްޓީ އެވެ. ޕެނަލްޓީން އިން ލަނޑު ކާމިޔާބު ކުރީ މެޗުގެ 67 ވަނަ މިނެޓްގަ އެވެ.\nފުރިހަމަ ވަގުތު ހަމަވާން 11 ވަރަކަށް މިނެޓަށް ވެފައި ވަނިކޮށް، ފެޑްރީކޯ ބާނެޑެސްކީ އޭރިއޭބޭރުން ފަސްފޫޓެއް ހައި ދުރުން އޭނާ ފޮނުވާލި ބޯޅަ ތިރިތިރިން ގޮސް ވަނީ ގޯލްގެ ތިރީ ކަނަށެވެ. އިޓަލީއަށް ތިން ވަނަ ލަނޑެެއް ޖެހުމާ ވަރަށް ގާތަށް އިންސިނިއާ ދިޔަ އެވެ. އޭނާއަށް ހުސްކޮށް ލިބުނު ބޯޅަ ފޮނުވާލި ނަމަވެސް ގްރީސްގެ ކީޕަރު އެލެގްޒެންޑްރޯސް ޕެޝްކަލާކީސް ވަނީ ހުށިޔާރު ކަމާއެކު އެ ބޯޅަ ދިފާއު ކޯށްފަ އެވެ.\nމިދިޔަ އަހަރުގެ ވޯލްޑްކަޕް ކޮލިފިކޭޝަންގައި ކެޓި އިޓަލީ ބޮޑު މުބާރާތަކަށް ކޮލިފައި މިވީ ހަތަރު އަހަރު ފަހުންނެވެ.\nސްޕެއިންގެ ފުރުސަތަށް މަޑުޖެހުމެއް އައީ މެޗުގެ އެންމެ ފަހު ވަގުތުގަ އެވެ. ދެ ވަނަ ހާފު ފެށުނުތަނުން ސައުލް ނިގެއިޒް އެ ޓީމަށް ލީޑް ނަގައިދިފައި ވަނިކޮށް އޮސްލޯގާއި ކުޅުނު މެޗުގައި ނޯވޭއިން 1-1 ން ނަތީޖާ ހަމަހަމަ ކުރީ މެޗުގެ އެންމެ ފަހު ވަގުތުގައި ޖޯޝް ކިންގް ކާމިޔާބު ކުރި ޕެނަލްޓީންނެވެ.


Agenda 19: insaafu kashavaru kohdhee javaabudhaaree kuruvaane | Mihaaru\nސުޕްރީމް ކޯޓު: ޝަރުއީ ދާއިރާ އިސްލާހު ކުރަން ގިނަ ހައްލުތަކެއް އެޖެންޑާ 19 ގައި ހިމަނާފައިވޭ.\nއެޖެންޑާ 19: އިންސާފު ކަށަވަރުކޮށްދީ ޖަވާބުދާރީ ކުރުވާނެ\n05 އެޕްރީލް 2019 - 07:31 1 comment\nރައްޔިތުންގެ އެންމެ ބޮޑު އެއް ކަންބޮޑުވުމަކީ އަދުލު އިންސާފު ކަށަވަރު ނުވުމެވެ؛ ޝަރުއީ ދާއިރާގެ މިނިވަންކަމާ މެދު އިތުބާރު ގެއްލިފައި ވުމެވެ.\nރައްޔިތުންގެ މަޖިލީހުގެ އިންތިޚާބަށް އެމްޑީޕީން އެކުލަވާލި އެޖެންޑާ 19 ގައި "އިންސާފު" ގާއިމްކޮށްދޭނެ ކަމުގެ ވައުދު ވީ މުޅި މުޖުތަމައުގެ ސުލްހަ މަސަލަސްކަން ގާއިމްކުރާށެވެ.\nއިންސާފު ލިބުމާއި އިންސާފު ލިބޭ ތަން ފެނުމަކީ އިންސާފު ގާއިމްކޮށްދިނުމުގެ އެންމެ އަސާސީ އުންސުރެވެ. ކޯޓުތަކުން ނިންމާ ނިންމުންތަކަކީ ރައްޔިތުން ފުރިހަމަ އަށް ބަލައިގަންނަ ނިންމުންތަކަކަށް ވާން ޖެހެ އެވެ. ޝަރުއީ ދާއިރާ އިސްލާހު ކުރަން، އެ ދާއިރާގެ އިދާރީ އޮނިގަނޑު ބަދަލުކޮށް، ރައްޔިތުންނަށް ފަސޭހަކަމާ އެކު އިންސާފަށް ވާސިލްވެވޭނެ އިންތިޒާމް ހަމަޖައްސަން ޖެހެ އެވެ.\nއިންތިގާލީ އިންސާފު ގާއިމްކުރުން\nއިންސާނީ ހައްގުތަކާ ޚިލާފު އަމަލުތައް ބަލައި ހައްގު ކަށަވަރުކޮށްދޭން އިންތިގާލީ އިންސާފު ގާއިމްކުރުމުގެ މަސައްކަތް ކުރަން އެމްޑީޕީން ވަނީ ނިންމައިފަ އެވެ. ރާއްޖޭގައި 2012 އިން ފެށިގެން 2018 އަށް ދައުލަތުގެ އިދާރާތަކުންނާއި ދައުލަތުގެ މުވައްޒަފުން ކުރި އަދި ނުކޮށް ދޫކޮށްލި ކަންކަމުގެ ސަބަބުން މީހުންގެ އިންސާނީ ހައްގުތައް ނިގުޅައިގަނެ ނުވަތަ އިންސާނީ ޝަރަފާއި ކަރާމާތަށް އުނިކަން އައިސްފައިވާ ކަންކަމުގެ ޝަކުވާތައް ބަލައި ފިޔަވަޅު އަޅާނެ ގާނޫނީ އޮނިގަނޑެއް އެކުލަވާލާނެ އެވެ.\nގާނޫނީ އިމުގެ ތެރެއިން ފިޔަވަޅުތައް އަޅަން އޮމްބަޑްސްމަންގެ އޮފީހެއް ގާއިމްކުރާނެ އެވެ. މައްސަލަތައް ބަލައި ބަދަލު ހޯދައި ދިނުމުގެ މަސައްކަތް ކުރާނީ އެ އޮފީހުންނެވެ. ޝަރީއަތަށް ފޮނުވާނީ އެ އޮފީހުން ހައްލު ނުވާ މައްސަލަތަކެވެ.\nޝަރުއީ ދާއިރާގެ އޮނިގަނޑު އިސްލާހުކުރުން\n- ޑިޕާޓްމެންޓް އޮފް ޖުޑީޝަލް އެޑްމިނިސްޓްރޭޝަން (ޑީޖޭއޭ) އަކީ ޗީފް ޖުޑީޝަލް އެޑްމިނިސްޓްރޭޓަރެއްގެ ދަށުން ހިންގާ ވަކި ޑިޕާޓްމެންޓެއްގެ ގޮތުގައި ހަމަޖެއްސުން.\n- ޗީފް ޖުޑީޝަލް އެޑްމިނިސްޓްރޭޓަ އައްޔަންކުރުމާއި ވަކިކުރުމާއި ޖަވާބުދާރީ ކުރުވުމަކީ ރައްޔިތުންގެ މަޖިލީހުން ކުރާ ކަމެއްގެ ގޮތުގައި ހަމަޖެއްސުން.\n- ސުޕްރީމް ކޯޓުގެ ޝަރީއަތްތައް ހުޅުވާލައިގެން ބޭއްވުން\n- ސުޕްރީމް ކޯޓުގެ އަމިއްލަ އިސްނެގުމުގައި އެއްވެސް މައްސަލައެއް ނުހިންގުމާއި ދަށު ކޯޓެއްގައި ނުވަތަ ހައި ކޯޓުގައި ހިނގަމުންދާ މައްސަލައެއްގެ ލިއުންތަކާއި ފައިލް ސުޕްރީމް ކޯޓަށް ނުނެގުން.\n- ހައި ކޯޓުގެ ދެކުނު ގޮތްޕާއި އުތުރު ގޮފި އުވާލުން.\n- ޑިސްޓްރިކްޓް ކޯޓު އުފެއްދުން.\n- ފަނޑިޔާރުންގެ ނަޒާހަތްތެރިކަން ކަށަވަރު ކުރުން.\nޕަބްލިކް ޑިފެންޑާސް އޮފީސް ގާއިމްކުރުން\nމި ގާނޫނުގެ މަގްސަދަކީ ޖިނާއީ ބޮޑެތި މައްސަލަތަކުގައި ތުހުމަތުކުރެވޭ ފަރާތްތަކުގެ ތެރެއިން މާލީ ތަނަވަސްކަން ނެތް ފަރާތްތަކަށް ދައުލަތުގެ ފަރާތުން ގާނޫނީ އެހީތެރިކަން ލިބުމުގެ ހައްގު ދިނުމުގައި ހުރި ހުރަސްތައް ނައްތާލައި އެކަމުގައި ފަސޭހަ ނިޒާމެއް ގާއިމް ކުރުމެވެ.\nމި ގާނޫނުގެ ދަށުން، ޖިނާއީ ބޮޑު މައްސަލައެއްގައި ތުހުމަތު ކުރެވޭ މީހާ އަކީ މާލީ ތަނަވަސްކަން ނެތް މީހެއް ކަމަށް ބެލުމުގައި ގެންގުޅޭނެ ހަމައެކަނި މިންގަނޑަކީ ވަޒީފާ އަދާކުރާ މީހަކަށް ނުވުމާއި އާމްދަނީ ލިބޭނެ އިތުރު ގޮތެއް ނެތް މީހަކަށް ވުމެވެ.\nގާނޫނުގެ ދަށުން ވަކީލުންގެ އެހީތެރިކަން ފޯރުކޮށްދޭނެ މައްސަލަތަކުގެ ތެރޭގައި މީހުން މެރުމާއި އިންތިޒާމްވެގެން ހިންގާ ބޮޑެތި ޖިނާއީ ކުށްތަކާއި ޓެރަރިޒަމާއި ކޮރަޕްޝަނާއި މީހުން ޓްރެފިކްކުރުން ފަދަ ކުށްތައް ހިމެނެ އެވެ.\nދައުލަތް ޖަވާބުދާރީ ކުރުވުން\nގާނޫނުއަސާސީގައި ކަނޑައަޅާފައިވާ ގޮތަށް ދައުލަތުގެ މުއައްސަސާތައް މަސައްކަތް ނުކުރި އެއް ސަބަބަކީ އެ މުއައްސަސާތައް ޖަވާބުދާރީ ކުރުވޭނެ ނިޒާމެއް ނެތުމެވެ. އެހެންކަމުން، އެޖެންޑާ 19 ގެ ދަށުން، ޖަވާބުދާރީވެނިވި ދައުލަތެއް ބިނާކުރަން، ގާނޫނުއަސާސީ އާއި ގާނޫނުތަކުގެ ދަށުން އުފައްދާފައިވާ މިނިވަން މުއައްސަސާތަކާއި އިދާރާތައް ޖަވާބުދާރީކުރުވޭނެ ނިޒާމެއް ގާއިމް ކުރާނެ އެވެ.\nއެ ގާނޫނުގެ ދަށުން ރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީ އަށް ދޭ ބާރުތައް:\n- އިދާރީ އޮޑިޓާއި ޕަފޯމަންސް އޮޑިޓް ހެދުމުގެ ބާރު\n- މައްސަލަތަކުގެ ރިޕޯޓް ހުށަހެޅުން ލާޒިމްކުރުން\n- ޖަވާބުދާރީވުން ލާޒިމްކުރުން\n- ލޯ ކޮމިޝަނެއް ގާއިމްކުރުން\nމިއީ އާންމު އިންތިހާބަށް "މިހާރު"ން ތައާރަފުކުރި ހާއްސަ ޕެކޭޖްގެ ތެރޭގައި ހިމެނޭ ކަވަރޭޖެކެވެ.


Hakuru Kevey Minvaru Dhahkuraanee Kihineh? - Vaguthu\nހަކުރު ކެވޭ މިންވަރު ދަށްކުރާނީ ކިހިނެއް؟\nސިއްހީ ތަޖުރިބާކާރުން ބުނާ ގޮތުން 17 ވަަރަކަށް ސަމުސާގެ ހަކުރު ދުވާލެއްގެ މައްޗަށް ކެވޭ ނަމަ އެއީ އެ މީހެއްގެ ހަށިގަނޑަށް ބޭނުންވާ ހަކުރަށް ވުރެ އިތުރު އަދަދެކެވެ. އެންމެ ގިނަވެގެން ވެސް މީހަކު ކާން ރަނގަޅީ 12 ސަމްސާގެ ހަކުރެވެ. އެއީ 200-250 ކެލަރީސް އެކުލެވޭ މިންވަރެވެ.\nދުޅަހެޔޮ ސިއްހަތެއްގައި ހުރުމަށް ހަށިގަނޑަށް ހަކުރު ލިބޭ މިންވަރު ކުޑަ ކުރުން ވަަރަށް މުހިންމެވެ. ދެހާސް ސަތާރައިގައި ބީއެމްޖޭއިިން ކުރި ދިރާސާއަކުން ދައްކާ ގޮތުން ކާބޯތަކެއްޗަށް ހަކުރު އެއްކޮށްފައިވާ ނަމަ އެ ތަކެތި ކެއުމާއި ދުރުވާން 20 އިންސައްތަ މީހުން މަސައްކަތް ކުރެއެވެ. އެހެންކަމުން 2035 އަންނަ އިރު ކޮންމެ 100،000 މީހަކުން 20 މީހުންނަށް ޓައިޕް ދޭއްގެ ހަކުރު ބަލި ޖެހުމުގެ ފުރުސަތު ދަށް ކޮށްދެއެވެ. އަދި 10 މީހުންނަށް ހިތުގެ މަލި ޖެހުމުގެ ފުރުސަތު ކުޑަކޮށްދެއެވެ.\nހަކުރު ކެވޭ މިންވަރު ދަށްކުރެވިދާނެ ބައެއް ގޮތްތަކަަކީ މިހުރީއެވެ.\nހަށިގަނޑަށް ރަނގަޅު ހަކުރާއި އެ ނޫން ހަކުރު ދެނެގަތުން\nހަކުރު ކާ މިންވަރު ދަށްކޮށްލުމުގެ ކުރިން ހަށިގަނޑަށް ބޭނުންވާ ހަކުރުގެ މިންވަރު ދެނެގަންނާށެވެ. ހުރިހާ ހަކުރުގެ ބާވަތްތަކަކީ ގުދުރަތީ އެއްޗެއް ނޫނެވެ. އެގޮތުން މޭވާގައި ހިމެނޭ ފްރުކްޓޯސް އަދި ޑެއިރީގެ އުފެއްދުންތަކުގައި ހިމެނޭ ލެކްޓޯސް އަކީ ގުދުރަތީ ހަކުރެވެ. އޭގައި ވިޓަމިން އާއި މިނަރަލް އެކުލެވޭ އިރު އެއީ ހަށިގަނޑަށް ބޭނުންތެރި މާއްދާތަކެވެ.\nނަމަވެސް ޕެކްކޮށްފައި ހުންނަ ކާނާގައި ގިނަ އަދަދަކަށް ހަކުރު ހުރެއެވެ. އެތަކެތި ކާނަމަ ހަޖަމް ކުރުމުގެ ނިޒާމަށް އަސަރުކޮށް، މީހާ ފަަލަ ވުމާއި، މާޔޫސްވުމާއި ގާތްކޮށްދެއެވެ.\nއަދި އެކި ކަހަލަ ސިރަޕްތައް އާދަވެގެން ބޭނުން ކުރުން ވެސް އެހާ ރަނގަޅެއް ނޫނެވެ.\nހަކުރު އެކުލެވޭ ތަކެތި ކެއުން ދަށް ކުރާނީ ކިހިނެތް؟\nކޮންމެ ދުވަހަކުވެސް ކާ އެއްޗެހި ދެނެގަންނާށެވެ. ކާތަކެތީގެ ލޭބަލް ބަލާ ހަށިގަނޑަށް ހަކުރު އެތެރޭ މިންވަރު ވަޒަން ކުރާށެވެ. އޭރުން ގިނަ އަދަދަކަށް ހަކުރު އެކުލެވޭ ކެއުންތަކާއި ދުރުވާނެއެވެ.\nކުދި ކުދި ބަދަލުތަކުން ފަށާށެވެ. ހަކުރު ކެއުން މަދު ކުރަން ވާނީ މަޑުމަޑުންނެވެ. އެހެން ނޫނީ ކުއްލިއަކަށް ހަކުރު އެކުލެވޭ މާއްދާތައް ކާހިތްވާ މިންވަރު އިތުރުވެ، މާ ގިނައިން އެފަދަ ތަކެތި ކާން ފެށިދާނެއެވެ. އެހެންކަމުން މަޑު މަޑުން ކެއުމުގައި ހަކުރު ހިމެނޭ މިންވަރު ދަށްކުރާށެވެ.\nއާޓިފިޝަލް ހަކުރާއި ދުރުވާށެވެ.\nފޮނި ކާތަކެއްޗަށް ބަޖެޓެއް ކަނަދައަޅާށެވެ. މިހެން ކަންތައް ކުރުމުން އައިސްކްރީމް، ޗޮކްލެޓް ފަދަ ފޮނި ކާތަކެތި ކާ މިންވަރު ބޮޑު ތަނުން ދަށްވެގެން ދެއެެވެ.


Hong Kong FA in edhigen AFC Cup match thah faskohfi\nއޭއެފްސީން ހޯމަ ދުވަހު ނިންމާފައިވަނީ ހޮންކޮންގައި ކުޅޭ މެޗުތައް ފަސްކުރަން\nހޮންކޮންގ އެފްއޭއިން އެދިގެން އޭއެފްސީ މެޗުތައް ފަސްކޮށްފި\n04 މޭ 2021 - 12:02:58\nކޮވިޑާ ހެދި ރައްކާތެރިކަމުގެ ފިޔަވަޅެއްގެ ގޮތުން، ހޮންކޮންގެ ފުޓްބޯޅަ އެސޯސިއޭޝަނުން އިސްވެ އެދިގެން، އެ ގައުމުގައި ބާއްވަން ހަމަ ޖައްސާފައިވާ އޭއެފްސީ ކަޕުގެ މެޗުތައް ފަސްކޮށްފިއެވެ. ހޮންކޮންގެ ކުލަބުތައް ހިމެނޭ އޭއެފްސީ ކަޕުގެ ގްރޫޕް ޖޭ ގެ މެޗުތައް ފަށަން ކުރިން ހަމަ ޖައްސާފައި އޮތީ މި މަހުގެ ސާދަވަނަ ދުވަހުއެވެ.\nއޭއެފްސީން، ހޮންކޮންގައި ކުޅޭން ނިންމާފައިވާ ގްރޫޕް ޖޭ ނުވަތަ އީސްޓް ޒޯންގެ މެޗުތައް ފަސް ކުރަން ނިންމައި އެކަން އިއުލާން ކުރީ ހޯމަ ދުވަހުއެވެ. ކޮވިޑުގެ ހާލަތައް ރިއާޔަތްކޮށް، ހޮންކޮންގ ފުޓްބޯޅަ އެސޯސިއޭޝަނުން އޭއެފްސީގައި އެދުނީ އެ ގައުމުގައި ހޯސްޓްކުރަން ނިންމާފައިވާ ގްރޫޕް ސްޓޭޖުގެ މެޗުތައް ފަސްކުރާށެވެ. ހޮންކޮންގެ އެފްއޭގެ މި އެދުމާ އެކު އޭއެފްސީންވަނީ މި މަހު ކުޅެން ކަނޑައަޅާފައިވާ މެޗުތައް އަންނަ މަހުގެ ފަހުކޮޅަށް ފަސްކޮށްފައެވެ.\nކުރިން މި މަހުގެ ސާދައިން ވިއްސަށް ކުޅެން އޮތް މެޗުތައް މިހާރު ކަނޑައަޅާފައިވާ ގޮތުން ކުޅޭނީ އަންނަ މަހުގެ ތޭވީހުން އޮނަތިރީހަށެވެ. ހާލަތަށް ބެލުމަށް ފަހު މި ތާރީހުތައް ބަދަލުވުމަކީވެސް އެކަށީގެންވާ ކަމެއް ކަމަށް ރިޕޯޓްތައް ބުނެއެވެ.\nގްރޫޕް ޖޭގައި ހިމެނެނީ ހޮންކޮންގެ ދެ ކުލަބަކާ ޗައިނީޒް ތައިޕޭ އަދި މޮންގޯލިއާ ޓީމެކެވެ.


Naushage health column: Epilepsy hunna meehun fit jehenee keevve?\nހަށިގަނޑުގެ ހުރިހާ ގުނަވަނެއް ފުރިހަމައަށް މަސައްކަތް ކުރުންމަތީ ދެމެހެއްޓުމަށް ސިކުނޑި އެތަކެއް ސިގްނަލްއެ މި ގުނަވަންތަކަށް ފޮނުވާ އަދި ބަލައިގަނެ އެވެ. މި ނިޒާމަށް ކޮންމެވެސް ސަބަބަކާ ހުރެ ބުރުލެއް އަރައިފިނަމަ ސިނކުޑީގެ ބައެއް ފުރިހަމައަށް މަސައްކަތް ކުރަން ހުރަސްއަޅަ އެވެ. އޭގެ ނަތީޖާއެއްގެ ގޮތުން ފިޓު ޖެހުމަށް މެދުވެރިވެ އެވެ.\nފިޓު ޖެހުމަކީ ކުޑަ ކުދިންނާއި ބޮޑެތި މީހުންނަށް ވެސް މެދުވެރިވާ ސިއްހީ މައްސަލައެކެވެ. ފިޓް ޖެހޭއިރު ފާހަގަ ކުރެވޭ ބައެއް އާންމު އަލާމާތްތަކުގެ ތެރޭގައި ވެއްޓި، އަތް ފައި ހަރުވެ، ކޮންޓްރޯލެއް ނެތި ހަށިގަނޑު ތެޅުން އަދި އެ ނޫން ކުއްލި ހަރަކާތްތައް ފެނެ އެވެ. އަދި ހޭނެތުން ވެސް އެކަށީގެން ވެއެވެ.\nހުން ގަދަ ވުން ފަދަ ސިއްހީ މައްސަލައެއްގެ ސަބަބުން ފިޓު ޖެހުމަކީ, އިތުރު މައްސަލަތަކެއް މެދުވެރި ނުވާ ނަމަ މާ ބޮޑު މައްސަލައެއް ނޫނެވެ. ނަމަވެސް، އިތުރު އަލާމާތެއްނެތި ފިޓު ޖެހުމަކީ ސަމާލުވާންޖެހޭ ސިއްހީ މައްސަލައެކެވެ. އެގޮތުން އިތުރު ސިއްހީ މައްސަލައެއް ނެތި ގިނަ ގިނައިން ފިޓު ޖެހޭނަމަ އަދި ފިޓުޖެހުމުގެ ފުރުސަތު ބޮޑު ކަމަށް ޑޮކްޓަރުންނަށް ލަފާ ކުރެވޭނަމަ މިއަށް ކިޔަނީ އެޕިލެޕްސީ އެވެ.\nއެޕިލެޕްސީ ހުންނަ މީހުން ފިޓް ޖެހޭ ސަބަބުތައް\nހުން ގަދަވުން، ހަށިގަނޑުން ހަކަތަ މާބޮޑަށް މަދުވުން އަދި މަސްތުވާތަކެތި ބޭނުން ކުރުން ފަދަ ކަންކަމަކީ ފިޓު ޖެހުމަށް މެދުވެރި ކުރުވައިފާނެ ކަންކަމެވެ. މިއާ ހިލާފަށް އެޕިލެޕްސީ ހުންނަ ފަރާތްތަކަކީ ވަކި މިފަދަ ސަބަބެއް ނެތި ފިޓް ޖެހުމުގެ ފުރުސަތު ބޮޑު ފަރާތްތަކެވެ. ނަމަވެސް މިފަދަ ފަރާތްތަކަށް ވެސް ބައެއް ކަންތައްތައް މެދުވެރިވުމުން ފިޓް ޖެހުމުގެ ފުރުސަތު އިތުރަށް ބޮޑު ކަމަށް ފާހަގަ ކެރެވިފައިވެ އެވެ.\nއެޕިލެޕްސީއަށް ބޭނުންކުރާ ބޭސް ގަވައިދުން ނުކެއުން\nހަމަ ނިދި ނުލިބުން އަދި މާބޮޑަށް ވަރުބަލިވުން\nކަންކަމާމެދު ފިކުރު ބޮޑުވުން\nމައްސަރު ކަންތަކާ ގުޅިގެން ފިޓުޖެހުން\nގަޑިން ގަޑިއަށް ނުކެއުން\nގަދަ އަލި (ފްލޭޝް)\nއެޕިލެޕްސީ ހުންނަ ފަރާތްތައް އާންމުކޮށް ފިޓު ޖެހެން މެދުވެރި ކުރުވާ ވަކި ކަންތައްތަކެއް ވޭތޯ ދެނެގަތުމަށް ފިޓުޖެހުމުގެ ކުރިން ހުރި މާހައުލާއި މެދުވެރިވި ކަންކަމާމެދު ސަމާލުވުން މުހިންމެވެ. ހާއްސަކޮށް އެޕިލެޕްސީ ހުންނަ ނުވަތަ ގިނައިން ފިޓު ޖެހޭ ކުޑަ ކުދިންގެ ބެލެނިވެރިން މިފަދަ ކަންކަމާ މެދު ސަމާލުވާން ވާނެ އެވެ.\nމިސާލަކަށް އެޕިލެޕްސީގެ ވައްތަރެއް ކަމަށްވާ ފޮޓޯ ސެންސިޓިވް އެޕިލެޕްސީއަކީ އަލިގަދަ ލައިޓްތަކުގެ ސަބަަބުން ފިޓް ޖެހުމަށް މެދުވެރި ކުރުވާ ބާވަތެކެވެ. އެގޮތުން މާ ގިނައިން ޓީވީ، ކޮމްޕިއުޓާ ނުވަތަ އެނޫން ވެސް އަލިގަދަ ސްކްރީނަށް ބެލުން އަދި ޕޮޓޯ ނަގާއިރު ފްލޭޝް ކުރުން ފަދަ ކަންތަކުގެ ސަބަބުން މިފަދަ ކުދިންނަށް ފިޓް ޖެހުން ގާތެވެ. ވީމާ މިއީ ބެލެނިވެރިން ކޮންމެހެންވެސް ސަމާލުވުން މުހިންމު ކަމެކެވެ.\nފިޓު ޖެހުމުން ކަންތައް ކުރާނެގޮތް\nތިމާ ހުރި ތަނެއްގައި މީހަކަށް ފިޓް ޖެހިއްޖެނަމަ އެމީހަކަށް އަނިޔާއެއް ވިޔަ ނުދިނުމަށް ގާތުގައި ހުރުން މުހިންމެވެ. ފިޓު ޖެހޭއިރު ކޮޅަށް ހުރި ނަމަ ވެއްޓި ލިބިދާނެ ގެއްލުމަކުން ސަލާމަތް ކުރުމަށް ތަނެއްގައި ބޭންދުން ނުވަތަ ޖާގަ ހުރި ތަނެއްގައި ބޭއްވުމަށް ފަހު، ވަށައިގެންވާ މާހައުލުގައި އަނިޔާއެއް ލިބިދާނެ ތޫނު ނުވަތަ ބިއްލޫރި ފަދަ އެއްޗިހި ދުރުކުރުން ބުއްދިވެރި އެވެ. ފިޓް ޖެހޭ މީހާ ވަށައިގެން ވެސް މީހުން އެއްނުވެ ޖާގަ ދިނުން މުހިންމެވެ. އެއީ ފިޓު ޖެހޭއިރު ކުއްލި އަވަސް އަތްފައިގެ ހަރަކާތްތަކުގެ ސަބަބުން ވަށައިގެންވާ މާހައުލުގައިވާ އެއްޗަކުން އަނިޔާއެއް ވުމުން ސަލާމަތް ކުރުމަށެވެ. މީގެ އިތުރުން ގަދަކަމުން ހިފަހައްޓާ ނުހެދުން ވަރަށް މުހިންމެވެ. ގަދަ ކަމުން ފިޓު ޖެހޭ ފަރާތް ހިފަހަށްޓާ ހަދައިފިނަމަ އިތުރު އަނިޔާ ލިބުން ގާތެވެ.\nއަދި ފިޓް ޖެހުން ފެށުނު ވަގުތު ބެލުން ވަރަށް މުހިންމެވެ. ފިޓް ޖެހެން ފެށިތާ ފަސް މިނެޓް ތެރޭގައި ރަނގަޅު ނުވެއްޖެ ނަމަ އެމްބިއުލެންސްއަކަށް ގުޅަންވާނެ އެވެ.\nއަދި ކަރަށް ބާރުވެދާނެ ހެދުމެއް ނުވަތަ ޓައި ފަދަ އެއްޗެއް އަޅައިގެން ހުރި ފަރާތެއްނަމަ ކަރަށް ބާރު ވިޔަ ނުދިނުމަށް ދޫކޮށްލުން މުހިންމެވެ. އަދި ފިޓް ޖެހޭ ވަގުތު އެއްވެސް އެއްޗެއް އަނގަޔަށް ނުލުން މުހިންމެވެ. އެއީ ފެން ވިޔަސް ދޭން މަސައްކަތް ނުކުރާށެވެ.\nފިޓު ޖެހުން މަޑު ޖެހި ހަމައަކަށް އެޅެން ފެށުމުން އަރިއަކަށް (ރިކަވަރީ ޕޮސިޝަންގައި) ބޭއްވުން މުހިންމެވެ.\nމިއީ ފިޓް ޖެހޭ ފުރަތަމަ ފަހަރުކަން އެނގިއްޖެނަމަ ކޮންމެހެން ވެސް އެމަޖެންސީކޮށް ޑޮކްޓަރަށް ދިއުން މުހިންމެވެ. އަދި މީގެ އިތުރުން ފިޓު ޖެހުމަށް ފަހު ނޭވާލާން އުނދަގޫވާ ފަރާތްތަކާއި އެއް ފަހަރަށް ވުރެން ގިނައިން އަދި ކުޑަ ވަގުތު ކޮޅެއްގެ ތެރޭގައި ފިޓު ޖެހުން ތަކުރާރުވާ ނަމަވެސް ލަސް ނުކޮށް ސިއްހީ ފަރުވާ ހޯދަން ވާނެ އެވެ. މީގެ އިތުރުން އެހެން ބައްޔެއް ވެފައިވާ ފަރާތަކާއި މާބަނޑު ފަރާތްތައް ވެސް އެމާޖެންސީ ސިއްހީ ފަރުވާ ހޯދުން މުހިންމެވެ.


Finance imaaraathuge mahsala gai HDC in 22 million dollar dheyn jehijje\nފިނޭންސް އިމާރާތުގެ މައްސަލާގައި އެޗްޑީސީ 22 މިލިއަން ޑޮލަރު ދޭން ޖެހިއްޖެ\nފިނޭންސް މިނިސްޓްރީގެ އާ އިމާރާތުގެ މޮޑެލް: 22 މިލިއަން ޑޮލަރު ވަނީ ދައްކަން ޖެހިފައި\nހުޅުމާލޭގައި 25 ބުރީގެ އިމާރާތެއް އެޅުމަށް މިދިޔަ ސަރުކާރުން ހަވާލުކޮށްފައިވާ މެލޭޝިއާގެ ޑަބްލިއުޒެޑްއާރު ޕްރޮޕަޓީ އަށް 22.8 މިލިއަން ޑޮލަރު ދައްކަން ޖެހޭ ކަމަށް އޭޝިއަން އިންޓަނޭޝަނަލް އާބިޓްރޭޝަން ސެންޓަރު (އޭއައިއޭސީ)އިން ކަނޑައަޅައިފި އެވެ. ފައިސާ ހަތް ދުވަސް ތެރޭގައި ދެއްކުމަށް ވެސް އެޗްޑީސީގެ މައްޗަށް އަމުރުކޮށްފައިވެ އެވެ. އެއީ ރުފިޔާއިން ބަލާނަމަ 352 މިލިއަން ރުފިޔާ އެވެ.\nފިނޭންސް މިނިސްޓްރީއަށް ބޭނުންވާ އާ އިމާރާތުގެ މައްސަލާގައި ޑަބްލިއުޒެޑްއާރު ޕްރޮޕަޓީ އާބިޓްރޭޝަނަށް ދިޔައީ މިދިޔަ އަހަރުގެ ސެޕްޓެމްބަރު މަހުގެ ތެރޭގަ އެވެ. އެ މައްސަލާގައި އޭއައިއޭސީގެ ނިންމުން އައިސްފައިވަނީ މިދިޔަ އާދިއްތަ ދުވަހު އެވެ. މައްސަލަ ހުށަހެޅީ ހުޅުމާލެ ބަލަހައްޓަމުންދާ އެޗްޑީސީ ކުންފުންޏާ ދެކޮޅަށެވެ.\nއޭއައިއޭސީގެ ނިންމުމުގައި ބުނެފައިވަނީ 2018 ވަނަ އަހަރުގެ މެއި މަހު ޑަބްލިއުޒެޑްއާރު ޕްރޮޕަޓީއިން ކޮށްފައިވާ އިންވޮއިސްއަކަށް އަދިވެސް ފައިސާ ލިބިފައި ނެތްކަން އެނގޭ ކަމަށެވެ. އެކްސްޗޭންޖް ރޭޓުން ބަލާނަމަ އެ އިންވޮއިސްގެ އަގު މިހާރު 22,823,432.68 ޑޮލަރަށް އަރާ ކަމަށެވެ.\nއޮފީސް ކޮންޕްލެކްސްއެއްގެ ގޮތުގައި އެ އިމާރާތް ފުރަތަމަ އެޅުމަށް ނިންމީ މިހާރު ވެސް ފައިނޭންސް މިނިސްޓްރީ ހުރި ތަނުގަ އެވެ. ނަމަވެސް ފަހުން އެ އިމާރާތް ހުޅުމާލޭގައި އަޅަން ނިންމައި މަސައްކަތް ފެށި އެވެ. މަޝްރޫއު ޑަބްލިއުޒެޑްއާރު ޕްރޮޕަޓީއާ ހަވާލުކޮށްފައިވަނީ 2016 ވަނަ އަހަރުގެ ތެރޭގަ އެވެ. އެއީ 123 މިލިއަން ޑޮލަރުގެ މަޝްރޫއުއެކެވެ. މަޝްރޫއުގެ މަސައްކަތް ފަށައި ޕައިލިންގެ 60 ޕަސެންޓް މަސައްކަތް އެ ކުންފުނިން ނިންމި އެވެ. މަޝްރޫއު ރޭވިފައި އޮތީ ބޮޑެތި އޮފީސް ޓަވަރުތަކާއެކު މިދިޔަ އަހަރުގެ ނިޔަލަށް މަޝްރޫއު ނިންމާ ގޮތަށެވެ.\nނަމަވެސް 2018 ވަނަ އަހަރު ސަރުކާރު ބަދަލުވެ މި ސަރުކާރު ވެރިކަމަށް އައިސް ވަނީ އެ މަޝްރޫއު ކުރިއަށް ނުގެންދަން ނިންމާފަ އެވެ. އަދި ޑަބްލިއުޒެޑްއާރު ޕްރޮޕަޓީއާ މަޝްވަރާކޮށް އާބިޓްރޭޝަނުން ބޭރުން ހައްލު ކުރެވޭތޯ މަސައްކަތް ކުރާނެ ކަމަށް ވެސް ސަރުކާރުން ބުނެފައިވެ އެވެ.\nއެކަމާ ކަންބޮޑުވެ ޑަބްލިއުޒެޑްއާރު ޕްރޮޕަޓީގެ ޗެއާމަން މެލޭޝިއާގެ ނޫހަކަށް އިންޓަވިއު ވެސް ދެއްވާފައިވެ އެވެ. އޭނާ ވިދާޅުވެފައިވާ ގޮތުގައި އެކަމާ މަޝްވަރާ ކުރުމަށް ފިނޭންސް މިނިސްޓަރާއި ފޮރިން މިނިސްޓްރީއަށް ސިޓީ ފޮނުވައިގެން ވެސް ޖަވާބެއް ނުލިބެ އެވެ. އަދި މެލޭޝިއާގައި ހުންނަ ރާއްޖޭގެ އެމްބަސީއިން ވެސް ޖަވާބެއް ނުލިބުނު ކަމަށެވެ.\nރައީސް އިބްރާހިމް މުހައްމަދު ސޯލިހު އެޗްޑީސީ ފިނޭންސް މިނިސްޓްރީ + ފިނޭންސް މިނިސްޓަރު އިބްރާހިމް އަމީރު\nމާލެ ސަރަހައްދަށް3ބިލިއަން، އަތޮޅުތަކަށް 2.5 ބިލިއަން


Americage 45 Vana Raees Akah Donald Trump | ungoofaaru.com\nބަނޑޭރިގަނޑު/ޚަބަރު/ދުނިޔެ/އެމެރިކާގެ 45 ވަނަ ރައީސްއަކަށް ޑޮނަލްޑް ޓްރަންޕް\nއެމެރިކާގެ ރިޔާސީ އިންތިޚާބު ރިޕަންލިކަން ޕަޓީގެ ކެނޑިޑޭޓް ޑޮނަލްޑް ޓްރަންޕް ކާމިޔާބުކުރައްވައިފިއެވެ. ޓުރަންޕް އެމެރިކާގެ ރިޔާސީ އިންތިޚާބު މި ކާމިޔާބުކުރެއްވީ ފޯރިގަދަ އަދި ވާދަވެރި ކެންޕޭނަކަށް ފަހު ޑިމޮކްރެޓިކް ޕާޓީގެ ކެނޑިޑޭޓް ހިލަރީ ކުލިންޓަން ބަލި ކުރައްވައިގެންނެވެ.\nވޯޓުގެ އެންމެ ފަހުގެ ނަތީޖާތައް ދައްކާގޮތުން ޑޯނަލްޑް ޓްރަންޕަށް 276 އިލެކްޓޯރަލް ވޯޓް ލިބިވަޑައިގަތެވެ. އަދި ހިލަރީ ކްލިންޓަންއަށް ލިބިވަޑައިގަތީ 218 އިލެކްޓޯރަލް ވޯޓެވެ. ރިޔާސީ އިންތިޚާބު ކާމިޔާބު ކުރުމަށް 270 އިލެކްޓޯރަށް ވޯޓް ބޭނުންވެއެވެ.\nއެމެރިކާގެ ރިޔާސީ އިންތިޚާބު ކުރިއަށްދާ ގޮތުން އެގައުމުގެ އެކި ސުޓޭޓްތަކުން ވޯޓުން ކުރި ހޯއްދަވާ ކެނޑިޑޭޓަކަށް ވަކިވަރަކަށް އިލެކްޓޯރަލް ވޯޓް ލިބެއެވެ. މިގޮތުން ޓްރަންޕް ވަނީ ގިނަ ސުޓޭޓްތަކަކުން މެޖޯރިޓީ ހޯއްދަވާފައެވެ.\nއިންތިޚާބު ނާކާމިޔާބު ވުމުން ހިލަރީ ކުލިންޓަން ވަނީ ނަތީޖާ ގަބޫލުކުރައްވާ ޓުރަންޕަށް މަރުހަބާ ވިދާލުވެފައެވެ.\nޑޮނަލްޑް ޓްރަންޕް ވެގެން ދާނީ އެމެރިކާގެ ތާރީހުގައި އެއްވެސް ސިޔާސީ ތަޖުރިބާއެއް ނެތި ރައީސްކަމަށް ވަޑައިގަން ފުރަތަމަ ބޭފުޅާއަށެވެ. މީގެ ކުރިން ހިޔާލު ހޯދުމުގެ އެތަކެއް ވޯޓްތަކެއްގެ ނަތީޖާއިން އިންތިޚާބު ކާމިޔާބު ކުރައްވާނީ ހިލަރީ ކްލިންޓަން ކަމަށް ބެލެވިފައި ވީނަމަވެސް އިންތިޚާބުގެ ނަތީޖާ ހީކުރި ގޮތާ މުޅިން ތަފާތުވުމުން ގިނަބަޔަކު ވަނީ ހައިރާން ކޮށްލާފައެވެ.\nހިލަރީ ކްލިންޓަން އެމެރިކާ އެމެރިކާގެ ރިޔާސީ އިންތިހާބު ޑޮނަލްޑް ޓްރަންޕް


Inthihaabuge naakaamiyaabee aaeku Premadasa party'ge deputy...\nއިންތިހާބުގެ ނާކާމިޔާބީއާއެކު ޕްރެމަދާސާ ޕާޓީގެ ޑެޕިއުޓީ ލީޑަރުކަމުން އިސްތިއުފާދެއްވައިފި\nއިސްތިއުފާ ދެއްވީ ނާކާމިޔާބީއަށްފަހު، ސަބަބެއް ހާމައެއް ނުކުރައްވާ\nހޮނިހިރު ދުވަހުގެ ރިޔާސީ އިންތިޚާބުގައި 35 ކެނޑިޑޭޓުން ވާދަކުރެއްވި\nކ. މާލެ | 18 ނޮވެންބަރ 2019 | ހޯމަ 08:40 | 4,905\nލަންކާގެ ރިޔާސީ އިންތިހާބުގައި ނާކާމިޔާބީއާ ކުރިމަތިވެވަޑައިގެންނެވި ޕްރަމަދަސާ - ޓައިމްސް އޮފް އިންޑިއާ\nހޮނިހިރު ދުވަހު ބޭއްވި ސްރީ ލަންކާގެ ރިޔާސީ އިންތިޚާބުގައި ނާކާމިޔާބުވެވަޑައިގެންނެވި ވެރިކަންކުރާ ޔުނައިޓެޑް ނެޝަނަލް ޕާޓީގެ ކެންޑިޑޭޓް ސަޖިތް ޕްރެމަދާސާ ޕާޓީގެ ނައިބުކަމުން އިސްތިއުފާ ދެއްވައިފިއެވެ.\nއޭނާ ވަނީ ރިޔާސީ އިންތިޚާބުން ލިބިވަޑައިގަތް ނާކާމިޔާބީ ޤަބޫލުކުރައްވާ އިންތިހާބު ކާމިޔާބުކުރެއްވި ގޮތަބަޔާ ރާޖަޕަކްސައަށް މަރްޙަބާ ވެސް ވިދާޅުވެފައެވެ. ސްރީލަންކާގެ ނެޝަނަލް އިލެކްޝަންސް ކޮމިޝަނުން ޢާންމު ކުރި ވަގުތީ ނަތީޖާއަށް ބަލާއިރު، އެންމެ ގިނަ ޢަދަދަށް ވޯޓި ލިބިފައިވަނީ ކުރީގެ ޑިފެންސް ސެކްރެޓަރީ ގޯޓާބަޔަ ރާޖަޕަކްސެއަށެވެ. އޭނާއަކީ ސްރީލަންކާ ޕޮޑުޖަނަ ޕެރަމުނަ (އެސްއެލްޕީޕީ)ގެ ކެންޑިޑޭޓެވެ. ނަތީޖާ ދައްކާ ގޮތުން އޭނާއަށް 48.2 ޕަސެންޓް ވޯޓެވެ. އަދި ސަޖިތް ޕްރެމަދާސައަށް ލިބިވަޑައިގެންނެވީ 45.3 ޕަސެންޓެވެ.\nއިންތިޚާބުން ލިބިވަޑައިގަތް ނާކާމިޔާބީއާއެކު ޕްރަމަދޭސާވަނީ ވެރިކަންކުރާ ޔުނައިޓެޑް ނެޝަނަލް ޕާޓީގެ ޑެޕިއުޓީ ލީޑަރުކަމުން އަމިއްލައަށް ވަކިވެވަޑައިގެންފައެވެ. ނަމަވެސް އެކަން ކުރެއްވި ސަބަބެއް މިހާތަނަށް ވެސް ހާމަކުރައްވާފައެއް ނުވެއެވެ.\nސްރީ ލަންކާގެ އިންތިޚާބާބެހޭ މަރުކަޒުން ބުނެފައިވަނީ އިއްޔެގެ ނިޔަލަށް ވޯޓުގުނުމުގެ ކަންކަން ނިމޭނެކަމަށެވެ. އަދި 24 ގަޑިއިރުގެތެރޭ އެ ޤައުމުގައި އައު ރައީސެއް ހުވާކުރައްވާނެކަމަށެވެ. އެހެންކަމުން ސްރީ ލަންކާގެ އާ ރައީސް ހޯމަ ދުވަހުގެ ވަގުތެއްގައި މަގާމުގެ ހުވާ ކުރައްވާނެއެވެ.\nހޮނިހިރު ދުވަހުގެ ރިޔާސީ އިންތިޚާބުގައި 35 ކެނޑިޑޭޓުން ވާދަކުރެއްވިއެވެ. މިއީ އެ ޤައުމުގައި ބާއްވާ ރިޔާސީ އިންތިޚާބެއްގައި އެންމެ ގިނަ ކެނޑިޑޭޓުން ވާދަކުރެއްވި ފުރަތަމަ ފަހަރެވެ.\nގޯޓާބަޔަ ރާޖަޕަކްސެ އާންމުންގެ މެދުގައި މަޤްބޫލުވެފައިވަނީ ތަމަޅަ ޓައިގަރުންނާއި ދެކޮޅަށް ކުރި 26 އަހަރުގެ ދާޚިލީ ހަނގުރާމަ ނިމުމަކަށް ގެނައުމުގައި އެމަނިކުފާނު ގެންގުޅުއްވި ހިކުމަތްތެރި ސިޔާސަތުގެ ސަބަބުންނެވެ. ދާޚިލީ ހަނގުރާމަ ނިންމުމަށް އެމަނިކުފާނު ގެންގުޅުވު ސިޔާސަތުގެ ސަބަބުން ޢާންމުންގެ ރުހުން ވަރަށް ބޮޑަށް ލިބުނެވެ.\nއިންތިޚާބަށް ކެމްޕޭން ކުރެއްވިއެރު ގޯޓާބަޔަ ރާޖަޕަކްސެ ވަނީ ސަލާމަތީ އަދި އިޤްތިޞާދީ ދާއިރާ އިޞްލާހު ކުރުމަށް ވަޢުދުވެވަޑައިގެންފައެވެ. އެއީ މިވަގުތު އެޤައުމަށް އެންމެ ބޭނުންވާ އިޞްލާޙުގެ ގޮތުގައި ގިނަ ބަޔަކު ބުނެއެވެ.


Covid ge alaamaaiy hunna fathuruverinnaa medhu amalu kuraane gothuge usoolu badhalu kohfi\nތިން މަހުގެ މެދުކެނޑުމަކަށް ފަހު ބޯޑަރު ހުޅުވުމުން ރާއްޖެއަށް މިއަދު ފަތުރުވެރިން އައުން- ފޮޓޯ: ޓޫރިޒަމް މިނިސްޓްރީ\nކޮވިޑްގެ އަލާމާތް ހުންނަ ފަތުރުވެރިންނާ މެދު އަމަލުކުރާނެ ގޮތުގެ އުސޫލު ބަދަލުކޮށްފި\n02 އޯގަސްޓް 2020 - 17:45:46\nރާއްޖެއަށް އަންނަ ބަލީގެ އަލާމާތް ހުރި ފަތުރުވެރިންނާ މެދު އަމަލުކުރާނެ ގޮތުގެ އުސޫލަށް ބަދަލުތަކެއް ގެނެސްފި އެވެ.\nއެޗްޕީއޭއިން އިސްލާހުކުރި ގައިޑްލައިންގައި ބުނީ ރާއްޖެ އަންނަ ފަތުރުވެރިއެއްގެ ފަރާތުން ހުން ނުވަތަ ހެލްތް ފޯމުގައި ހުރި އެއްވެސް އަލާމާތެއް ފެނިފައިވާނަމަ އެއާޕޯޓުގައި ގާއިމުކޮށްފައިވާ ހެލްތު ސްކްރީނިން އޭރިއާގެ ޑޮކްޓަރަކަށް ދައްކަން ޖެހޭނެ ކަމަށެވެ. އަލާމާތްތަކުގެ ތެރޭގައި ކެއްސުން، ނޭވާ ކުޑަވުން، ކަރު ސަކަރާތް ވުން ހިމެނެ އެވެ. އަދި އެފަދަ އަލާމާތްތައް ނުފެނުނު ނަމަވެސް ބަލި ވެއްޖެ ކަމަށް ފަތުރުވެރިޔާ މައުލޫމާތު ދީފައިވާނަމަވެސް އަމަލު ކުރަން ޖެހޭނީ އެފަދައިން ކަމަށް އެ އުސޫލުގައި ބަޔާންކޮށްފައިވެ އެވެ.\nއެޗްޕީއޭއިން އިތުރަށް ބުނީ ފަތުރުވެރިންގެ ކިބައިން ކޮވިޑް-19 ގެ އަލާމާތްތައް ފެންނަ ކަމަށް ވާނަމަ އޭނާގެ ސާމްޕަލް ނަގައި، ކޮވިޑަށް ޓެސްޓު ކުރެވޭނެ ކަމަށެވެ. އަދި ޓެސްޓުގެ ނަތީޖާ ލިބެންދެން އޭނާ ހުންނަންޖެހޭނީ އައިސޮލޭޝަންގައި ކަމަށް ބުންޏެވެ.\nކްލިނިކަލީ ސްޓޭބަލް މީހެއް ނަމަ ޓެސްޓުގެ ނަތީޖާ ލިބެންދެން ފަތުރުވެރިޔާ ދާން އުޅުނު ރިސޯޓު ނުވަތަ ޓްރާންސިޓް ފެސިލިޓީއެއްގައި އައިސޮލޭޓް ކުރެވޭނެ ކަމަށް ބަޔާންކޮށްފައިވެ އެވެ. އަދި ސްޓޭބަލް ނޫންނަމަ ހާއްސަކޮށްފައިވާ ހޮސްޕިޓަލެއްގައި އައިސޮލޭޓް ކުރެވޭނެ އެވެ.\nބަލީގެ އަލާމާތް ފެންނަ ފަތުރުވެރިން އައިސޮލޭޝަން ފެސިލިޓީތަކަށް ގެންދިއުމަށް ހާއްސަ އެންބިއުލެންސްއެއް ނުވަތަ ވޭންއެއް ހުންނަންވާނެ ކަމަށް ބަޔާންކޮށްފައިވެ އެވެ. އެފަދަ ފަތުރުވެރިން ވަކިން ގެންދިއުމަށާއި ގިނަ ބަޔަކުނަމަ ކޮންމެ މީހެއްގެ ދެމެދުގައި ތިން ފުޓް ހުންނަން ޖެހޭނެ ކަމަށްވެސް ބުނެ އެވެ. އަދި ކޮންޓެކްޓުން ގެންދާއިރު ކޮންމެ މީހެއްގެ ދެމެދުގައި އެއް މީޓަރު ހުންނަން ވާނެ ކަމަށް ބަޔާންކޮށްފައިވެ އެވެ.\nއޭގެ އިތުރުން ރައްކާތެރިކަމުގެ ގޮތުން އަޅަންޖެހޭ ހުރިހާ ފިޔަވަޅެއް އެޅުމަށް އެޗްޕީއޭއިން ވަނީ އިލްތިމާސްކޮށްފަ އެވެ.\nއެޗްޕީއޭއިން ބުނީ ކޮވިޑަށް ޕޮޒިޓިވް ވެއްޖެނަމަ 14 ދުވަހަށް އައިސޮލޭޓް ކުރެވޭނެ ކަމަށާއި ބަލީގެ އަލާމާތް ނުފެންނަ ތިން ދުވަހަށްވެސް އައިސޮލޭޓް ކުރެވޭނެ ކަމަށެވެ. ޓެސްޓު ނެގެޓިވްވާ ފަތުރުވެރިން ކަރަންޓީނުން ދޫކުރެވޭނެ ކަމަށް ބަޔާންކޮށްފައިވެ އެވެ. އަދި އަލާމާތްތައް ފެންނަނަމަ މާސްކް އަޅާ، އިޖްތިމާއީ ގައިދުރުކަން ދަމަހައްޓާ، 48 ގަޑިއިރުވަންދެން މީހުން އެއްވެ އުޅޭ ތަންނަށް ނުދިއުމަށް ވެސް ބަޔާންކޮށްފައިވެ އެވެ.\nރާއްޖެއަށް އަންނަ ފަތުރުވެރިންގެ ތެރެއިން ކޮވިޑް ޖެހިފައިވާ މީހަކާއި ކޮންޓެކްޓް ވެފައިވާ މީހުންނަށާއި ބޭރު ގައުމަކުން ރާއްޖޭގެ ރިސޯޓަކަށް އަންނަ ސްޓާފުންނާއި މެދު އަމަލު ކުރާނެ ގޮތުގެ އުސޫލު ވެސް ވަނީ ބަދަލުކޮށްފަ އެވެ.\nއޭގެ އިތުރުން ރިސޯޓުތަކާއި ރަށްރަށުގެ ދެމެދުގައި ދަތުރުކޮށް އުޅޭ ސްޓާފުންނާއި ކުރު މުއްދަތަކަށް ފަތުރުވެރިކަމުގެ ދާއިރާގައި މަސައްކަތް ކުރަން އަންނަ މީހުންނާއި ދެމެދުގައި އަމަލު ކުރާނެ ގޮތުގެ އުސޫލަށްވެސް ވަނީ ބަދަލުތަކެއް އައިސްފަ އެވެ. އަދި ފަތުރުވެރިކަމުގެ ސިނާއަތުގައި އޮރިއަންޓޭޝަން އަދި ޓްރެއިނިންގް ގެ އުސޫލަށާއި ރިސޯޓެއްގައި ކަރަންޓީނު ކުރާނެ ގޮތުގެ އުސޫލަށް ބަދަލު ގެނެސްފައިވާއިރު ރިސޯޓަކުން ކޮވިޑްގެ ކޭހެއް ނުވަތަ އެ ބައްޔަށް ޝައްކު ކުރެވޭ ކޭހެއް ފެނުމާއި އެފަދަ ކޭސްތަކުގައި މީހުން އައިސޮލޭޓް ކުރާނެ އުސޫލުތަކަށް އެޗްޕީއޭއިން ވަނީ ބަދަލުތަކެއް ގެނެސްފައެވެ.\nއަދި ގެސްޓްހައުސްތަކުގައި ސިއްހީ މަރުކަޒުތައް ކުރިއަށް ގެންދާނެ ގޮތާއި މެދު އަމަލު ކުރަންޖެހޭ ގޮތް އިއުލާންކޮށްފައިވާއިރު ކޮންޓެކްޓް ޓްރޭސިންގް އަދި ކޮންޓެކްޓުން މެނޭޖް ކުރާނެ ގޮތާއި ގުޅިގެން އަމަލު ކުރަންޖެހޭނެ ގޮތުގެ މައްޗަށް އާ ސެކްޝަނެއް އެ ގައިޑްލައިންގައި ހިމަނާފައިވެ އެވެ.\nއިސްލާހު ކުރެވުނު ގަވާއިދުގައި ކޮވިޑްއާއި ގުޅިގެން ސާފުކުރުމާއި ޑިސްއިންފެކްޓު ކުރާނެ ގޮތްތަށް އެޗްޕީއޭއިން ވަނީ ހާމަކޮށްފަ އެވެ.


ހަދިޔާ (ސާދަވަނަ ބައި) – Esfiya\n“ތިއޮތީ މާ ރަނގަޅަށްވެސް ގްރެޖުއޭޓްވެފަ!” މިރްޒާން ހެވިފައިހުރެ ބުނެލިއެވެ. އެއާއެކު އަމްނާއަށް ވެސް ރަތްވެގެން ދިޔަ މޫނަކާއެކީ ހީލެވުނެވެ. އެ ހީލުމުގެ ތެރެއިން މިރްޒާން ގޮސް އަމްނާގެ ގައިގައި ބައްދާލި ހިނދު ދެމީހުންގެ ލޮލުން ވެސް އުފާވެރިކަމުގެ ކަރުނަތައް ހިލުނެވެ. މަރާލެވުނު އެސްފިޔަތަކުގެ ތެރެއިން ހިތާމަތަކުން މުޅިން އެއްކިބާވެފައިވި މުސްތަޤްބަލެއް ދެމީހުންނަށް ވެސް ސިފަކުރެވުނީ، ދެން އެމީހުން އެކީގައި ތިބެން އޮތީ މަދު ދުވަސްކޮޅަކަށްޓަކައިކަން ނޭނގިއެވެ.\nއޭގެ ތިންދުވަސްފަހުން މިރްޒާނާއި އަމްނާވީ ލަންޑަނުން މާލެއަށްދާ ފްލައިޓް މަތީގައެވެ. ފްލައިޓް ތެރެއިން ދެމީހުންގެ ދެމެދުގައި ދެކެވުނު އެކިއެކި ވާހަކަތަކުގެ ތެރެއިން މިރްޒާން އޭނަގެ ބެކްޕެކް ތެރޭގައި ހުރި ފޮޓޯތަކެއް އަމްނާއަށް ދެއްކިއެވެ. އެއީ މާލެއަށް އަނބުރާ ގޮސް މިރްޒާން ގަންނަން ޚިޔާލުކޮށްފައި ހުރި ހުޅުމާލޭގެ އެޕާޓްމެންޓްގެ ފޮޓޯތަކެވެ. އެޕާޓްމެންޓްގެ ވާހަކަ ބުނުމާއެކު އަމްނާ ވަގުތުން ޝަކުވާކުރިއެވެ. އޭނައަށް ދައްކާލުމެއްނެތި ތަނެއް ޚިޔާރުކުރުމުންނެވެ. އެހެނަސް ޕްރިންޓް ކުރެވިފައި ހުރި ފޮޓޯތައް ބަލަމުން ދިޔަ އަމްނާ ކޮންމެ ފޮޓޯއަކަށް ދެލޯ ބޮޑުކޮށްފައި ވާވްއޭ ކިޔަމުން ދިޔަ ގޮތުން މިރްޒާނަށް ހެވުނެވެ.\nއެ ދިގު ދަތުރުމަތީގައި ނިދާލެވުނު އަމްނާއާއި މިރްޒާނަށް ހަވީރުގެ ވަގުތެއްގައި ހޭލެވުނީ، ފްލައިޓް މާލޭ އިންޓަނޭޝަނަލް އެއާރޕޯޓާއި ގާތްވާ ވާހަކަ ޕައިލެޓް ބުނަން ފެށުމުންނެވެ. އެވާހަކަ އިވިފައި ދެމީހުން ވެސް އެކަކު އަނެކަކާ ދުރުވެ ސީދާވެލަމުން ރަނގަޅަށް ދެލޯ ހުޅުވޭތޯ މަސައްކަތް ބެލުނެވެ. މިރްޒާން އޭނަގެ ލޯ އުނގުޅަމުން ވާހަކަ ދެއްކިއެވެ.\n“ހަމަ އަރާމުވެލާއިރަށް މި މީހުން ކިޔާނެ އެހެން.” މިރްޒާން ނިދިބަރުވެފައިވި އަޑަކުން ބުނެލިއެވެ. އޭނަގެ އެ ވާހަކައަށް އަމްނާ ހީލަމުން ކައިރީގައި ހުރި ކުޑަދޮރުން ބޭރު ބަލާލިއެވެ. އެ ހިނދު ރަންކުލައިގެ ފަށަލަތަށް ވަށާލެވިގެންވި ޖަޒީރާ ރަށްތަކެއް ފެންނަން ފެށުމުން އަމްނާ ވިސްނުމެއްގެ ތެރޭގައި އިނދެފައި މިރްޒާނަށް ބަލާލިއެވެ.\n“މިޒް….އަހަރުމެން މާލެއަށް ގޮއްސަ ހަމައަކަށް އެޅުނީމަ ހިނގާބަލަ މިޒްމެންގެ ރަށަށް.” އަމްނާ މިރްޒާނަށް ބަލަން އިނދެ ބުނެލި ވާހަކައިން މިރްޒާންގެ ލޮލުން ނިދި ފިލައިދިޔައެވެ.\n“އައްނު ދާން ބޭނުން؟ ތިހާ ބަލިވެ އުޅޭއިރު ކިހިނެއްދާނީ؟ ކަނޑުމަގުން އެހާ ދިގު ދަތުރެއް ކުރަން ޖެހޭނީ…” މިރްޒާން ކަންބޮޑުވުން ފާޅުކުރިތަނާހެން އަމްނާ ވާހަކަ ދެއްކިއެވެ.\n“އަދި މިޒްއަށް ޖޮބް ލިބިގެން ދުވަސްކޮޅަކުންނެއްނު ދެވޭނީވެސް؟ އެހާއިރަށް އަހަރެން ވެސް މިއަށްވުރެ ރަނގަޅުވާނެ ކަމަށް ބަލަމާ އިން ޝާ ﷲ. ކޮންމެ ގޮތެއްވިޔަސް ވަރަށް ބޭނުން މިޒްގެ މަންމަމެންނާ ބައްދަލުކުރަން.” އަމްނާ ބުންޏެވެ. މިރްޒާން ކުރިމައްޗަށް ނަޒަރު ހުއްޓާލަމުން ފުން ނޭވައެއް ދޫކޮށްލިއެވެ. އެއަށްފަހު ވޭތުވީ ހިމޭންކަމުގެ ވަގުތުކޮޅެކެވެ.\n“ހިތަށްއަރަނީ މިޒްގެ މަންމަމެން ހަމަ އެހާ ރުޅި އަންނާނެބާއޭ އަހަންނަށް. އަހަރެން ދެކެން ސިޔާސީ ކަންކަމާހެދި ރުޅި އިސްކުރާ މީހުން. އެކަމަކު ގުޅުން ކަނޑާލާ ބަޔަކު ނުދެކެން.” އަމްނާ ސީރިއަސް މޫނަކާއެކީ އެއްދިމާލަކަށް ނަޒަރު ހުއްޓައިގެން އިނދެ ބުނެލިއެވެ.\n“ހެހެ…އައްނުގެ މަންމައާއި ބައްޕަ އައްނު ކޮށްޓެއްގެ ތެރެއަށް ލައިގެން އުޅުނީމަ ދުނިޔެ ނުފެނިފަ ތިހިރީ. ގިނައީ އެކަންތަކާހެދި ގުޅުންތައް ކަނޑާ މީހުން. އެނގޭތަ؟ މި ކަންތައް އަހަރުމެންގެ ތެރެއަށް ނާންނަނީސް އަހަރުމެންގެ ހުރިހާ ބޮޑުދައިތަމެން ކޮންމެ ދުވަހަކު އަހަރުމެންގެ ގެއަށް ދާނެ. މަންމައާ ބޮޑުދައިތަމެންނާ ވީމަ އެއީ ބޮޑު ޖަމުޢިއްޔާއެކޭ ބުންޏަސް ދޮގަކަށް ނުވާނެ. އަވަށު ކުއްޖަކަށް ކަމެއް ދިމާވެއްޖެއްޔާ ހުރިހާ އަންހެނުންވެގެން އެހީވެދޭން ދާނެ. މީހަކު މާ ބޮޑަށް ދަރަނިވެރިވެއްޖެއްޔާ އެމީހަކަށް އެހީވެދޭނެ. އަތިރިމަތީގަ ބަހައްޓަން ޖޯލިފަތި ގަތައި މަގުތަކުގަ އެލުވަން އުނދޯލިތައް ހަދާނެ. ފަންގި ވިޔެގެންނާއި ރޯނު ވަށައިގެން ރިސޯޓުތަކަށް ވިއްކައި އެ ލިބޭ ލާރިން ހަމަ އަވަށަށް ކޮންމެވެސް ކަމެއް ކޮށްދޭނީ. ސަރުކާރުން ކޮށްދެވެން އޮތްކަމެއްވިއްޔާ އެންމެން އެއްވެގެން ސިޓީއެއް ލިޔެފަ މިނިސްޓްރީއަކަށް ފޮނުވާނެ. އެކަމަކު މި ސިޔާސީ ކަންތައްގަނޑު އައިފަހުން އެ ބޮޑުދައިތަމެންނާ މަންމަ މުޅިން ވަކިވީ. ބޮޑުދައިތަމެންވެސް ދިޔައީ އެކި ދިމަދިމާލަށް. މިހާރު އޭގެއިން އެއްވެސް ބޮޑުދައިތައެއް އެގެއަށް ކަޅިވެސް ނާޅާނެ. ގެތައް ޖެހިޖެހިގެން ތިބޭއިރުވެސް. އެކަމަކު މަންމަ ތާޢީދުކުރާ ޕާޓީއަށް ތާޢީދުކުރާ އަންހެނުން އާދޭ. އެމީހުންނާ އެއްވެގެން ކުރާހާވެސް ކަމަކީ ޝަކުވާކުރުން. މި ސަރުކާރުން އެއްވެސް ކަމެއް ކޮށްނުދެޔޭ އެންމެ ރަނގަޅީ އަހަރުމެންގެ ރައީސޭ އެންޑް ބްލާ ބްލާ ބްލާ. މަންމަގެ ނަޒަރުން މަންމަ ސަޕޯޓްކުރާ މީހުންގެ އެއްވެސް ކުށެއްނެތް. އަދި އެމީހުންނާ އިދިކޮޅު މީހުންގެ ކިބައިގަ އެއްވެސް ހެވެއްނެތް. އަދި އެމީހުން ކޮށްދިން ކަމެއްވެސް ނެތް. ކުރިން މަންމަ ދޮގުވެރިން ގޮތުގަ ސިފަކުރާ މީހުންވެސް ތެދުވެރިންނަށްވެދޭ މަންމައަށް ކަމުދާ ކުލައަށް އެމީހުން ބަދަލުވީމަ. އަހަންނަށް ވެސް މި ކަންތައްގަނޑު ރަނގަޅަށް މި ވިސްނެނީ އަދި ކިރިޔާ. އިޓްސް އޯލް އަ ބިގް މެސް!” މިރްޒާން ކިޔައިދިނެވެ. އޭނަ އަމްނާއަށް ބަލާލީ އަމްނާ އެއްޗެކޭ ބުނާނެއޭ ހިތާއެވެ. އެހެނަސް އެ ވާހަކަތައް ނިމުމުން ވެސް އަމްނާ އެއްދިމާލަކަށް ނަޒަރު ހުއްޓައިގެން އިނީ ފުން ވިސްނުމަކަށް ގެއްލިފައިވި ފަދައަކުންނެވެ.\nއެދުވަސްފަހުން އެ މަޢުޟޫއަށް އަމްނާއާއި މިރްޒާނާއި ދެމެދު ވާހަކަ ނުދެކެވެއެވެ. މިރްޒާން ފަހުން އެ ވާހަކައާމެދު ހަނދާނެއްވެސް ނެތީއެވެ. މާލެއަށް ގޮސް އޭނަ އަމްނާއާއެކީ އެމީހުންގެ އާ އެޕާޓްމެންޓަށް ބަދަލުވީ ދުވަހު އަމްނާ ވެސް އުޖާލާވި ހިނިތުންވުންތަކުގައި ހުރިތަން ފެނިފައި އަމްނާވެސް އެ ވާހަކަ މަތިން ހަނދާން ނުހުންނާނެ ކަމަށް މިރްޒާނަށް ހީކުރެވުނެވެ. އެހެނަސް އެއްދުވަހަކު އޭނައަށް އެޕާޓްމެންޓްގައި ހުންނަ ކޮމްޕިއުޓަރުގެ ސްކްރީނުން އަމްނާ އަލަށް ލިޔަން ފަށާފައިވި ފޮތެއްގެ ޞުރުޚީއެއް ފެނުނެވެ. އިނގިރޭސި ބަހުން ޞުރުޚީއަކަށް ލިޔެވިފައިވީ، ‘ސިޔާސީ ބައިބައިވުން – މުޖުތަމަޢެއްގެ ނިމުން.’ މިހެންނެވެ. މިރްޒާން އެ ޑޮކިއުމެންޓްގައި އިތުރު ޞަފްޙާއެއް ހުރިތޯ ބެލިއިރު އޭގައި އިތުރަށް ލިޔެވިފައެއްނެތެވެ. އެހެނަސް އެ ޞުރުޚީ ލިޔަން ވެސް އަމްނާއަށް ޖެއްސީ ކޮން ވާހަކަތަކެއްކަން އޭނައަށް ޔަޤީންވިއެވެ.\nސިޔާސީ އެއްވެސް ކޮޅަކަށް ޖެހެން އޭނަ ބޭނުން ނުވުމާއެކު މިރްޒާން އެދުވަސްވަރު އަލަށް އުފެދިގެން އައި ޗެނަލަކަށް ސިޓީ ލިއެވެ. އެ ޗެނަލްގެ ވެރިމީހާ ކަމަށްވާ މާޖިދަކީ އެއްވެސް ޕާޓީއަކަށް ނިސްބަތްވާ މީހެއްނޫންކަމަށް އިވެން ފެށުމުން މިރްޒާން އުފާކުރިއެވެ. އިންޓަވިއުގައި ވެސް މާޖިދުގެ ކިބައިގައި ހުރި ހިތްހެޔޮކަން އޭނައަށް ފާހަގަކުރެވުނެވެ. ވަޒީފާ ލިބުމުން އޭނައަށް ހިތުގެ އަޑިން ޙަމްދުކުރެވުނީ އޭނައަށް ވަޒީފާ މި ލިބުނީ އޭނަ އެންމެ މަސައްކަތް ކުރާ ހިތްވާ ޒާތުގެ ތަނަކުންކަން އޭނައަށް ޔަޤީންކުރެވުމުންނެވެ. ޙާލަތް ބަދަލުވެގެން ހިނގައިދާނެ ގޮތެއް އޭނަ ޚިޔާލަށް ވެސް ގެންނަން ބޭނުމެއްނުވިއެވެ.\nއެ ވަޒީފާގައި މިރްޒާންގެ ފުރަތަމަ ހަތަރު މަސް ވޭތުވީ އޮމާންކަމާއެކީގައެވެ. އޭނަ އޭނައަށްވީ އެންމެ ފުރިހަމައަކަށް އޭނަގެ ވަޒީފާ އަދާކުރަމުން ދިޔައެވެ. އޭނަގެ ނަން ޓީވީ ބަލަމުން ދިޔަ މީހުންގެ މެދުގައި މަޝްހޫރުވާން ނެގީ މަދު ދުވަސްކޮޅެކެވެ. ވަގުތުން ގެނެސްދޭ އިވެންޓްތަކުގައި ވެސް މިރްޒާން އެއްވާހަކައެއް މާ ގިނަ ފަހަރު ތަކުރާރުނުކޮށް ފަރިތަކަމާއެކީ ހުށަހަޅަމުން ދިޔަ ގޮތުން އެތައް ތަޢުރީފުގެ ބަސްތަކެއް އޭނައަށް އޮހުނެވެ. ގިނަ ބަޔަކު އެ ޗެނަލް ޖައްސަނީ ވެސް މިރްޒާންގެ ރީތި ހިނިތުންވުން ދެކިލަންކަމަށް ޒުވާން ފުރައިގެ އަންހެން ކުދިން ކިޔާ އަޑު އިވެންފެށިއެވެ.\n“އޫ ވަރަށް ލޯބި ސްމައިލްއެކޯ! މަށަށް އޭނައާ މެރީ ކުރެވޭނެނަމަޔޯ!” އަމްނާ އެފަދަ ވާހަކަތައް އިވިފައި ސަމާސާވެރި ރާގަކަށް މިރްޒާނާއި ދިމާކުރަމުން ދިޔައެވެ. މިރްޒާން ވެސް އެ ސަމާސާގައި ބައިވެރިވެ އެކި ރައްދުތައް ދެމުން ދިޔައެވެ.\nއޭނަގެ އެ އުފާވެރި ޙަޔާތް ދެމެހެއްޓުމަށްޓަކައި ސިޔާސީ ޚަބަރުތަކުން މިރްޒާން ދުރުހެލިވާން އުޅުނެއްކަމަކު މިރްޒާން މަޝްހޫރުވެގެން ދިޔަދިޔަހެން މާޖިދު އޭނަ ސިޔާސީ ކޮންފަރެންސްތަކަށް ފޮނުވައި އެފަދަ ޚަބަރުތައް ވެސް އޭނަ ލައްވާ ހުށަހަޅުވަން ބޭނުންވިއެވެ. ގިނަ ބައެއްގެ މަޤްބޫލުކަން ލިބިފައިވި ޚަބަރުތަކަކީ ސިޔާސީ ޚަބަރުތަކަށްވާތީވެއެވެ. މާޖިދު މިރްޒާންގާތު އެ ވާހަކަ ދެއްކީ، އޭނަ އަމްނާއާއެކީ ގިނަ ވަގުތު ހޭދަކުރުމަށްޓަކައި އަހަރީ ޗުއްޓީގެ އެއްބައި ނެގި ދުވަހުއެވެ. މިރްޒާން މާޖިދުގާތު ބުނިހާވެސް އެއްޗަކީ އޭނަ އެކަމާމެދު ވިސްނާނެ ކަމަށެވެ. އެހެނަސް އެކަމަށް އޭނަ އިންކާރުކުރަން ބޭނުންވާ ކަމާމެދު އޭރުވެސް އޭނަގެ ހިތުގައި އެއްވެސް ޝައްކެއްނެތެވެ. މިރްޒާން ޗުއްޓީއަށްޓަކައި އެދުވަހު އޮފީހުން ނިކުންނަން ދިޔައީ އެކަމާމެދު ވިސްނަމުންނެވެ. އޭނަ ނިކުންނަން ދިޔަ ވަގުތު މީހަކު ފުރަގަހުން ‘މިއްޒޭ’ އޭ ކިޔައި ގޮވާލި އަޑުއިވުނެވެ. އޮފީހުގެ ދޮރުމަތިން އޮފީހަށް އަލަށް ވަދެގެން އުޅޭ ކުއްޖެއްކަމަށްވާ އާތިފް ފެނިފައި އޭނައަށް ހިނިތުންވެލެވުނެވެ. އާތިފަކީ ތަޖުރިބާއެއް ނެތަސް އިތުރު މީހަކު ނުލިބުމުން މާޖިދު ކެމެރާމޭންއެއްގެ ގޮތުގައި ނަގާފައި ހުރި 20 އަހަރުގެ ކުއްޖެކެވެ. އާތިފް އެންމެ ފުރަތަމަ ވެސް މަސައްކަތް ކުރަންޖެހުނީ މިރްޒާނާއެކީ ކޮންމެވެސް އިވެންޓަކަށް ގޮހެވެ. މިރްޒާން ހަދާނެ ގޮތް ކިޔައިދިނުމުން އާތިފް ކެމެރާ ސްޓޭންޑެއްގައި ކެމެރާ ހަރުކުރަން އުޅުމުގެ ތެރޭގައި ކެމެރާ ވެއްޓި، ތަޅައިގެން ދިޔުމުން އެދުވަހުގެ އެ އިވެންޓް ކަވަރެއް ނުކުރެވުނެވެ. ނަތީޖާއެއްގެ ގޮތުން މާޖިދުގެ ވަރުގަދަ ބަހުގެ ޙަމަލާއެއް އާތިފަށް އަމާޒުވިއެވެ. އެހެނަސް މިރްޒާން އެ ދޭތެރެއަށް ވަދެ އާތިފް ދިފާޢުކުރެވޭތޯ ބެލިއެވެ. އޭނައަށް ބުނެދޭންޖެހޭ ވަރަށް ބުނެނުދެވުނީކަމަށް ބުނެ އޭނަ އެކަމުގެ ޒިންމާ ނެގިއެވެ. އެހެންކަމުން ކެމެރާގެ އަގު އަދާކުރުމަށް އާތިފާއެކީ މިރްޒާން ވެސް ޙިއްސާވިއެވެ. އެ ތަޖުރިބާގެ ސަބަބުން އެ ދެމީހުންގެ ދެމެދުގައި އޮންނަނީ ގާތްގުޅުމެކެވެ. މިއަދު އާތިފަށް ދަސްވެފައިހުރި އެއްޗެއް ދަސްވެފައިވީ މިރްޒާންގެ ފަރާތުންނޭ ބުންޏަސް ދޮގަކަށް ނުވާނެއެވެ. މިރްޒާން އެދުވަހު ޗުއްޓީއަށްޓަކައި ދިޔުމުގެ ކުރިން އާތިފް ހިނިތުންވުމަކާއެކީ ގޮސް އޭނަ ގައިގައި ބައްދާލީ އެކަން އިޙްސާސް ކުރެވުނު ވަރުން ކަންނޭނގެއެވެ. އޭނަ މިރްޒާނަށް އަލްވަދާޢު ކިޔާލީވެސް އަވަހަށް އަންނާށޭ ބުނަމުންނެވެ.\nމިރްޒާން ޗުއްޓީ ނެގުމާއެކު އަމްނާ ކުރުނުކޮށް މުލަކަށްދާ ވާހަކަ ދައްކަން ފެށިއެވެ. ޗުއްޓީ ނެގުމުގެ ކުރިން ވެސް އަމްނާ އެހެން ބުނުމުން މިރްޒާން ހުރީ ނޫންކަމަށް ހަދައިގެންނެވެ. އަމްނާގެ5މަހުގެ ބޮޑު ބަނޑާއެކީ އެހާ ދިގު ދަތުރެއްކުރަން އޭނަ ޖެހިލުންވުމުންނެވެ. އެހެނަސް އަމްނާ އާދޭސްކުރަން ފެށުމުން މިރްޒާން އަމްނާ ދެރަކުރާ ހިތެއްނުވިއެވެ. އަދި އެހެންނޫނަސް އަމްނާ އެ ވާހަކަތަކުގެ ތެރެއިން ބުނި ފަދައިން އަމްނާ އޭނަގެ މަންމަމެނަށް ނުފެނި ގިނަ ދުވަސްވާ ވަރަކަށް ގުޅުން ހީނަރުވުން ނޫންކަމެއް ނުވާނެކަން ޤަބޫލުކުރެވުމުންނެވެ. އެހެންކަމުން މިރްޒާން ޗުއްޓީ ނެގިތާ ދެވަނައަށްވީ ދުވަހު މުލަކަށް ފުރުމަށްޓަކައި މިރްޒާނާއި އަމްނާ، ހާޝިމްގެ ބޮޑު ބޯޓަކަށް އެރިއެވެ. ހާޝިމާއި ޙަމީދާ ވެސް އެމީހުން ފުރުވަން ގޮސްފައި ހިނިތުންވުންތަކެއްގައި ތިބީ އެދުވަސްކޮޅު އަމްނާގެ ޙާލު ފުދޭވަރަކަށް ރަނގަޅުވީތީވެއެވެ. އަދި އެ ބޯޓުގައި ރަނގަޅު ކެއުމާއި އޮށޯންނާނެ އެނދުތައްވެސް ހުންނާނެތީވެއެވެ. އެހެނަސް ފުވައްމުލަކަށް ކުރާ ދަތުރަށްޓަކައި ބޯޓު ނައްޓާލުމުން ވެސް މިރްޒާންގެ ކަންބޮޑުވުން ކުޑައެއްނުވެއެވެ.\n“ސަކަރާތްވަންޏާ ބުނައްޗޭ.” މިރްޒާން އެހެން ބުނެލީ، ބޯޓުގައި ހުރި ކޮޓަރިއެއްގެ ސޯފާއެއްގައި ކުޑަދޮރުން ބޭރު ބަލަން އިން އަމްނާގެ ކައިރީގައި އިށީންނަމުންނެވެ.\n“އުނހު! ހޮޑުލަވައިގަތިއްޔާ ހަމަ މިޒް ގަޔަށް ލާނީ.” އަމްނާ އެހެން ބުނެ އޯކަތް ދަމައިގަތްކަމަށް ހެދެން ފެށުމުން މިރްޒާނަށް ހީލެވުނެވެ.\n“އޭ! އަދި ބުނަން ހަނދާންނެތިފައޭ މިހިރީ. ކުރީ ދުވަހު ސްކޭން ހަދަން ގޮއްސަ އައްނު ނެތްއިރު ޑޮކްޓަރު އަހަންނާ ވާހަކަ ދެއްކި. ބުނީ ފިރިހެން ކުއްޖެކޯ.” މިރްޒާން އެހެން ބުނުމާއެކު އަމްނާ ވާހަކަ ދެއްކިއެވެ.\n“ދެން! އަޅޭ….އަހަރެން ކައިރި ބުނީ ކީއްކުރަން؟ އަހަރެން ބޭނުންވީ ސަޕްރައިޒްވާން…..އެނީވޭސް، ފިރިހެން ކުއްޖެއްވިއްޔާ ހިނގާދޯ އަވަހަށް ނަމަކާމެދު ވިސްނަން؟ ކުރިން ނުވިސްނިއްޔާ ކުއްޖާއަށް 10 އަހަރުވާއިރުވެސް ނަމެއް ފައިނަލް ނުވެފަ އޮންނާނީ……ފިރިހެން ކުއްޖެއްވީމަ ހިނގާދޯ ޢަބްދު ﷲ ކިޔަން؟ ޙަދީޘެއްގަ އޮވެއެއްނު އެއީ އެންމެ ރަނގަޅު ނަންތަކުގެ ތެރެއިން ނަމެކޭ.” އަމްނާ އޭނަގެ ޚިޔާލު ފާޅުކުރިއެވެ.\n“ރަނގަޅުވާނެ. އެކަމަކު ތިނަމާއެކީ އެކުއްޖާ ބޮޑުވެގެން އަންނައިރު އެހެން ކުދިން މަލާމާތްކުރަން ފަށައިފިއްޔާ މާ ދެރަ. މި ޒަމާނުގެ ކުދިންނަކީ ވަރަށް އެހެން ކަހަލަ ބައެއް. ހިނގާ މުޙްސިން ކިޔަން. މުޙްސިނުންނަކީ ކުރާ ކޮންމެ ކަމެއް އެންމެ ފުރިހަމައަށް ކުރާ ބައެއްނު؟ އެ ނަން ކިޔުނީމަ އެކުއްޖާވެސް އެފަދަ މީހަކަށްވާން ބޭނުންވާނެ އިން ޝާ ﷲ! ޕްލަސް އެކުއްޖާ ބޮޑުވެގެން ޤުރުއާން ކިޔަވާއިރު އެ ބަސް ފެނުނީމަ އުފާވެސްވާނެ. އަދި އެ އާޔަތްތައް އުނގެނެން ވެސް ބޭނުންވާނެ.” މިރްޒާން ބުންޏެވެ.\n“ހުމް! އެކަމަކު ޢަބްދު ﷲ އަހަންނަށް ވަރަށް ރީތި. ހިނގާ އެ ނަން ކިޔަން.” އަމްނާ ދެންވެސް ބުނެލިއެވެ.\n“މުޙްސިން ކިޔަން އަހަންނަށް ހަމަ ފެންނަނީ.” މިރްޒާން އޭނަގެ ކޮޅުވެސް ދިފާޢުކުރިއެވެ.\n“ޢަބްދު ﷲ!” އަމްނާ ކުޑަކޮށް އަޑަށް ބާރު ލާފައި ކިޔާލިއެވެ.\n“މުޙްސިން!” މިރްޒާން އަމްނާއަށް ބަލާލަމުން ދެލޯ ހަނިކޮށްފައި ބުނެލިއެވެ.\n“ޢަބްދު ﷲ!!” އަމްނާ އިހުނަށްވުރެ އަޑަށް ބާރު ލާފައި ބުނެލިއެވެ.\n“މުޙްސިން!!” މިރްޒާން ވެސް ހަމަ އެފަދަ ރާގަކަށް ބުނެލިއެވެ.\n“ޢަބްދު ﷲ!!!” އަމްނާ މިރްޒާނާއި ދިމާލަށް ރަނގަޅަށް އެނބުރިލަމުން އަނެއްކާވެސް ބުނެލިއެވެ.\n“މުޙް…ސިން……ހޭއި ދެޓްސް އިޓް! ޢަބްދު ﷲ މުޙްސިން! ހިނގާ އެހެން ކިޔަން. އެހެން ކިޔުނިއްޔާ ކޮންމެ މީހަކަށް އެމީހަކު ބޭނުން ނަމެއް ކީދާނެ.” މިރްޒާން ކަމެއް އެނގުންވުމާއެކު ޖޯޝާއެކީ ބުނެލިއެވެ.\n“އާނދޯ؟ ސަޅި!” އަމްނާ ވެސް އުފާވެލަމުން އޭނަގެ ބޮޑުވާ އިނގިލި ދައްކާލިއެވެ.\n“އެކަމަކު އެޓް ދި އެންޑް އޮފް ދަ ޑޭ އެކުއްޖާގެ ނަމަކަށްވާނީ ހަމަ މުޙްސިން ދޯ؟” މިރްޒާން ކާމިޔާބުގެ ހިނިތުންވުމަކާއެކީ ދޯދިނެވެ. އެއާއެކު އަމްނާ ރުޅިވެރި މޫނެއް ދައްކާލުމުން މިރްޒާނަށް އަނެއްކާވެސް ހެވުނެވެ.\nދުވަސްތަކެއްގެ ދަތުރަކަށްފަހު ދެމީހުންނަށް މުލަކަށް ފޭބޭ ގޮތްވީ ހެނދުނުގެ ވަގުތެއްގައެވެ. ކާރެއްގައި މިރްޒާންގެ ގެއަށް ދިޔަ މަގުމަތީގައި މިރްޒާނަށް ވާހަކަ ދެކެވުނެވެ.\n“ނޭނގެ މަންމަ ބުނާނެ އެއްޗެއްވެސް އައްނު ފެނުނީމަ. ބައްޕަ ކައިރީގަ ބުނެފަ އަހަރެން އެކޮޅުން ފުރީވެސް. ބައްޕަ ހުރީ ފުދޭވަރަކަށް އޯކޭކޮށް. އެކަމަކު މަންމަ އޯކޭއެއް ނުވާނެ.” މިރްޒާން ކަންބޮޑުވުން ފާޅުކުރިއެވެ.\n“އިޓްސް އޯކޭ މިޒް. އެކަން ބަދަލުކުރެވޭތޯއެއްނޫންތަ މި ދަނީވެސް؟ ދިޔުމުގެ ކުރިން އަހަރެން ބުނަން ބޭނުންވާ ވާހަކައެއްވެސް އެބައޮތް. އެއީ މަންމަ އަހަންނާ ދިމާލަށް ކޮންމެ އެއްޗެކޭ ކިޔުނަސް މިޒް ރުޅި އިސްނުކުރާށޭ. މަންމަ އެއްޗެކޭ ބުނިއްޔާ ބުނާނީ އަމިއްލަ އިޙްސާސްތަކުގެ މައްޗަށް ބާރު ނުފޯރުވޭތީ. وَإِذَا خَاطَبَهُمُ الْجَاهِلُونَ……قَالُوا سَلَامًا. މި އާޔަތާއި އެއްގޮތަށް އުޅެން ރަނުގެ ފުރުޞަތެއް މި ލިބެނީ. މި ފުރުޞަތު ބޭނުން ނުހިފުނިއްޔާ ވީ އާރ ހިއުޖް ލޫޒާރސް.” އަމްނާ ބުނެލިއެވެ. އެ ވާހަކަތައް އަޑުއަހަން އިން މިރްޒާނަށް ހިނިތުންވުމަކާއެކީ ބޯޖަހާލެވުނެވެ. އަމްނާ ދެންމެ ކިޔައިދިނީ ފުރުޤާން ސޫރަތުގައި ﷲ ގެ ލޯބިފުޅު ޙައްޤުވާ މީހުންގެ ވާހަކަތައް ހިމެނޭ އާޔަތްތަކުގެ ތެރެއިން އާޔަތެކެވެ. އެ މީހުންގެ ތެރެއިން އެއްބަޔަކީ، އަމިއްލަ އިޙްސާސްތަކުގެ މައްޗަށް ބާރު ނުފޯރުވޭ މީހުން އެމީހުންނާއި މުޚާތަބު ކުރުމުން އަމާންކަމާއެކީ ޖަވާބުދޭ މީހުންނެވެ. އަމްނާ ބުނި ފަދައިން އޭނައަށް ލިބެން މިއުޅެނީ ﷲ ގެ ލޯބިފުޅު ހޯދުމުގެ ފުރުޞަތެއްކަން އެނގުންވުމުން އޭނަ އެ ފުރުޞަތުގެ ބޭނުން އެންމެ ހެޔޮގޮތުގައި ހިފަން ބޭނުންވިއެވެ. ހަމަ އެވަގުތު މަންމަ ރުޅި އިސްކުރިޔަސް އޭނައަށް ރުޅި އިސްނުކޮށް ހުރެވޭނެކަމުގެ ޔަޤީންކަމެއް އޭނައަށް ލިބުނެވެ. އާޔަތަކާއި އެއްގޮތަށް އުޅެން އޭނަގެ ހިތުގައި އޮތް އެދުން ބޮޑުވުމުންނެވެ.\nމިނެޓްތަކެއްގެ ދަތުރަކަށްފަހު މިރްޒާންގެ ގޭގެ ދޮރުމައްޗަށް ކާރު މަޑުކޮށްލުމުން މިރްޒާން ކާރުން ފައިބައި، އަމްނާވެސް ކާރުން ފޭބުމަށް އެހީތެރިވިއެވެ. އަމްނާއަށް ފޭބުނު ވަގުތަކީ ލަތީފް ލުއި ހިނިތުންވުމަކާއެކީ ދޮރުމައްޗަށް އައި ވަގުތެވެ. މިރްޒާން ވެސް ލަތީފަށް ހިނިތުންވުމާއެކު ލަތީފް އެއްޗެކޭ ބުނަން އުޅުނު ހިނދު ފަހަތުން ހާފިޒާގެ ހަރުއަޑު އިވިގެން ދިޔައެވެ.\n“މި މުޑުދާރު އަންހެނާއަށް ކެރިއްޖެދޯ މިގޭ ދޮށަށް އަންނަން! އެތެރެއަށް ވަންނަން ހިތަށްވެސް ނާރުވާތި! އައި ދިމާލަކަށް އެނބުރިދޭ!” ހާފިޒާ ދޮންކެޔޮވަކެއް ކަމުން އައިސް ދޮރުމަތީގައި ތިބި މީހުން ފެނިފައި ހޭ ގެއްލުނު ފަދައަކުން ކެޔޮ އުކާލަމުން ހަޅޭއްލެވިއެވެ. މަންމަ އަމްނާއަށް ކިޔުނު ނަމަކުން ވަގުތުން މިރްޒާންގެ މޫނު ރަތްވެ ގޮށްމުއްކެވުނެވެ. އޭނަ ކުރިއަށް ފިޔަވަޅެއް އަޅާލަމުން އެއްޗެކޭ ބުނަން އުޅުނުތަނާހެން އަމްނާ އޭނަގެ އަތުގައި ހިފާލުމުން މިރްޒާނަށް ބަލާލެވުނެވެ. އަމްނާ ސީރިއަސް ނަޒަރަކާއެކީ ބޯހޫރުވާލީ އެއްޗެކޭ ނުބުނާށޭ ބުނާ ފަދައަކުންނެވެ. އެ ހިނދު އަޑު ހަރު ވެގެން އެތަނަށް މައިސޫނާއި މައިސޫންގެ އަންހެނުން އަމީރާވެސް ގޭގެ ފެންޑާއަށް ނިކުތެވެ. މިރްޒާން އެމީހުންނަށް ވަކިވަކިން ބަލާލަމުން ޓެކްސީ ޑްރައިވަރު އެތާ ބެހެއްޓި ފޮށި އެއްއަތުން ހިއްލަމުން އަނެއްއަތުން އަމްނާގެ އަތުގައި ހިފައި ދެންވެސް ގެއަށް ވަންނަން ދިމާކުރިއެވެ. އެއާއެކު ހާފިޒާ އަނެއްކާވެސް ކުރިއަށް ޖެހިލަމުން އަޑުގައި ހުރި ބާރުމިނަށް ވާހަކަ ދެއްކިއެވެ.\n“ބަލަ އަޑެއްނުއިވެނީތަ މަ ދެއްކި ވާހަކައެއް؟!! މިރްޒާން ތި އަންހެނައާއެކީ ހުންނަން ބޭނުމިއްޔާ އެހެން ތަނަކަށްދޭ! މިގޭގަ ތިމީހުންނަކަށް ޖާގައެއްނެތް! މިރްޒާނަށް ވެސް އިންނަން އެނގުނީ މި ޙަޔާތްނެތް ޖަނަވާރު….” ހާފިޒާގެ ވާހަކަ އެހާ ހިސާބަށް ދިޔަތަނާހެން މިރްޒާނަށް ބާރަށް ‘މަންމާ’ އޭ ކިޔައި ގޮވާލެވުނީ އިޚްތިޔާރުން ބޭރުގައެވެ. އެ ހިނދު މަންމަ ހުއްޓުން އަރައިގެން ދިޔުމުން މިރްޒާން ދެރަވިއެއްކަމަކު އޭނަގެ އަންހެނުން ވެސް ދިފާޢުކުރަން ބޭނުންވިއެވެ. އޭނަގެ އަންހެނުންގެ ޤަދަރު ރައްކާތެރި ކުރުމަކީ އޭނަގެ ޒިންމާއެއްކަން ހަނދާންވުމުން މިރްޒާން ދެންވެސް ވާހަކަ ދެއްކިއެވެ.\n“އަމްނާއަކީ އެއްގޮތަކަށް ވެސް މަންމަ ތި ސިފަކުރާ ކަހަލަ ކުއްޖެއްނޫން. އެއީ އަޚްލާޤް ރަނގަޅު ހިތްހެޔޮ ކުއްޖެއް. އަމްނާ މަންމައަށް ދެރަގޮތެއް ނަހަދާނެކަމުގެ ޔަޤީންކަން އަހަރެން ދެން. ދެން ކީއްވެ އަމްނާއަށް މިގެއަށް ނުވަދެވެންވީ؟” މިރްޒާން މަޑުމައިތިރި އަޑަކުން ވާހަކަ ދައްކާފައި އަހާލިއެވެ.\n“ކީއްވެހޭ؟ ތި އަންހެނާގެ ޢާއިލާ…..” މިފަހަރު ހާފިޒާގެ ވާހަކަ މެދުކެނޑުނީ ލަތީފް ތަންކޮޅެއް ބާރަށް އޭނަގެ ނަމުން ގޮވާލުމުންނެވެ.\n“ހާފިޒާއަށް ނޭނގެނީތަ ތި ވާހަކަ ދައްކަނީ ބަނޑުބޮޑު އަންހެން ކުއްޖަކާކަން؟ އެހެންކަމަކާމެދު ނުވިސްނަންޏާ އެކަމާމެދު ވިސްނާފަވެސް އެކުއްޖާއަށް ހެޔޮކޮށް ހިތާ. މިއަދަށްފަހު އަމްނާއާއި ބެހޭގޮތުން އެއްވެސް ބަދުބަހެއް ބުނާ އަޑު އަހަންނަށް އިވިގެން ނުވާނެ! ވަދޭ މިރްޒާން…އަމްނާ. މިގޭގަ އަބަދުވެސް ތި ކުދިންނަށްޓަކައި ޖާގައެއް ހުންނާނެ.” ލަތީފް ވާހަކަ ދައްކަމުން ގޮސް މިރްޒާނާއި އަމްނާއަށް ބަލާލަމުން ބުނެލިއެވެ. އެ ހިނދު މިރްޒާނަށާއި އަމްނާއަށް ހިނިތުންވެލެވުނީ އެކުއެކީގައެވެ. ދެމީހުން އެކަކު އަނެކަކަށް ބަލާލި މަންޒަރު ބަލަން ތިބި މައިސޫނާއި އަމީރާގެ މޫނުތަކުން ފެންނަމުން ދިޔައީ ނުރުހުންތެރިކަމެވެ. އެ ދެމަފިރިންނަށް ލިބުނު ކާމިޔާބީއަކީ އެމީހުންނަށް ލިބުނު ދެރައެއްހެން ހީވާ ފަދައަކުންނެވެ. އެކަކަށްވެސް އެކަން ފާހަގަނުވެފައި ވަނިކޮށް ހާފިޒާ އަނެއްކާވެސް ވާހަކަ ދެއްކިއެވެ.\n“ތިހެންވެއްޖެއްޔާ އަހަރެން މި ކަމަނާފާނާ އެއްވެސް ވާހަކައެއް ނުދައްކާނަން. ލަތީފްވެސް މަށަށް ހީވަނީ ބޯގޮވާފަހެން ތިހިރީ! ހުނ!” ހާފިޒާ އެހެން ބުނެ ގޭގެ ތެރެއަށް ވަންނަން ދިޔައެވެ. އެއާއެކު މައިސޫނާއި އަމީރާވެސް ވަކި ވާހަކައެއް ނުދައްކާ ވަންނަން ދިޔައެވެ. ލަތީފް އަމިއްލަ ނަފްސާ ކަހަލަ ގޮތަކަށް ބޯހޫރުވާލަމުން މިރްޒާންމެނަށް ބަލާލިއެވެ. އެއަށްފަހު ދެންވެސް އަޅާނުލުމަށް އެދި އެތެރެއަށް ވަނުމަށް އެދުނެވެ.\nމިރްޒާނާއި އަމްނާ ފުރަތަމަ ތިން ދުވަސްވަންދެން އެގޭގައި އުޅުނީ ހިމޭންކަމާއެކީގައެވެ. ހާފިޒާ އޭނަ ބުނި ބަސްތައް ހަނދާންކޮށްގެން އޮޅުމަކުން ވިޔަސް އަމްނާއާއި ވާހަކައެއް ނުދައްކައެވެ. އެހެނަސް އަމްނާ އޭނައަށްވީ ވަރަކުން ހާފިޒާއަށް އެހީވަމުން ދިޔައެވެ. މަންމަ ބަދިގޭގައި މަސައްކަތް ކުރާއިރު އާމިރާވެސް މަންމައަށް އެހީނުވާކަން އެނގުމުން އަމްނާ ބަލިވެ އުޅެމުން ވެސް މަންމަ ކައިރިއަށް ގޮސް ހަދައެވެ. އަމްނާ އެހީވެދޭން އުޅުނަސް ހާފިޒާ އޭނައަށް އަންނަ ރުޅީގައި އޭނައަށް އެއްވެސް މަސައްކަތެއް ނުދޭން އުޅެއެވެ. އެހެނަސް އަމްނާ ވަކި އެއްޗެކޭ ނުބުނެ ޚުޝިޔާރުކަމާއެކީ ހާފިޒާ އެއްމަސައްކަތް ދޫކޮށް އަނެއް މަސައްކަތަށް ދާއިރު އެ ދޫކުރާ މަސައްކަތުގައި ހިފަހައްޓާލައެވެ. ހާފިޒާ ފިޔާ ކޮށަން އިނދެފައި އުނދުން ކައިރިއަށް ގޮސްފިނަމަ ވަގުތުން އެ މަސައްކަތް ފަށައިގަނެވެ. ކުނި ފޮހެން ހުރެފައި ފަންކާ ނިއްވާލަން ދިޔައިއްޔާ ބަހައްޓާފަ ހުންނަ ބުރުސް ނަގައިގަނެވެ. ހާފިޒާ އޭނަ ވެފައިވީ ‘ވަޢުދު’ގެ ސަބަބުން އަމްނާއަށް އިތުރު އެއްޗެކޭ ނުބުނެއެވެ. ބަދަލުގައި ރުޅިވެރި ނަޒަރެއް ދީފައި އަމްނާ އެކަނި ދޫކޮށްފައިދަނީއެވެ.\nއެހެނަސް އަމްނާއަށް އެ އެކަނިވެރިކަން އިޙްސާސެއް ނުކުރެވެނީ މިރްޒާން އޭނައަށް ދެމުން ދިޔަ ލޯބީގެ ސަބަބުންނެވެ. މިރްޒާން އަމްނާ އެއްފަހަރު ވެސް އެކަނި ދޫކޮށްނުލައޭ ބުންޏަސް ދޮގަކަށް ނުވާނެއެވެ. މަންމަ ހަދާގޮތުން އަމްނާ ދެރަވާ ކޮންމެ ފަހަރަކު މިރްޒާން ސަމާސާއެއްކޮށް އަމްނާ ހެއްވާލައެވެ. ދެމީހުން އެކީގައި ކުޑަކުޑަ މާޝާއާއެކީ ވެސް ހޭދަކުރަމުން ދިޔައީ އުފާވެރި ވަގުތުކޮޅުތަކެވެ. އަމްނާ މާޝާއާއިމެދު ކަންތައް ކުރަމުން ދިޔަގޮތް އޯގާތެރިކަމާއި، އެ ކުޑަކުޑަ ހިތުގައި ވެސް ދީނަށްޓަކައި ލޯބި ޖައްސަން އުޅެމުން ދިޔަގޮތުން މިރްޒާންގެ ހިތް ލޯބިން ފުރެމުން ދިޔައެވެ. މާޝާ ރަނގަޅުކަމެއް ކުރުމާއެކު މިހާރު ﷲ ލޯބިވާނެއޭ ތަކުރާރުކޮށް ބުނަމުން ދިޔަގޮތުން2އަހަރުގެ މާޝާވެސް އެހެން މީހުން ކައިރި އެފަދަ ޙާލަތްތަކުގައި އެ ބަސްތައް ބުނަން ފެށިއެވެ. އެފަދަ ކަމަކުން ވެސް ސިޔާސީ އޮއެވަރުގައި ޖެހިފައިތިބި މިރްޒާންގެ ޢާއިލާ މެންބަރުންގެ ހިތް އަމްނާއަށް ސާފުވާ ގޮތެއްނުވިއެވެ. އެކަމާމެދު ހިތާމަކުރާ ވަރަށްވުރެ ބޮޑަށް އަމްނާ އެކަމާމެދު ވިސްނާކަން މިރްޒާނަށް ފާހަގަވެއެވެ. ކޮންމެ ރެއަކު ނިދަން އޮށޯތުމުގެ ކުރިން އަމްނާ އިންނަނީ ފުންވިސްނުމެއްގައި އޭނަގެ ޑައިރީގައި އެއްޗެހިތަކެއް ލިޔާށެވެ. އަމްނާ ފިކުރުކުރަނީ އެކަންތައްތަކާއި މެދުކަން މިރްޒާނަށް ޔަޤީންވަނީ ޑައިރީ ލިޔުމަށްފަހު އަމްނާ ކޮޓަރީގައި ހުންނަ ކޮމްޕިއުޓަރު ދޮށަށް ގޮސް އެއްކަލަ ފޮތުގެ ލިޔުންވެސް ކުރިއަށް ގެންދާތީވެއެވެ. ސިޔާސީ ވާހަކަތަކާމެދު އޭނަ އެއްގޮތަކަށް ވެސް ވާހަކަ ދައްކަން ބޭނުމެއްނުވާތީ މިރްޒާން އެކަންތައްތަކާމެދު އަމްނާއާއި އެއްވެސް ސުވާލެއް ނުކުރެއެވެ. މިކަންތައް ބަދަލުވެގެން ދިޔައީ އެދެމީހުން މުލަކަށް އައިތާ3ވަނައަށްވީ ދުވަސް ރަމަޟާންމަހުގެ ފުރަތަމަ ދުވަހަށްވުމުންނެވެ. އެދުވަހުގެ ރޯދަ ކެނޑުމަށްފަހު މިރްޒާން ވުޟޫކުރުމަށްޓަކައި ކޮޓަރިއަށް ދިޔުމުން އަމްނާ އޭނަގެ ފަހަތުން ގޮސް ވާހަކަ ދެއްކިއެވެ.\n“މިޒް މިރޭ އަހަންނަށް މަންމައާއެކީ ތަރާވީޙަށް މިސްކިތަށް ދެވިދާނެތަ؟” އަމްނާ ސުވާލުކުރިއެވެ.\n“ރޭގަނޑު؟ މަންމައާއެކީ؟ އަހަންނަށް ނުކެރޭނެ އައްނު ފޮނުވާކަށް. މިއަދު ކުޑަކޮށް ބަލި ވާހަކަވެސް އައްނު ބުނީމެއްނު؟” މިރްޒާން އަމްނާގެ ކައިރިއަށް ގޮސް އެ މޫނުގައި ދެއަތުން ހިފަހައްޓާލަމުން އެހިއެވެ.\n“އަ…އާނ އެކަމަކު ވަރަށް ބޭނުން ތަރާވީޙަށްދާން. ދުވަހަކުވެސް ތަރާވީސް އެކަނި ނުކުރަން. ގޭގަ ވެސް ކުރިއްޔާ މަންމައާއެކީ ޖަމާޢަތުގަ ކޮށްފަ ހުންނާނީ. ލަންޑަންގަ ވެސް ރޫމް މޭޓަކާއެކީ އެހެންނޫނީ މިޒްއާއެކީއެއްނު ކުރީ؟ އަހަރެން މިގޭގަ ކުރަންވެގެން އަމީރާ ކައިރިން އެހީމަ އަމީރާ ރުޅި އައިއްސި އަހަންނަށް. ދެން މަންމަ ތަރާވީޙަށް މިސްކިތަށް ދާ ވާހަކަ އިވިގެން އަހަރެން މިޒް ކައިރިން މި އެހީ.” އަމްނާ ހިސާބަކަށް ދެރަވެފައިހުރެ ކިޔައިދިނެވެ. އަޅުކަމެއްކުރަން ނިހާޔަތަށް ބޭނުންވެފައިވި ކުއްޖަކު ފެނުމުން މަޑުވެގެން ދިޔަ ހިތެއްގެ ސަބަބުން މިރްޒާނަށް ހިނިތުންވެލެވުނެވެ.\n“އިޓްސް އޯކޭ. އަހަރެން މަޣްރިބް ނަމާދުކޮށްގެން ގެއަށް އައިސް އައްނު ގޮވައިގެން ދާނީ. އެންމެ ރަނގަޅެއްނު؟” މިރްޒާން ލޯތްބާއެކީ އެހިއެވެ.\n“މަންމައާއެކީގަވެސް ދެވިދާނެއެއްނު މިޒް؟ ކީއްވެ މަންމައާއެކީ ނުދެވެންވީ؟” އަމްނާ ސުވާލުކުރިއެވެ. އެއާއެކު މިރްޒާންގެ ހިނިތުންވުން ފަނޑުވިއެވެ.\n“އައްނުއަށް އެނގެއެއްނު މަންމަ އައްނުއާމެދު ދެކޭ ގޮތް؟ ކަން މިހެން އޮތްވާ އައްނު ތި ޙާލަތުގަ މަންމައާ ޙަވާލުކުރަން އަހަރެން ޖެހިލުންވޭ. އައްނު ގެއިން ބޭރުގަ ހުއްޓާ ކަމެއް ދިމާވެއްޖެއްޔާ ކިހިނެއް ހަދާނީ؟” މިރްޒާން އަމްނާއަށް ވިސްނައިދެވޭތޯ ބެލީ އޭނަ މަންމައަށް ކުރާ އިތުބާރު ދަށްވެފައިވި މިންވަރުންނެވެ. އެހެނަސް އަމްނާ ދެންވެސް އޭނަ ބޭނުންވާ ގޮތް ކިޔައިދިނެވެ.\n“މަންމަ ބަލާނެއޭ. އަހަންނަށް ހަމަ ޔަޤީން މަންމަ ބަލާނެކަން. އެހެންނޫނަސް މަންމައަކީ އަހަންނާ ކިތަންމެ ދުރުން އުޅުނަސް އަހަންނާ ދިމާލަށް ދުވަހަކުވެސް އަތް އިސްކުރި މީހެއްނޫން. ވީއިރު ކީއްވެ ނުދެވެންވީ؟ މިއީ މަންމައާ ވެސް ގުޅުން ބަދަހިކުރަން ލިބޭ ފުރުޞަތެއްހެން އަހަންނަށް ހީވަނީ. ޕްލީޒް މިޒް…..އަހަރެން ދިޔަދީ. މަންމައާމެދު އެހާ ގޯސްކޮށް ވިސްނާކަށް ނުވާނެ. އެހެންނޫނަސް މިސްކިތް މިހިރީ މިތާ ޖެހިގެނެއްނު؟” އަމްނާ މިރްޒާން އެއްބަސް ކުރުވޭތޯ ބެލިއެވެ. މިރްޒާނަށް އަމްނާއާއި ދިމާލަށް ބަލަހައްޓައިގެން ހުރެވުނެވެ. އޭނަ އެ ކުޑަކުޑަ އެދުމަށް އިންކާރު ކޮށްފިއްޔާ އަމްނާ ހިތުގައި ޖެހޭނެވަރު އެވަގުތު ވެސް އެ މޫނުމަތިން ފެންނަމުން ދިޔައެވެ. މަންމައާއެކީ އަމްނާ ފޮނުވަން ކިތަންމެ ހިތްހަމަނުޖެހުނެއްކަމަކު މިރްޒާން އަމްނާގާތު މައްސަލައެއްނެތޭ ބުނެލީ އަމްނާގެ ރައްކާތެރިކަމަށްޓަކައި ހިތާހިތުން ދުޢާކުރަމުންނެވެ. އޭނަ އެއްބަސްވުމުން އަމްނާ އުޖާލާވި ހިނިތުންވުން ފެނިގެން ދިޔުމުން މިރްޒާން ވެސް ހިނިތުންވެލިއެވެ. އެރޭ ކަންތައްވެގެން ދާނެގޮތުން ފެށިގެން ދާނީ ސިޔާސީ އޮއިވަރާއި ދެކޮޅަށް އަމްނާ ކުރާ ދަތުރެއްކަން އޭރު އެދެމީހުންނަކަށް ވެސް ނޭނގެއެވެ. އަމްނާއަކީ މުޅި ދުވަހު އޭނައަށް ދިމާވާ ހުރިހާ މުހިއްމު ތަޖުރިބާއެއް އަބަދުވެސް މިރްޒާނާއި ތަފްޞީލުކޮށް ޙިއްސާކުރާ ކުއްޖަކަށްވާތީ، އެރޭ އަމްނާ ތަރާވީޙަށް ދިޔަ މަންޒަރު މިރްޒާނަށް ފެނިފައި ނުވިޔަސް އަމްނާ އޭނައަށް ހުރިހާ ވާހަކައެއް ތަފްޞީލުކޮށް ކިޔައިދިނެވެ.\nއެރޭ ހާފިޒާއާއެކީ ތަރާވީޙަށް ދިޔުމަށްޓަކައި އަމްނާ ގެއިން ނިކުތީ 7:15 އަކަށްހާއިރެވެ. ހާފިޒާގެ ފަހަތުން ދަމުން ތިމަންނަ ވެސް ދާނަމޭ ހިނިތުންވުމަކާއެކީ އަމްނާ ބުނެލުމުން ހާފިޒާ ނުރުހުމުގެ ނަޒަރެއް ދީފައި ކުރިއަށް ދިޔުން ނޫންކަމެއް ނުކުރިއެވެ. މަންމަ ކުރިއަށް އެރިއެއްކަމަކު އަމްނާ އޭނަގެ ރިއްސަމުން ދިޔަ ފަޔާއެކީ ވެސް މަންމައާއި އެއްވަރު ކޮށްލިއެވެ. މަންމަ ހިނގަމުން ދިޔައީ ފުދޭވަރަކަށް އަވަސް ހިނގުމެއްގައި ކަމަށްވުމުން އަމްނާއަށް އިތުރަށް އުދަގޫވިއެވެ. މިސްކިތް ކައިރިވަމުން ދިޔަދިޔަހެން އަމްނާގެ ހިތަށް ހަމަޖެހުމެއް ލިބުނެވެ. އެހެނަސް ޙައިރާންވެގެން ދިޔައީ މަންމަ އެ މިސްކިތް ފަހަނަޅައި ދާންފެށުމުންނެވެ.\n“މަންމާ އެހެރީއެއްނު މިސްކިތް؟” މާނޭވާ ލެވިފައިހުރެ ހިނގަމުން މިސްކިތަށް ޢިޝާރާތްކޮށް އަމްނާ ބުނެލިއެވެ. އެއާއެކު އަނެއްކާވެސް ހާފިޒާގެ ރުޅިވެރި ނަޒަރެއް އަމްނާއަށް އަމާޒުވިއެވެ.\n“އާނ…..ކަލޭ ދޭ އެތަނަށް ބޭނުމިއްޔާ. ކަލޭގެ ބޮޑުބޭބެ ޕާޓީ ކުރިއަރުވާ އިމާމެއްވިއްޔާ އެތާ ހުންނަނީ!” ހާފިޒާ އެހެން ބުނެލުމުން ފަޔަށް އިތުރު ބާރެއް ލާފައި ހިނގައިގަތެވެ. އެހިނދު އިވުނު ބަސްތަކަކުން އަމްނާއަށް ހުއްޓުން އަރާފައި ހުރިގޮތަށް ހުރެވުނެވެ. ސިޔާސީ ކަންތައްތަކުން މަންމަގެ ސިކުނޑި އެހާވެސް ބޮޑަށް ތަޣައްޔަރުވެފައިވީތޯ އަމްނާގެ ހިތަށްއެރިއެވެ. އެއީ ހަމައެކަނި މަންމަގެ ޙާލެއް ނޫންކަން އަމްނާއަށް އެނގުނީ ލަސް ހިނގުމެއްގައި ވެސް ގޮސް މަންމަ ދިޔަ މިސްކިތުގެ އަންހެނުންގެ ބަޔަށް ވަން ވަގުތެވެ. އެތަނުން ވެސް ފެނިގެން ދިޔައީ މީހުން އެކަކު އަނެކަކަށް ފުސްމޫނު ހަދައިގެން ތިބި މަންޒަރެވެ. އެތަނުގައި ފުރޭވަރަށް ސަފުތަކެއް ހެދިފައިވީއިރު އެއްވެސް ސަފެއް ފުރިހަމައެއްނުވެއެވެ. އެންމެ ކުރީގެ ސަފުގައި ވެސް4މީހުންނަށް ތިބެވޭ ޖާގަ ހުއްޓާ މަންމަވެސް ގޮސް އިށީނީ ތިންވަނަ ސަފުގައެވެ. އަމްނާ ވާނުވާއެއް ނޭނގިފައި ފުރަތަމަ ސަފަށް ވަންނަން ދިޔައީ ވީހާވެސް ވަރަކަށް ދެން އަންނަ މީހުންނަށް ޖާގަ ހެދުމަށެވެ. އޭނަ ކިތަންމެ ބަލިވެފައި ހުއްޓެއްކަމަކު އޭނަ ވަދެގެން ދިޔައީ އެންމެންނަށް ވެސް ހިނިތުންވުންތަކެއް ދައްކަމުންނެވެ. އެހެނަސް އެތާހުރި ކުޑަ އަންހެން ކުއްޖަކު ފިޔަވައި އޭނައާއި އެހެން މީހުން ހިނިތުންވެއެއްނުލައެވެ. ސަބަބު އަމްނާއަށް އެނގުނީ މަންމަ ހުރި ސަފާއި ހަމަވީ ވަގުތު މަންމަ ކައިރީގައި ތިބި އަންހެނުން ގާތު ސިއްރުން އެއްޗެކޭ ބުނެލި ވަގުތު އޭނަގެ ބޮޑުބޭބެގެ ނަން ކިޔާލި އަޑުއިވުމުންނެވެ. އެއާއެކު އެ އަންހެނުން ވެސް އޭނައަށް ބަލާލީ އަނދިރި މޫނުތަކާއި އެކީގައެވެ. އެއިން ވެސް އަމްނާގެ ހިތަށް އަސަރުކުރިއެއްކަމަކު އެކަމާމެދު އަޅާލުމެއްނެތި ކުރީ ސަފަށް ދާން އުޅުނީ ތިންވަނަ ސަފުގައި ހުހަށްހުރި ގޮނޑިއެއް ހިފައިގެންނެވެ. ކޮޅަށް ހުރެ ނަމާދު ކުރަން އޭނައަށް މިހާރު އުދަގޫވެފައިވާތީވެއެވެ. އަދި ބާރަށް ހިނގުމުގެ ސަބަބުން އައްސިވެފައިވި އޭނަގެ ފަޔާއެކީ އެކަން ކުރަން ނުހަނު ދަތިވާނެކަން ޔަޤީންވީތީވެސްމެއެވެ. އެހެނަސް ގޮނޑި ހިފައިގެން އޭނައަށް މާ ކުރިއަށް ނުދެވެނީސް މަންމަ ވާހަކަ ދެއްކިއެވެ.\n“ތި ގޮނޑި ބޭނުންވާނެ މި ސަފުގަ އައިސް ހުންނާނެ ކުއްޖަކަށް! އައިސަގެ މަންޖެ އުޅެނީ ފަޔަށް ތަދުވެގެންނޯ މި ދުވަސްކޮޅު. އެކަމަކު އޭނަ އަންނާނެހެން އަހަންނަށް ހީވަނީ. ދޯ؟” ހާފިޒާ އަމްނާއާއި ވާހަކަ ދައްކާފައި އޭނަގެ އެކުވެރިންނަށް ދޯދިނެވެ. އެމީހުން ހޫންލައްވައި ބޯޖަހާލި ވަގުތު އަމްނާއަށް ހުރެވުނީ ޤަބޫލުކުރަން ވެސް ދަތިވެފައެވެ. އެމީހުންގެ ހިތުގައި އޮތް ރަޙުމްވެސް އެމީހުން ތާޢީދުކުރާ ކުލަތަކަށް ކުޑަކުރެވިފައިވީތޯ ހިތަށްއެރިއެވެ. ހިތަށް ވެރިވެފައިވި އެ ޚިޔާލާއެކީ އަމްނާ ގޮނޑި ބަހައްޓާފައި ފުރަތަމަ ސަފަށް ދިޔައީ މޭގައި ރިހުމެއް އުފެދިފައިވާ ޙާލުގައެވެ. އެ ހިނދު އޭނަގެ ލޯ ކަރުނުން ފެންކަޅިވެސްވިއެވެ. އޭނަ ފުރަތަމަ ސަފަށް ދިޔުމާއެކު ފުރަތަމަ ސަފުގައި ހުރި މުސްކުޅި ދައްތައެއް އުދަގުލާއެކީ އޭނައަށްޓަކައި ގޮނޑިން ތެދުވަން އުޅުނެވެ. އެހެނަސް އަމްނާ ވަގުތުން އެކަމަށް އިންކާރު ކުރިއެވެ.\n“ހައްވައަށް އެއޮތީ ތާޢީދުކުރާ މީހަކު ލިބިފަ!” އެވަގުތު ފަހަތުން ހާފިޒާގެ އެކުވެރިއެއް އެހެން ބުނެލުމާއެކު އެ މުސްކުޅި ދައްތަ ފަހަތަށް އެނބުރިލިއެވެ.\n“ކަ…ކަލޭނަށް މީހަކަށް…..ކަ..ކަމެއް ކޮށްދެވެނީ ވަކި ތަ..ތާޢީދް..ދެއް އޮވެގެން..ތަ؟” އެ މުސްކުޅި ދައްތަ އުދަގުލާއެކީ އަޑަށް ބާރު ލާން މަސައްކަތް ކުރަމުން އެހެން ބުނެލި ވަގުތު އަމްނާއަށް ހިނިތުންވެލެވުނެވެ. އެންމެ މީހަކަށް ވެސް ރަނގަޅަށް ވިސްނޭކަން އިޙްސާސްކުރެވުމުންނެވެ. އެހެނަސް އެ ހެޔޮ ވިސްނެނީ މުޅި އެ މިސްކިތުން ވެސް އެންމެ މީހަކަށްކަން އެނގުންވި ހިނދު އަމްނާގެ މޭގައިވި ރިހުން ތޫނުވިއެވެ. އެ ރިހުން އިތުރަށް ތޫނުވެގެން ދިޔައީ އޭނަގެ ތަދުވަމުން ދިޔަ ދެފަޔާއެކީ ސުންނަތް ނަމާދުކުރިތާ މާ ގިނައިރެއްނުވެ ޢިޝާ ނަމާދު ކުރެވެން ފެށުމުންނެވެ. އެ ނަމާދުގައި ކިޔެވެން ފެށީ އަންބިޔާ ސޫރަތެވެ. އިމާމް ކިޔަވަމުން ދިޔައީ އަމްނާ އެންމެ ފުރަތަމަ ޤުރުއާން އަޑުއަހަން ފެށި ދުވަސްވަރު އަޑުއިވިގެން ދިޔަ ރާގަށް ކަމަށްވުމުން އޭނަގެ ހަނދާންތައް އެދުވަސްވަރަށް ދިޔައެވެ. އޭނަ ރަސޫލާ ޞައްލަ ﷲ ޢަލައިހި ވަސައްލަމްގެ ސީރަތް ކިޔަން ފެށީ އެދުވަސްވަރެވެ. އޭނަގެ ހަނދާނަށް އައީ އެކަލޭގެފާނުގެ ޞަޙާބީންގެ މެދުގައި އޮތް ގުޅުމުގެ ވަރުގަދަކަން ސީރަތް ކިޔަމުން ދިޔަވަރަކަށް އޭނައަށް އިޙްސާސް ކުރެވުނު ގޮތެވެ. އެ ޞަޙާބީންގެ ތެރޭގައި ތަފާތު ކުލަތަކެއްގެ އަދި ތަފާތު ޤަބީލާތަކެއްގެ ބޭކަލުން ވިއެއްކަމަކު ހަމައެކަނި ޝަހާދަތުގެ ދެކަލިމައިގެ ސަބަބުން އެ ޞަޙާބީންގެ މެދުގައި އޮތް ލޯތްބެއްގެ ވަރުގަދަކަމެވެ. އަދި އެލޯބީގެ ސަބަބުން އެބޭކަލުން އަމިއްލަ ނަފްސުތަކަށްވުރެ ވެސް ބޮޑަށް ތިމާގެ އަޚާއަށް އިސްކަން ދެއްވި ގޮތެވެ. އެ ވާހަކަތައް ހަނދާންވެގެން ދިޔަދިޔަހެން އަމްނާގެ ލޮލުން ކަރުނަތައް ފައިބައިގެންއައީ އޭނަވެސް މިއަދު މިވަނީ އޭނައާއެކީ ޝަހާދަތުގެ ދެކަލިމަ ޙިއްސާކުރާ ބައެއްގެ ތެރޭގައި ކަމަށްވެފައި ދެންމެ ކަންތައްވީ ގޮތް ޚިޔާލަށް ގެނެވުމުންނެވެ. އަމްނާއަށް ރަނގަޅަށް ރޮވެން ފެށީ ނަމާދުގެ ދެވަނަ ރަކުޢަތުގައި އަންބިޔާ ސޫރަތުގެ ފަހުކޮޅުގެ އާޔަތެއް އިވިގެން ދިޔުމުންނެވެ. އެ އާޔަތުގައި ﷲ ސުބްޙާނަހޫ ވަތަޢާލާ ވަޙީ ކުރައްވާފައިވަނީ ޝައްކެތްނެތް ގޮތުގައި ތިޔަބައިމީހުންގެ މި އުއްމަތަކީ އެއްއުއްމަތެއްކަމެވެ. އަދި ތިމަންރަސްކަލާނގެއަކީ ތިޔަބައިމީހުންގެ ވެރިރަސްކަލާނގެ ކަމެވެ. އެހެންކަމުން ތިމަންރަސްކަލާނގެއަށް އަަޅުވެތިވުމަށެވެ. އަމްނާއަށް ގިސްލަގިސްލާފައި ރޮވުނީ އެ އާޔަތުން އަސަރުކުރި ވަރަށްވުރެ ބޮޑަށް އެ އާޔަތް ކިޔެވެމުން ދިޔަ މިސްކިތެއްގެ ތެރޭގައި ކަންތައްވަމުން ދިޔަ ގޮތުންނެވެ. އެމީހުންނަށް އެ އާޔަތުން ބުނެވޭ އެއްޗެއް އެނގޭނެނަމައޭ ހިތަށްއެރި ވަގުތު ހިތަށް ދުވަހަކުވެސް ދަތިނުވާވަރަށް ދަތިވިއެވެ. ތަރާވީޙް ނަމާދު ނިމެންދެން ވެސް އެ ޚިޔާލުތައް އަމްނާގެ ސިކުނޑީގައި ގުގުމަމުން ދިޔަ ގޮތުން ނަމާދު ނިމުނުއިރުވެސް އަމްނާއަށް ހުރެވުނީ ރޮވިފައެވެ. ގެއަށް ދިޔަ މަގުމަތީގައި ވެސް އޭނަ ހުއްޓަން މަސައްކަތް ކުރިއެއްކަމަކު އޭނައަށް ގިސްލެވެމުން ދިޔައެވެ. މަންމަ އެކަމާމެދު ކުދިކިޔަމުން ދިޔައެވެ. މިއަށްވުރެ ނުބައި މައިދައިތައެއް ނުހުންނާނެއޭ ބުނެ މިހާރު މީހުން ވާހަކަ ދައްކާނެއޭ ބުނަމުންނެވެ. އެހެނަސް އަމްނާ ރުއިން ހުއްޓޭތޯ މަސައްކަތް ކުރުމުން ވެސް ނުއެއް ހުއްޓުނެވެ. ގެއަށް ގޮސް ކޮޓަރިއަށް ވަދެވެސް އެނދުމަތީގައި އޭނައަށް އިނދެވުނީ ފެންކަޅިވެ، ދުޅަވެފައިވާ ދެލޮލާއެކީގައެވެ. މިރްޒާން ކޮޓަރިއަށް ވަދެގެން އައީ އެވަގުތެވެ.\n“މަންމަ އެ ދައްކަނީ ކޮން ވާހަކައެއްތަ އައްނު؟ ބުނަނީ ތިމަންނަ އެއްވެސް ކަމެއް ނުކުރަނީސް އެބަ ރޮޔޭ. ތެދުތެދަށް ބުނައްޗޭ އައްނު. ކިހިނެއްވީ؟” މިރްޒާން ކަންބޮޑުވުމަކާއެކީ ގޮސް އަމްނާގެ ކުރިމަތީގައި ކަކޫމައްޗަށް ތިރިވިއެވެ. އެއާއެކު އަމްނާއަށް އަނެއްކާވެސް ރޮވެން އުޅުނެވެ. އެހެނަސް އޭނަ ވާހަކަ ދެއްކިއެވެ.\n“މަންމަ ކުރިކަމަކުންނެއްނޫން އަހަންނަށް ރޮވެނީ.” އަމްނާ ބުނެލިއެވެ. އެއާއެކު މިރްޒާން ދެން ކިހިނެއްވީތޯ އެހިއެވެ. އެއާއެކު އަމްނާ އެންމެ ވާހަކައެއްވެސް ދޫނުކޮށް ހުރިހާ ވާހަކައެއް ކިޔައިދިނެވެ. މަންމަ އެހެން މިސްކިތަށް ދިޔަގޮތުން ފެށިގެން އަނެއް މިސްކިތުން ދިމާވި ކަންތައްތަކަށާއި ހަމައަށެވެ. އަދި އިވިގެން ދިޔަ އާޔަތްތަކުން އޭނައަށް ކުރި އަސަރުގެ ވާހަކަވެސް އޭނަ މިރްޒާނަށް ކިޔައިދިނެވެ. އެހެނަސް މިރްޒާނަށް އެވަގުތު އެ އާޔަތަށް މާ ބޮޑު ސަމާލުކަމެއް ނުދެވުނީ އޭނަގެ ޣައިރު ހާޒިރީގައި އަމްނާއަށް ބަޔަކު އަނިޔާވެރިވެފައިވިކަން އެނގުމުންނެވެ.\n“މަންމަ އެންމެ ފުރަތަމަ ވެސް އެހެން މިސްކިތަކަށް ދާންފެށީމަ އަހަންނަށް ގުޅާލިނަމަ އައްނު! ވަރަށް ދެރަވެއްޖެ އައްނުއަށް ތިހެން ދިމާވީމަ. ބަލާބަލަ ފައިވެސް މިއޮތީ މުޅިން ބޯވެފަ.” މިރްޒާން އަމްނާގެ ފައިގައި ފިރުމަމުން ހިތާމަވެރި މޫނަކާއެކީ ބުނެލިއެވެ.\n“މިރޭ މިސްކިތުގަ ދިމާވި ކަންތަކާ އަޅާ ބަލާއިރު މިއީ ކުޑަކުޑަ މައްސަލައެއް. މިޒްއަށް އެނގޭތަ؟ މިރޭ އެ ދައްތަމެން އަހަންނަށް ކުށްވެރިކުރެވުނު ވަރަށްވުރެ ބޮޑަށް އަހަންނަށް ކުށްވެރިކުރެވުނީ އަހަރެންގެ އަމިއްލަ ނަފްސު. ހިތަށްއެރީ އަހަންނަށް އެ އާޔަތްތައް އުނގަންނައިދޭން މަސައްކަތެއް ކުރެވިފަ ހުރިނަމަ މިއަދު މިއަށްވުރެ ރަނގަޅު ދުވަހެއް ފެނުނީހޭ.” އަމްނާ އެހެން ބުނެލިއިރުވެސް އޭނަގެ ލޮލުން ކަރުނައެއް ފައިބައިގެން އައެވެ.\n“ތިހެން ނުބުނޭ އައްނު. އެހެން މީހުންގެ ނުބައިކަމަކީ އައްނުގެ ކުށެއްނޫން. އެއީ ކިތަންމެ މަސައްކަތެއް ކުރިޔަސް ބަދަލުވާނެ ބައެއްނޫން!” މިރްޒާން އަމްނާގެ ކަރުނަތައް ފޮހެދެމުން އަމްނާ ހިތްހަމަޖައްސައިދެވޭތޯ ބެލިއެވެ.\n“ނޫން މިޒް. އެއްވެސް މަސައްކަތެއްނުކޮށް އަހަރުމެން މީހުންނާމެދު ތިގޮތަށް ނިންމާކަށް ނުވާނެ. ﷲ އީ ކިތަންމެ ނުވާނެހެން ހީވާ ކަމެއްވެސް ހިނދުކޮޅެއްގެ ތެރޭގައި ކުރައްވާ ރަސްކަލާނގެ. އަހަރުމެންނަށް އޮތީ މަސައްކަތް ކުރުން. މިއީ ވެސް ޙައްލެއް ގެނެވިދާނެ މައްސަލައެއް އިން ޝާ ﷲ….އަހަންނަށް އެނގޭ ހަދަންވީ ގޮތް.” އަމްނާ އެންމެ ފަހު ޖުމްލަ ބުނެލިއިރު އެމޫނުމަތީގައި ހުރި ކުލަވަރުން އޭނަ ހުރީ ވަރުގަދަ ޢަޒުމެއްގައިކަން އެނގެއެވެ.\nAssalaam’alaikum. adhives neyngey dho emeehun vakivaanvy sababeh? hehe…mi bai aslu migenesdhevuny jana beynunvaa hisaabakah noon. In Sha Allah dhen oiy bainesababu genesdheveytho balaanan.\nvarah beynunvi mi baiga ali alhuvaalevunu massalaige halluves hama mi bain genesdheveytho. ekamaku ehennenuvi. mi bai kiyaafa thiya kiyuntherinnah faidhaa eh kuriyya mi vaahakaige mi bai hissaa kurumaky v bodu ehdhumeh. ey post akun mikahala kanthah foarukohdhinumuge badhaluga misaalegge therein genesdhineema bodah faidhaa kuraanehen jana ah heevany In Sha Allah. ekamaku mi baige post thah ves miadhu jana genesdheynan In Sha Allah.\nArabi kiyavaa kiyuntheringe samaalukamah: kuree rey 13 vana baiga jana commentegge bunefa oiy Arabi exercise jana ah iyye nugenesdhevunyeexercise jana ge live student ah undhagoo vegen dhiyaima.ethajuribaa ah balaafa jana mi nimmany midhuvas thiya kiyuntherinnah dheyny hama ekani past tense ge chart nubalaa dhaskohechart aa familiar vaan dhookollan. Eyrun kuriah oiy thaanga faseyha vegen dhaany. eggothakavves beynumeh noon jana ah faseyha kohnudhevumuge sababun thiya kiyuntherin give up kuraakah. ehenveema miadhu hama ekaniechart dhaskuranvy. In Sha Allah jana adhiechart post koffa dhaskuraane tips thakaa ekyechart ah fahthanvy ehen basthah ves genesdheynan. Maai Allah alhamen kuraa komme heyo kameggai barakaaiy lavvaashi. Ameen!\nWaiting for next part ??❤Mee emmme salhii eh vaaahaka..mihaathanah kiyun emme iburaiyy theri vaahaka\nAlhamdhulillah! Thahu ah faidha eh kuriyya jana v ufaavejje ?\nNice❤❤u are best?⚘⚘⚘??❤❤?all the best for you❤❤❤❤⚘????ya mi part ve s vvv salhi ha.a habeys?❤❤?❤??????i love this part❤❤❤??waiting for next part❤❤?❤?❤?❤❤❤??⚘good luck?❤??❤❤❤?youanice story writer❤❤❤more love from me❤❤❤❤??????❤????????\nMa Sha Allah haadha gina hiythakekey hiythakuge veriaku genesdheefa mihiry 😀 hehe….Alhamdhulillah! (All praise and thanks belong to Allah)\njana laptop in comment kuraairu thihaa kulagadha ehchehi nugeneveyne ingey. but here you go <3 <3 <3 <3 <3 <3 <3 <3 <3 <3 <3 <3 <3 😀\nMasha allah❤❤❤vvv furihama … when is next❤❤\nAlhamdhulillah! next part tuesday ga In Sha Allah! <3 😀\nMasha Allah Jana. Janaa ge masakkathuga barakaai lahwaashi. ♥\nAmeen! Maai Allah alhamenge therein komme meehaku kuraa komme heyo amaleggai barakaai lavvaashi! Ameen! <3\nAslu azzaam ge kaafa haashim akee amnage bahppa dhw\nAzzaam aky amna thuhtha and thuhthabe ge dharifulhu dhw\nvaahakaige2vana season ge trailer dho mee, miss? 😀 balamaa vaagotheh In Sha Allah 🙂\nMasha allah. Mi part vx varah reethi. Mi part in vx varah baivaru filaavalhu thakei libijje. Thanks jana ah. Alhugandu mennaa hisaabah mihaa iburaitheri vaahaka eh genesdhey theeve. When next part?? Waiting4next part…????\nAlhamdhulillah! shifna sis ah faidha eh kuriyya ey jana ah libunu varah bodu ufaleh. next part tuesday ga In Sha Allah\n“Indeed this, your nation is one nation and I am your Master so enslave yourselves to Me.” Suratul Anbiya, 92\nThis ayah in Suratul Anbiya comes after Allah mentions some of the nations that came before us one by one. And at the very end, Allah says this about our ummah, as though He swt is praising us. As though being part of this ummah is something we should take absolute pride in. And according to this ayah part of the reason why we are so awesome is that we are ONE nation. That we aren’t divided. And how can we be divided, when the Master we worship and enslave ourselves to, is also ONE? Subhaanallah!\nSo if there is anything that is driving your heart away from any of your fellow brothers and sisters, ask yourself. Have you truly enslaved yourself to Allah? If you did, then the things you love and hate will change. Your anger will subside just because you want to live by an ayah by maintain ties with your brothers and sisters. Things you are holding onto because of your pride will become irrelevant in front of the needs of your brothers and sisters. Your hatred for your brothers and sisters, will become hateful to you, when you realize that it’s the thing that’s tearing up YOUR ummah apart.\nThe next time you say iyyaaka na’budhu “We enslave ourselves to You” to Allah in prayer, remember that it means much more than yourself. Rather it’s about how your whole ummah, is willingly enslaving themselves to Allah. So hold on tight to that promise that you are making to Allah in every prayer, in the name of your whole ummah In Sha Allah!\n“ޝައްކެއްނެތް ގޮތުގައި ތިޔަބައިމީހުންގެ މި އުއްމަތަކީ އެއްއުމަތެކެވެ. އަދި ތިމަންރަސްކަލާނގެއީ ތިޔަބައިމީހުންގެ ވެރިރަސްކަލާނގެއެވެ. އެހެންކަމުން ތިމަންރަސްކަލާނގެއަށް އަޅުވެތިވާށެވެ.” ސޫރަތުލް އަންބިޔާ، 92\nސޫރަތުލް އަންބިޔާގައި މިއާޔަތް އައިސްފައިވަނީ އަހަރުމެންނަށްވުރެ ކުރިން އައި އެތައް އުއްމަތެއްގެ ވާހަކައަށް ފަހުގައެވެ. އެހުރިހާ ވާހަކައެއްގެ ފަހު ވާހަކައެއްގެ ގޮތުން އަހަރުމެންގެ އުއްމަތުގެ ވާހަކަ ގެންނަވައި ﷲ ސުބުޙާނަހޫ ވަތަޢާލާ މި އުއްމަތަށް ތަޢުރީފު ކުރައްވާ ފަދައެވެ. މި އުއްމަތުގެ މީހަކަށްވުމަކީ އަހަރުމެން އިންތިހާއަށް ފަޚުރުވެރިވާންޖެހޭ ފަދަ ނިޢުމަތެއް ފަދައެވެ. އަދި މި އާޔަތުގައި އޮތް ގޮތުން އަހަރުމެން އެހާ ފުރިހަމަ އުއްމަތަކަށްވަނީ ކީއްވެ ހެއްޔެވެ؟ އެއީ އަހަރުމެންނަކީ އެއް އުއްމަތަކަށްވާތީވެއެވެ. އަހަރުމެން ބައިބައިވެފައިނުވާ ކަމަށްޓަކައެވެ. އަހަރުމެން އެ ވެރިރަސްކަލާނގެއަކަށް އަޅުވެތިވެ އަޅުކަން ކުރާ ރަސްކަލާނގެއަކީ ވެސް އެއް ރަސްކަލާނގެއަކަށްވީ ހިނދު އަހަރުމެން ބައިބައިވާނީ ކިހިނަކުން ހެއްޔެވެ؟ ސުބްޙާނަ ﷲ!\nއެހެންކަމުން ތިބާގެ ހިތުގައި ތިބާގެ އެއްވެސް މުސްލިމް އަޚަކާއި ނުވަތަ އުޚްތަކާއި ދުރަށް ތިބާގެ ހިތް ގެންދާ ސަބަބެއްވާނަމަ އަމިއްލަ ނަފްސާއި ސުވާލުކުރާށެވެ. ތިބާ ޙަޤީޤަތުގައި ވެސް ﷲ އަށް އަޅުވެތިވެއްޖައިން ހެއްޔެވެ؟ އެހެންކަމަށްވާނަމަ ތިބާ ލޯބިވާ ކަންތައްތަކާއި ނަފްރަތު ކުރާ ކަންތައްތަކަށް ވެސް ބަދަލެއް އަންނާނެއެވެ. ހަމައެކަނި އާޔަތަކާއި އެއްގޮތަށް އުޅެ ތިބާގެ އަޚުންނާއި އުޚްތުންގެ މެދުގައި ގުޅުން ދެމެހެއްޓުމަށްޓަކައި ތިބާގެ ރުޅި މައިތިރިވާނެއެވެ. ތިބާގެ ފަޚުރާއި ޢިއްޒަތަށްޓަކައި ތިބާ ހިފަހައްޓައިގެން ހުންނަ ކަންތައް ތިބާގެ އަޚުންނާއި އުޚްތުންގެ ޒަރޫރީ ބޭނުންތަކުގެ ކުރިމަތީގައި އެއްވެސް އެއްޗަކަށްނުވާނެއެވެ. ޚުދު ތިބާގެ ހިތުތެރޭގައި ޙައްޤުނޫންގޮތެއްގައި އުފެދިފައިވި ނަފްރަތަށް ތިބާއަށް ނަފްރަތު ކުރެވެން ފަށާނެއެވެ. އެއީ ތިބާގެ އުއްމަތް ބައިބައިކުރަނީ އެ ނަފްރަތުކަން ތިބާއަށް އެނގުންވުމުންނެވެ.\nތިބާ ދެން ފަހަރަކު ނަމާދަށް ތެދުވެ إِيَّاكَ نَعْبُدُ (އަހަރުމެން އަޅުވެތިވަނީ ހަމައެކަނި ﷲ އަށެވެ.) ކިޔާއިރު ހަނދުމަކުރާށެވެ. އެއީ ހަމައެކަނި ތިބާއާއި ގުޅުން ހުރި ބަސްތަކެއް ނޫނެވެ. އެހެނެއްކަމަކު އެ ބަސްތަކުން އަންގައިދެނީ ތިބާގެ މުޅި އުއްމަތް އެކީގައި އެދިގެން އަޅުވެތިވަނީ ހަމައެކަނި ﷲ އަށްކަމެވެ. ތިބާ މުޅި އުއްމަތުގެ ނަމުގައި ކޮންމެ ނަމާދެއްގައި ﷲ އަށް އެވާ ވަޢުދުގައި ގަދައަށް ހިފަހައްޓާށެވެ! (އިން ޝާ ﷲ)\nSalaam. varah bodah maafah edhen mihaa lahun post thah genesdheveythy. jana ah maa gina iru vandhen mihaaru laptop kairi neendheveythy mihen mivany. In Sha Allah adhi kuriah oiy thanuga rangalhuvaane 🙂\npost thakun faidhaa eh kuriyya post thah hissa kurumaky jana ge v bodu edhumeh. miadhuge post:\njana ah mi baiga Anbiya surathugeeaayathuge thankolheh nubaikoh kurin liyevifa othy.eaayathuga Allah wahee kuravvaafaivany ekalaange ah taqwaaverivumah noon. Alhuvethivumah. liyamun dhiyairu jana aayaiy handhaanvi gothah liyefa othy. fahun aayaiy fenunyma v dheravi. Maai Allah alhamenge faafathah fussavaashi. Ameen!\nSubhaanallah mikamuge therein ves jana ah engigen dhiyaee aayaiy thakuge furihamakan.eaayathuge fahathah taqwaaverivumuge badhalugai alhuvethivumah aisfai othyma ein libey filaavalhuthah ves maa furihama kan jana ah ihsaas kurevunu. aayaiy study koffa jana liyefa in post thah kiyaaleema kiyuntherinnah ves engeyne. Shakkeh neh gothugai emme furihama basfulhaky Allah ge basfulhu. Maai Allah alhamennahebasfulhu ungannai dhevvaiebasfulhaai eggothah ulhumuge tawfeeq dhevvaashi. Ameen!\n?????❤?Hama hageegathuga vess jana thidheneee hadhiyaa eh???..varah baivaru filaavalhu thah libigenn evadhey mii story medhuverikoh..mashaa Allah.janage thiya masakkkathugaa barakaiy lavvvashii….❤?????\nAmeen! Maai Allah alhamen kuraa komme heyo kameggai barakaaiy lavvaieamaluthah qabool kuravvaashi. Ameen!\nO MY ALLAH.. haadhahaa vaa reeche hama bunane eche ves neygifa mihiree.e.vvvvvvv reethi….. site thakun mihaaru liya emme reethi vahaka. huva haadha reeche…..eha iburatheri……aneh baya ketheves nuve…thanolhe avas kohladheee ba jana plssssssssssssssssssssssssssssssssssssssssssssssssssssssssssss lurvvvv u…..mmwah <3 <3 <3 <3 <3 <3 <3 <3\nAlhamdhulillah Alhamdhulillah Alhamdhulillah! ? thi reethi vee varah faidha ves kuraane kamah ummeedhukuran In Sha Allah ?\nއަހަރެންގެ ވާހަކަ (ސޯޅަވަނަ ބައި)\nނޭދެން ވަކިވާކަށް (ފަހުބައި)\nއެހެނަސް ހަމަ ލޯތްބޭ ވެވެނީ (ފަސްވަނަބައި)


Flat behumuga ihumaaluvee Muizzu, thahugeegu hingan jehey: Nasheed | Mihaaru\nފްލެޓު ބެހުމުގައި އިހުމާލުވީ މުއިއްޒު، ތަހުގީގު ހިންގަން ޖެހޭ: ނަޝީދު\nކުރީގެ ރައީސް މުހައްމަދު ނަޝީދާއި ހައުސިން މިނިސްޓަރު ޑރ. މުހައްމަދު މުއިއްޒު. --- ފޮޓޯ: މިހާރު\n07 މާޗް 2019\n"ހިޔާ މަޝްރޫއު" އާއި "ގެދޮރުވެރިކުރުމުގެ މަޝްރޫއު" އަދި "ގުޅީފަޅު ހައުސިން ޕްރޮޖެކްޓް" ކުރިއަށް ގެންދިޔަ ގޮތް މުރާޖައާކޮށް، ފްލެޓް ހައްގުވާ މީހުންނަށް ފްލެޓް ލިބޭނެ ގޮތް ފަހިކޮށްދޭން ރައީސް އިބްރާހިމް މުހައްމަދު ސޯލިހް އުފެއްދެވި ކޮމިޓީން ވަނީ ފްލެޓު ލިބުނު މީހުންގެ ނަންތައް ހާމަކޮށްފަ އެވެ.\nސިވިލް ސާވިސް ކެޓަގަރީ ނޫން ހުރިހާ ކެޓަރީތަކުން ފްލެޓް ލިބުނު މީހުންގެ ނަމާއި އެޑްރެހާއި އައިޑީ ކާޑު ނަންބަރު ފަދަ ހުރިހާ މައުލޫމާތެއް ހާމަކުރިއިރު، ކުރީގެ ސަރުކާރު ދިފާއު ކުރެއްވުމުގައި އިސްކޮށް އުޅުއްވި ބައެއް ބޭފުޅުންނަށާއި އާއިލާތަކަށް ފްލެޓު ލިބިފައިވެ އެވެ.\nފޯމު ހުށަހަޅަން ހައުސިން މިނިސްޓްރީ ކައިރީގައި އެތައް ބަޔަކު ކިޔޫގައި. --ފޮޓޯ: ހުސެއިން ވަހީދު/މިހާރު\nއެމްޑީޕީން ބޭއްވި ނޫސްވެރިންގެ ބައްދަލުވުމުގައި ނަޝީދު ވިދާޅުވީ "އެޖެންޑާ 19" ގެ އެންމެ ބޮޑު އެއް އަމާޒަކީ ރައްޔިތުންނަށް ބޯހިޔާވަހިކަން ކަށަވަރުކޮށް ދިނުމާ އެކު، މީގެ ކުރިން ކަންކަން ހިނގާފައި ހުރި ގޮތްތަކުގެ މައްޗަށް ތަހުގީގުތަކެއް ހިންގުން ކަމަށެވެ.\nނަޝީދު ވިދާޅުވި ގޮތުގައި ހިޔާ މަޝްރޫއުގެ ދަށުން 7،000 ފްލެޓު ރައްޔިތުންނަށް ބެހި ގޮތާ މެދު ވަރަށް ގިނަ މީހުން ތިބީ ކަންބޮޑުވެފަ އެވެ. ބައެއް މީހުންނަށް ފްލެޓު ހައްގުވި ނަމަވެސް، އެއްގޮތަކަށް ހައްގު ނުވާ މީހުންނަށް ވެސް ފްލެޓު ދީފައިވާ ކަމަށް ވިދާޅުވި އެވެ.\n"އަޅުގަނޑުމެން ޔަގީންކަން އަރުވަން ހައްގުވާ މީހަކަށް ލިބިފައިވާ ފްލެޓެއް އެއްވެސް ހާލެއްގައި ގެއްލިގެން ނުދާނެ،" --- ނަޝީދު\n"ފުލުސް އޮފީހުގައި ދަންނަވަން ބޭނުން. ރާއްޖޭގެ ވަރަށް ގިނަ ރައްޔިތުން، ހާއްސަކޮށް މާލޭގެ ވަރަށް ގިނަ ރައްޔިތުން އެދޭ ފްލެޓު ބެހުމުގައި ޖަރީމާ ހިންގައި ނާޖާއިޒު ފައިދާ ނަގާފައި ހުރި މީހުން ބަލައި ތަހުގީގުކޮށް އެކަމާ ގުޅޭ ރަނގަޅު ޝަރީއަތާއި އެހެން ވެސް ގޮތް ގޮތުން އަޅަން ހުރި ފިޔަވަޅުތައް އެޅުން. އަޅުގަނޑުމެން ދެކޭ ގޮތުގައި މިނިސްޓަރު [މުއިއްޒު] ވަނީ ވަރަށް ބޮޑަށް އިހުމާލުވެފައި،" ނަޝީދު ވިދާޅުވި އެވެ.\nމިސާލެއްގެ ގޮތުގައި ނެންގެވީ ރައްޔިތުންގެ މަޖިލިހުގެ މެމްބަރަކާ ގުޅުން ހުރި 37 މީހަކަށް ފްލެޓު ލިބުމެވެ. ނަޝީދު އެ އިޝާރާތް ކުރެއްވި މެމްބަރަކީ ޕީޕީއެމްގެ ކުރީގެ ސެކްރެޓަރީ ޖެނެރަލް އަދި މަޖިލިހުގެ ނިލަންދޫ ދާއިރާގެ އަބްދުﷲ ހަލީލަށެވެ. ހަލީލްގެ އިތުރުން އެގޮތަށް ފްލެޓުތައް ދީފައި ހުރީ ކޮންކޮން ބޭފުޅުންނަށްތޯ އެމްޑީޕީން ސާފުކުރަމުން އަންނަ ކަމަށް ވެސް ވިދާޅުވި އެވެ.\nހުޅުމާލޭގައި އެންމެ ފަހުން އިމާރާތްކޮށްފައިވާ ފްލެޓްތައް ކައިރިން ބަޔަކު ހިނގާފައި ދަނީ. --ފޮޓޯ/މިހާރު\n"އަޅުގަނޑުމެން ޔަގީންކަން އަރުވަން ހައްގުވާ މީހަކަށް ލިބިފައިވާ ފްލެޓެއް އެއްވެސް ހާލެއްގައި ގެއްލިގެން ނުދާނެ،" ކޮމިޓީން ކުރަމުން އަންނަ މަސައްކަތް ފާހަގަކުރައްވައި ނަޝީދު ވިދާޅުވި އެވެ.\nFlat kashavaruvi meehunge dhifaauga anekkaa ves Muizzu\nހިޔާ މަޝްރޫއުގެ ދަށުން ފްލެޓް ލިބުނު މީހުން ކަށަވަރު ކުރުމުގައި ކަނޑައެޅި މިންގަނޑުތަކާ ޚިލާފަށް އެއްވެސް މީހަކަށް ފްލެޓު ދީފައި ނުވާނެ ކަމަށް ވިދާޅުވެ، މުއިއްޒު މީގެ ކުރިން ވަނީ ފްލެޓު ކަށަވަރު މީހުން ދިފާއުކުރައްވައިފަ އެވެ.\nއޭނާ ވިދާޅުވެފައި ވަނީ ހިޔާ މަޝްރޫއުގެ ދަށުން ފްލެޓު ލިބޭ މީހުން ކަނޑައަޅައި ސަރުކާރުގެ ގެޒެޓްގައި ޝާއިއުކޮށްފައިވާ ދާއިމީ ލިސްޓުތަކުގައި، ކުރިން އިއުލާންކޮށް ނުވަތަ ޝާއިއުކޮށްފައިވާ އުސޫލަކާއި ނުވަތަ ޝަރުތަކާއި ނުވަތަ ޕޮއިންޓް ލިބޭ މިންގަނޑުތަކާ ޚިލާފަށް އެއްވެސް މީހަކު ހިމަނާފައި ނުވާނެ ކަމަށެވެ.\nރައީސް މުހައްމަދު ނަޝީދު އެމްޑީޕީ ފުލުހުން ހުޅުމާލެ ބޯހިޔާވަހިކަން ފްލެޓް ހައުސިން މިނިސްޓްރީ ހައުސިން ޔުނިޓް ކުރީގެ މިނިސްޓަރު ޑރ. މުހައްމަދު މުއިއްޒު\n57 ކޮމެންޓް, 138 ރިއެކްޝަންސް\nކޮންމެސަރުކާރަކުންވެސް ފުލެޓް ބެހީ އެމީހުންނަށްފެނުނުގޮތަކައް . ވަރަށްބޮޑައްޝުކުރިއްޔާ.\nފަނޑިޔާރަކު ވަގަށް ނެގި މައްސަލަ އަލުން.ބަލަން.ކޮމިޝަނެއް އުފެއްދުން ވަރަށް މުހިއްމު\nރިސްވަރު ދޭމީހާ ޔާ ހިފި މީހާ ކުށްވެރި ވާނމަ، އިންސާފުން ބޭރުން ފުލެޓްދިން ( މުއިޒު) ގެ ތަހުގީގު ހިންގާނަމަ ފުލެޓްހިފި މީހުންގެ ތަހުގީގުވެސް ހިންގަންޖެހޭނެ މިވރިކަމަކީ ކޮރަޕްޝަން0ގެ ވެރިކަމެއްވިއްޔާ\nކާކު ހައްޔަރު ކުރަންވީ އަންނިތަ މުއިއްޒުތަ\nވެރިކަން ލިބުނީމަވެސް ކުރިން ހިންގާފަ ހުރި މައްސަލަތައް ބަލަން ކޮމިޝަން ހަދައިގެން އެއްވެސް ކަމެއް ނުވެ އުޅެނިކޮށް އިސްތިއުފާ ދޭންޖެހުނީ ދެންވެސް އިބޫއަށް ލިބިފަ އޮތް ވެރި ކަމުގަ ރައްޔިތުންނަށް ކަމެއް ކޮށްދެވޭތޯ ބަލާބަލަ ބޭކާރު އަގަނުތަޅުވާ\nއިންސާފުވެރިކޮށް ފްލެޓް ދޭނެކަން ޔަޤީން ކަމުގައި ވަނީނަމަ އަލުން ފޯމް ހުށައަޅަން ހަަމަ ހުޅުވާލަން ވީ.\nމުއިއްޒު އިހުމާލުވީއެއް ނޫން. އިހުމާލު ވުމަކީ ފަރުވާ ކުޑަކޮށް އަޅައި ނުލުން. މިއެއް ނޫން މުއިއްޒު ކުރިކަމަކީ. ރަނގަޅަށް ބަލައި ކަށަވަރުކޮށް ފްލެޓް ހައްގުވާ އެތައް ބަޔަކު އެކަމުން މަހުރޫމްކޮށް ވަކި ބަޔަކަށް ބޭއިންސާފުން ނާޖާއިޒު ފައިދާ ހޯދައިދިނީ. މިއީ ވަރަށް ބޮޑު ޖަރީމާއެއް. މީނާ ހިފާ ހައްޔަރު ކުރަން ޖެހޭ. އަދި ކޮބާ ތަރައްގީގެ ނަމުގައި ތަންތަން ހަލާކު ކޮށްގެން ވެސް މީހުންނަށް ބައި އަޅައިދިނުމުގެ މޭސްތިރިއަކީ ވެސް މުއިއްޒު.\nމުއިޒުގެ މައްސަލަބަލަން ކޮމިޝަނެއް ހަދަންފެނޭ.\nއަންނި ވަނީ ދީނައް އިހާނެތި ކޮށް ވާހަކަ ދައްކާފައެވެ. އޭނައަށް ވޯޓް ދެވޭނެ ކަމަށް އަޅުގަނޑު ނުދެކެމެވެ. މައްސަލަ ބަލަން ވީއެވެ .